
মূল্য-.এক টাক! আটি আন! 


ঘোষ এও মন্দের পক্ষে ভ্ীয়বিন্দ কুমার ঘোষ, ৩৬নং ব্রজনাধ দত্ত লেন, কলিকাত| 
প্রকাশিত ও নিউ মহামা। প্রেসের প্রীগৌযচন্ত্র পাল বর্ধক মুদ্রিত । 


ভূমিকা 


ভারতের স্বাধীনত। সংগ্রাম কখনও রক্তরঞ্জিত সশস্ত্র বিপ্লবের 
পথে, কখনও বা আত্মিক বলঘৃপ্ত নিরূপদ্রব প্রতিরোধের পথে 
চলিয়াছে। কিন্তু সংগ্রামের সর্ধস্তরেই আমরা এমন 
কতকগুলি মুক্তিপাগল মানবের সাক্ষাত পাই যাহারা যে কোনও 
জাতির জীবনে গর্ধের বস্তু । শহীদ জীবনী জাতীয় সম্পদ । 
দেশের মুক্তি সংগ্রামে ধাহারা নিঃশবে জীবন দিয়াছেন, 
বৈদেশিক শাসনের শত-বাধ!। নিষেধের চাপে আমরাও এযাবত 
তাহাদের ত্যাগের মধ্যাদ1! দিতে পারি নাই। আজিকার লব্ধ 
ববাধীনত। আমাদের সেই সুযোগ দিয়াছে, এযাবত ধাহাদের 
স্মতি আমাদের মনের সঙ্গোপনে সঞ্জীবিত ছিল 
তাহাদিগকে আজ জাতীয় বীরের পরিপূর্ণ মর্ধ্যাদায় ভূষিত করার 
সময় আমিয়াছে। আমাদের স্বাধীনতা সংগ্রামের যে পুর্ণাঙ্গ 
ইতিহাস আগামীকালে রচিত হইবে, তাহাতে জাতীয় 
বীরগণের অবদান যাহাতে পূর্ণ মর্যাদা লাভ করে, তাহার জন্য 
আজ সকলকেই সজাগ থাকিতৈ হইবে । আলোচ্য গ্রন্থখানিতে 
এইরকম কয়েকজন শহীদের জীবনী আলোচিত হইয়াছে। 
এই ধরণের পুস্তকের বছল প্রচার জাতির পক্ষে কল্যাণকর 
হইবে। ইতি... 


উঠ 1 জীহরেন্রমোহন ঘোষ 


১৬ই অক্টোবর, '৪৭ 


আমার কথা 

ভারতের যে মৃত্যু্জয়ী ক্ষাত্রধন্মী সন্তানেরা ইংরাজের শাসন 
ও রক্তচচক্ষুকে উপেক্ষা করে ইস্পাত ও বিক্ফোরকের সাহায্যে 
স্বাধীনতার পতাকা ওড়াবার চেষ্টা করেছিলেন, তাদেরই 
কয়েকজনের জীবন-কথা এই বইতে সঙ্কলিত হল। ইংরাজের 
জবরদস্তী এযাবত আমাদের সত্য কথা বল্তে, সত্যের দিকে 
দৃষ্টি ফেরাতে অবকাশ দেয়নি, যে-কাহিনী আমাদের কাছে 
সব চেয়ে বেশী পৃত ও পবিত্র, যা! আমাদের চোখে সর্বাপেক্ষা 
মহান্‌, তাকে শুধু তার। নিজেরাই বিকৃত করেনি, আমাদেরও 
বাধ্য করেছে বিকৃত করতে । স্বাধীনতা সংগ্রামের ইতিহাসকে 
আজ এই বিকৃতির পক্ক থেকে উদ্ধার করতে হবে। স্বাধীনতা 
অর্জনের পর জাতির ওপর যে নৃতন দায়িত্ব বর্তেছে, তার মধ্যে 
এর স্থান সকলের ওপরে । এঁতিহাই জাতিকে মহত্তর প্রেরণা 
যোগায়, যে জাতির পিছনে এঁতিহা নেই, সে ভবিষ্যতের মধ্যেও 
বলিষ্ঠ পদক্ষেপে এগুবার সাহস বা মনোবল পায় না। নূতন 
ভারত গড়বার কাজে ধারা হাত দেবেন, ভারতের পুরাতন 
এঁতিহাকে স্বীয় মর্যাদায় পুনঃগ্রতিষ্ঠিত করার কাজ তাদের 
সর্ধবাগ্রগণ্য বলে বিবেচনা করতে হবে। 

বাঙ্গলার অগ্নিযুগের অন্যতম নায়ক, বঙ্গীয় প্রাদেশিক রাষ্থীয় 
সমিতির সভাপতি পরম শ্রদ্ধাম্পদ শ্রীযুক্ত সুরেন্রমোহন ঘোষ 
এই পুষ্তকের ভূমিকা লিখে দিয়েছেন। কৃতজ্ঞতাপ্রকাশ 
বাহুল্য মাত্র। 


কলিকাতা, 
১৭ই অক্টোবর, :৪৭ ] হুধারকুমার সেন 


বিষয় 


৯ | 


| 


৩ । 


৪ । 


৫। 


৬। 


ণ। 


৮1 


বিষয়-সুচী 

বিংশ শতাব্দীর সৃচনায় যে নূতন বাঙ্গলার জন্ম হয়েছিল, 
"তা বিবেকানন্দ ও রবীন্দ্রনাথের, ত্রহ্মবান্ধব ও অরবিশ্দের 
বাঙ্গলা। উনবিংশ শতাঙীর শেষ দশকে মহারাষ্ট্র যে জঙ্গী 
জাতীয়তাবোধে দীক্ষা নিয়েছিল, বিংশ শতাব্দীর প্রারস্তে তা-ই 
বিবেকানদ্রের পৌরুষের আহ্বান, রবীন্দ্রনাথের জাগরসী মন্ত্র ও 
অরবিন্দের আত্প্রতিষ্ঠার বাণীকে বাহন করে নূতন এক 
ভাবনন্ায় সমগ্র বাজলাকে প্লাবিত করল। কংগ্রেসের 
সধ্যপন্থী নেতৃত্ব তখনও চাকুরী, ও ব্যবগা-ধাণিজ্যে ভারত- 


মরণজয়ী বীর 


বাসীদের একটু বেশী কর্তৃত্ব ও আইনসভায় গোটাকয়েক বেশী 
আসন নিয়ে ইংরাজের সঙ্গে বছরের পর বছর ধরে দর 
কষাকষি করছে, আবেদন-নিবেদনের থালি সাজিয়ে বতসরাস্তে 
ইংরাজের দরবারে হাজির হওয়াই তার কাজ। কিন্তু বাঙ্গলার 
জাগ্রত যৌবন মধ্পন্থীদের এই সতর্ক পদক্ষেপ মেনে নিতে 
রাজী হল না। 

ইংরাজ শাসকগোষ্জীর প্রতিনিধি হিসেবে লর্ড কার্জন তখন 
এখানে বসে ভারতীয়দের জাতীয় মর্্যাদাবোধের ওপর একের 
পর এক আঘাত হেনে চলেছেন। এরই চরম পরিণতি 
হল বঙ্গভঙ্গ । বাঙ্গলার সমগ্র আত্ম! কার্জনের এই শেষ 
আঘাতের বিরুদ্ধে বিদ্রোহী হয়ে উঠল । বয়কট, হরতাল, স্বদেশী 
আন্দোলন--বাঙ্গলার যৌবন-শক্তি ইংরাঁজের শ্বৈর-নীতির বিরুদ্ধে 
উদ্ভত খড়েগর মত মাথ! উচিয়ে ঈাড়াল। ১৯১৫ সালের ১৬ই 
অক্টোবর সরকারীভাবে বঙ্গবিচ্ছেদ ঘোষণা! করা হল। কিন্তু 
বাঙ্গলা সেই বিচ্ছেদ মেনে নিল না, বাঙ্গালী সেদিন বাজলার 
অখণ্ুতার গ্োোতক হিসেবে পরস্পরের হাতে নব-মিলনের রাখী 
বেঁধে দিল। 

জঙ্গী মনোভাব-দৃপ্ত স্যার ব্যামফিল্ড ফুলার তখন বিচ্ছিন্ন 
পূর্ববঙ্গ ও আসামের নৃতন লেফটেনান্ট-গবর্ণর। ব্যামফিল্ড 
হুমকী দিলেন, 1319০981750 2295 0৩5 285095887” | তার 
পরেই পূর্বববঙ্গে গুর্খ! সৈম্যাদের উপস্থিতির কথা ঘোষিত হল ॥ 
কিন্তু বাঙ্গল! ভয় পেল না, ফুলারের সেই চ্যালেঞ্জ তার গ্রহণ 
করল। বরিশালের রাস্তা চিত্তরঞ্জন গুহ ঠাকুরতা ও অন্যান 


মরণজয়ী বীর তু 


দেশসেবকদের রক্তে রঞ্জিত হল। উদ্ধত ইংরাজ অপমানের 
পর অপমান, আঘাতের পর আঘাত হেনে বাঙলার কথরোধ 
করতে চাইল, নিলজ্জ নির্যাতন দ্বারা বাঙ্গলার নব-জাগ্রত 
জাতীয়তাবোধকে পিষে মারবার প্রয়াস পেল। ইংরাজের 
এই নীতিবজ্জিত শাসন-রীতিই বাঙগলায় বিপ্লবধন্মী সন্ত্রাস- 
বাদীদেব আবর্ভাবের পবিবেশ যোগাল, অগ্নি ও ইস্পাতের 
মন্ত্রে বাজলাকে দীক্ষা দিল । 

আজ থেকে চল্লিশ বছর আগে । 

১৯০৮ সালের ৩*শে এপ্রিল রাত্রি সাড়ে-আটটায় 
মৌজাফ ফরপুরে বোমা পড়ল-_বাঙগলায় প্রথম বোম! 

বোমাটা! ফাটল একটা ফিটন গাড়ীর মধ্যে। গাড়ীখান! 
চুরমার হয়ে গেল, সইস, কোচম্যান ছু'জনেই জখম হল। 
গাড়ীর মধ্যে ছিলেন মোজাফ ফরপুরের শ্বেতাঙ্গ উকীল মিঃ 
কেনেডির স্ত্রী ও কনা । কন্থা আহত হয়ে এক ঘণ্টার মধ্যেই 
মারা গেলেন, মিসেস কেনেডিও ছ"দিন হাসপাতালে থেকে 
ইছধাম হতে বিদায় নিলেন । 

পরদিন সকাল আটটার সময়ে মোজাফ.ফরপুর থেকে পনের 
মাইল দুরে ওয়ানি ফ্টেশনে এক মুদ্রীর দোকানে একটি উনিশ 
বছরের ছেলে ধরা পড়ল--নাম তার ক্ষুঙ্গিকাম বনু । 
কুদিরামকে গ্রেপ্তার করেছিল ফতে সিং ও শিউপ্রসাদ সিং 
নামে হ্বন কনঞ্টেবল। শ্রান্তদেহ ক্ষুদিরাম বাধা দিল, কিস্ত 
চেষ্টা সফল হল ন|। কনষ্টেবলদের সঙ্গে ধ্ক্তাধ্স্তির সময়ে 
তার কৌমর থেকে একট। ভারী রিভলভার মাটিতে পড়ে 


৪ যরণঙ্গয়ী বীর 


গেল। এর পর সে একটা ছোট রিভলভার বের করে 
ব্যবহারের চেষ্টা করল, কিন্তু সে চেষ্টাও ব্যর্থ হল। শেষ 
পর্ধ্যস্ত পুলিস তাকে কাবু করে ফেলল । ক্ষুদিরামের দেহ 
তল্লাসী করে ব্রিশটা কার্তজও পাওয়া গেল। 

এদিন মোকামাঘাট ষ্টেশনেও এক কাণ্ড ঘটে গেল। 
মোজাফফরপুরে যখন বোমা ফাটে, তখন ক্ষুদিরামেব সঙ্গে ছিল 
দীনেশ নামে আর একটি ছেলে । বোমা ফাটবার অব্যবহিত 
পরেই ক্ষুদিরাম ও দীনেশ আলাদা পথে পদব্রজে মোকামাঘাট 
ষ্টেশনের দিকে রওনা হল। ক্ষুদিরাম ধরা পড়ল মোজাফ ফর- 
পুরের তিন ষ্টেশন আগে, ওয়ানিতে । এক মুদীর দোকানে 
দাড়িয়ে মুদীর সঙ্গে আলাপ করবার সময়ে পুলিস সন্দেহ- 
ক্রমে তাঁকে গ্রেপ্তার করে। 

এদিকে, দীনেশ সমগ্রিপুরে পৌছুলে সেখানে ঘটনাচক্রে 
তার সাক্ষাৎ হল নন্দলাল ব্যানাঙ্গি নামে একজন দারোগর 
সঙ্গে। নন্দলাল সাদা পোষাকে ছিল বলে দীনেশ তার 
প্রকৃত পরিচয় পেল না। কথাবার্তায় মে সমস্ত ঘটন! 
নন্দলালের কাছে প্রকাশ করে ফেলল। নন্দলাল নিজের আসল 
পরিচয় গোপন রেখে দীনেশকে মোকামাঘাট ষ্েশনে নিয়ে 
এল এবং এখানে একজন কনষ্টেবলকে দীনেশের ওপর লক্ষ্য 
রাখার ভার দিয়ে মোজাফফরপুরের পুলিস স্ুপারিনটেণ্ডেট 
আমকে সমস্ত ঘটনা জানাল। আমষ্ট্রং-এর কাছ থেকে 
অম্পমতি লাভের পর ২রা মে অপরাহ্ধে নন্দলাল দীনেশক্ষে 
গ্রেপ্তারের চেষ্টা করে। কিন্তু নদলালের বাখন। পুর্ণ ছল না, 

গ্রেপ্তারের পূর্বেই দীনেশ নিজের মস্তক ও কণ্ঠনালীতে গুলী 
করে আত্মহত্যা করল। এই দীনেশরই প্রকৃত নাম প্রফুল্ল 
চাকী। 

কেনেডি-পত্বী ও দৃহিতার হত্যাকারীকে আবিষ্কারের জঙ্য 
নন্দলাল গবর্ণমেণ্টের কাছ থেকে এক হাজার টাকা পুরঙ্ষার পেল 
বটে, কিন্তু টাকা ভোগ করা তার অদৃষ্টে আর হয়ে উঠল 
না। কিছুদিনের মধোই সে কলিকাতায় বিপ্লবীদের হাতে 
নিহত হল। 

ম্যাজিষ্ট্রেট মিঃ ব্রেটহাউড ও জিলা! ম্যাজিস্ট্রেটের নিকট 
জবানবন্দীতে ক্ষুদিরাম সব কিছুই স্বীকার করল। সে বলল 
যে, মোজাফফরপুরের নব-নিযুস্ত জিলা ও দায়র৷ জঞ্জ 
কিংসফোর্ডকে হত্যা করাই ছিল তার আসল উদ্দেশ্য | 

এখানে কিংসফোর্ডের কাহিনী কিছু বলা দরকার । 
মোজাফ.ফরপুরে আসার আগে ইনি ছিলেন কঙ্লিকাতার চীফ 
প্রেসিডেন্সী ম্যাজিষ্ট্রেট । কলিকাতায় “ন্ধ্যা” “যুগাস্তর” 
“বন্দে মাতরম” প্রভৃতি পত্রিকাগুলোর বিরুদ্ধে মামলা সম্পর্কে 
কিংসফোর্ড জাতীয়তাবাদী ভারতীয়দের মহলে অত্যন্ত অখ্যাতি 
অর্জন করেছিলেন। “বন্দে মাতরমে'র বিকুদ্ধে মামলার কালে 
বিপিনচন্দ্র পালকে সরকারপক্ষের সাক্ষীরপে আহ্বান বর! 
হয়। কিন্তু বিপিনচন্দ্র তাতে অন্বীকৃত হলে আদালত 
ভবমাননার অভিযোগে ছ'মাস কারাদণ্ডে দণ্ডিত হন। বিপিম- 
চন্দ্রের কারাদণ্ডের আদেশ হলে ভাকে বিদায়-সম্বর্ধনা 
জ্ঞাপনের জন্য আদালত-ভবনের স্বারদেশে যে জনতার সমাবেশ 

হয়, তার মধ্যে সুশীল নামে একটি কিশোরও ছিল । একজন 
সার্জেন্ট নুশীলকে ঘুষি মারলে সে তাকে পাণ্ট। ঘুষি 
মারে। এই ঘটনার জন্য আদালতে সুশীলকে অভিযুক্ত করে 
কিংসফোর্ড তাকে পনেৰ ঘ। বেত্রদণ্ডেৰ আদেশ দেন। 

কিংসফোর্ডের বিরুদ্ধে উগ্রপন্থী ও বিপ্লবীদলের যে ক্ষোভ 
পুঞীডভৃত হচ্ছিল, সুশীলের বেত্রদণ্ড তাতে যেন ঘ্বৃতাহুতি 
দিল। সুশীল বিপ্লবীদের সঙ্গে সংস্টি্ট ছিল। এর পরই 
বিপ্লবীদের গুপ্তচক্রের বৈঠকে রাজ। সুবোধ মল্লিক, অরবিন্দ 
ঘে।ব ও চারু দত্তের সিদ্ধান্ত অনুযায়ী কিংলফোর্কে হত্যা করার 
নির্দেশ দেওয়! হয়। ইতিমধ্যে কলিকাতায় থাকা কালেই 
কিংসফোর্ড জনত৷ কর্তৃক ছ'বার আক্রান্ত হন ৷ মোজাফ ফরপুরে 
আসার পর তাঁর নামে একটা পাসেল আসে। এই 
পাসেলের মধ্যে একখানা বই ছিল এবং ৰইয়ের ভেতরে 
কিয়দংশ কেটে একটা বোম! স্বকৌশলে বসিয়ে রাখা হয়েছিল । 
কিন্ত কিংসফোর্ড পার্সেলট। না খুলে রেখে দেওয়ায় এই প্রচেষ্টা 
বার্থ হয়। 

মোজাফফরপুরে আসার পর কিংসফোর্ডকে তার বিপদ 
সম্পর্কে সতর্ক করে দেওয়া হয় এবং কজিকাতার তদানীস্তন 
পুলিস কমিশনার হ্যালিডের কাছ থেকে একখানা পত্র পেয়ে 
মোজাফ ফরপুরের পুলিস স্থুপারিনটেণ্টে তহশীগদার খা ও 
কয়েজুদ্ধীন নামক ই'জন কনষ্রেবলকে কিংসফোর্ডের বাংলো! 
পাহারায় নিধুক্ত করেন । 

এদিকে বিপ্লবীদলের হিদ্ধাস্ত অনুযায়ী কিংসফোর্ডকে হত্যার 

জন্য প্রস্তুতি চলল। বারীন্দ্রকুমারের মুরারিপুকুরের বাগান 
বাড়ী থেকে প্রফুল্ল চাকী এবং মেদিনীপুরের বিপ্লবী কঙ্মী 
সত্যেন বসুর সথপারিশে ক্ষুদিরাম বন্্ এই কাজের জন্য নিদ্ 
হল। ২৫শে এপ্রিল শনিবার হাওড়া ফেশন থেকে ক্ষুদিরাম 
ও প্রফুল্ল মোজাফ ফরপুরে যাত্রা! করল। ২৭শে এপ্রিল তারা 
মোজাফ ফরপুরে পৌছে কিশোরীমোহন ব্যানাঞ্জির ধর্্শালায় 
আশ্রয় গ্রহণ কবল। ৩০শে এপ্রিল বোম। ফাটল । 

১৯০৮ সালের ৮ই জুন মোজাফ ফরপুরে অতিরিক্ত দায়রা 
জজ কাবেড়েফ আই-সি-এস'এর এজলাসে ক্ষুদিরামের বিরুদ্ধে 
সরকারপক্ষ থেকে আনীত যে মামলার শুনানী আরম্ত হয়, 
তাতে কিশোবীমোহন ব্যানার্জিকেও হত্যা সম্পর্কে মিথা। 

বাদ প্রদানের অভিযোগে অভিযুক্ত কর! হয়েছিল, কিন্তু পরে 
গবর্ণমেন্ট কিশে।রীমোহনের বিরুদ্ধে অভিযোগ প্রত্যাহার 
করে নেয়। 

ক্ষুদিরামের বিরুদ্ধে মামলায় সরকারপক্ষে মামলা পরিচালন 
করেন মান্ুক ও পাটনার সরকারী উকীল বিনোদবিহারী 
মজুমদার । স্থানীয় উকীল কালিদাম বন্থু স্বতঃপ্রবৃস্ত হয়ে 
ক্ষদিরামের পক্ষ সমর্থনে দাড়ান । পরে রংপুরের কুলকোমল 
সেন ও নগেন্দ্রলাল লাহিড়ী এবং সতীশচন্দ্র চক্রঘত্রী নামক 
আর একজন উকীলও ক্ষুদদিরামের পক্ষ সমর্থন করেন। বাবু 
নাথুনিগ্রসা্দ ও বাবু জনকগ্রসাদ নামে ছু'জন এসেসরের 
সাহায্যে মামলাপ্স বিচার করা হয়। এই মামলায় সর্বশ্ুদ্ধ 
বিবশ জনের সাক্ষ্য গ্রহণ করা হয়। 


৮ মরণগয়ী বীর 


মামলার শুনানী আরম্ভ হলে বিচারক ক্ষুর্দিরামকে তার 
বিরুদ্ধে আনীত অভিযোগ পড়ে শোনান। ক্ষুদিরাম 
অভিযোগের সত্যতা স্বীকার করল। ১০ই জুন কিংসফোর্ডের 
গাড়োয়ান কালীরাম এবং তহশীলদার খাঁ, ফয়েজুদ্দীন ও ইয়াকুব 
আঙলি--এই তিনজন কনফ্টেবলের সাক্ষ্য নেওয়া হল। ১১ই 
জুন সাক্ষ্য দিল ফতে সিং ও “শউপ্রসাদ মিশির। 

ক্ষুদ্ররামেব পক্ষের উকীলেরা ক্ষুদিরামকে কয়েকটি প্রশ্ন 
জিজ্ঞাস! করার জন্য বিচারকের অনুমতি প্রার্থনা করলেন । 
ধিচারক অন্থুমতি দিলে, তাদের প্রশ্নেৰ উত্তরে ক্ষুদিবাম বলে 
যে, তার পিতামাতা জীবিত নেই। সতমা আছেন, তিনি 
তার ভ্রাতা স্ুুবেন্দ্রমাথ ভঞ্জের নিকট থাকেন। অমুতলাল 
রায়ের জঙ্গে ভার জ্যোষ্ঠা ভগ্নীর বিবাহ হয়। অম্বতলাল 
মেদিনীপুরে জজ কোর্টের ক্লার্ক ছিলেন । তার (ক্ষুদিরামের ) 
পড়াশুনা তখনকার দ্বিতীয় শ্রেণী পর্য্যন্ত, ছ'তিন বছর সে পড়া 
ছেড়েছে। 

গুধ--তুমি কি কাকেও দেখতে চাও ? 

উ€--আমি একবার মেদিনীপুরে যেতে এবং আমার দিদি 
ও ঠার ছেলেমেয়েদের দেখতে চাই। 

প্রশ্শ--তুমি তোমার কোনও আত্মীয়ের নিকট খবর 
পাঠাতে চাও ? 

উং--.ন1। 

প্রশ্ন- জেলে তোমার গপর কিরকম ধ্যবহার কর! হচ্ছে? 

উঃ--মন্দ নয়। জেলের খাবার খারাপ বলে আমার 

স্বাস্থ্যের অবনতি হচ্ছে, তবে আমার প্রতি অন্ত কোনও 
খারাপ ব্যবহার করা হয়নি। আমাকে দিনরাত নিজ্জন 
সেলে আটক রাখা হয়। একা থাকা অত্যন্ত ক্লাস্তিকর হয়ে 
পড়েছে । সংবাদপত্র বা বই পড়বার খুব ইচ্ছা! হয়, কিন্তু 
কিছুই আমাকে দেওয়া হয় না। 

প্রশ্ন তোমার মনে কি কোনও ভয় হয়েছে ? 

উঃ-_না, ভয় পাব কেন (হাস্ত )? 

প্রশ্ন-_তুমি কি গীতা পড়েছ ? 

উঃ-- হ্যা, আমি গীতা পড়েছি। 

ম্যাজিষ্টেট ব্রেট হাউডের নিকট ক্ষুদিরাম যে বিবৃতি দিয়ে- 
ছিল, তা ১২ই জুন তাকে পড়ে শোনন হল। ১৩ই জুন 
সরকারপক্ষের সওয়াল শেষ হলে কালিদাস বাবু ক্ষুদিরামের 
পক্ষে সওয়াল কবতে উঠলেন। কালিদাস বাবু ক্ষুদিরামের 
তরুণ বয়সের প্রতি জজের দৃষ্টি আকর্ষণ করে বললেন যে, 
অপরের দ্বারা বিভ্রান্ত হয়েই সে এই কাজ করেছে। 
সওয়াল শেষ হলে জঙ্জ এসেসরদের মামল বুঝিয়ে দিলেন। 
এসেসরেরা ক্ষুদিরামকে দোষী বলে ঘোষণা! করলেন। জজ 
তাদের সঙ্গে একমত হয়ে ক্ষুদিরামের প্রাণদণ্ডের আদেশ 
দিলেন। 

রায় দিয়ে জজ ক্ষুদিরামকে জিজ্ঞাস করলেন যে, তাকে 
যে দণ্ড দেওয়া হয়েছে তা সে বুঝতে পেরেছে কি? উত্তরে 
ক্ষুদিরম বলে যে, হ্যা সে বুঝতে পেরেছে। জম্পূর্ণ 
আবিচলিতচিতে সে দণ্ডাদেশ গ্রহণ বরে। 

কোর্টে মামলা চঙ্সার কালে ক্ষুদিরাম একান্ত শান্ত ও 
নিরাঁসক্তভাবে আদ।লত-কক্ষে বসে থাকত । কথনো-কখনে। 
দেখা যেত যে, কাঠগড়ার মধ্যে সে ঘুমিয়ে পড়েছে । 
আবার কখনও বা সে অত্যন্ত মনোযোগের সঙ্গে মামলা 
শুনত। 

হাইকোর্টে আপীল করার জন্য ক্ষুদদিবামকে লাতদিন সময় 
দেওয়া হয়েছিল। এই সময়ের মধ্যেই ক্ষুদিরামের পক্ষ 
থেকে আপীল করা হল, বিখ্যাত আইনজীবী নরেঙ্নাথ 
বসু তার পক্ষে মামলা পরিচালন করলেন। ১৩ই জুলাই 
বিচারপতি ব্রেট ও বিচাবপতি রাইভস আপীল অগ্রাহ্ করে 
সৃত্যুদণ্ডই বহাল বাখলেন। ১১ই আগষ্ট ভোর ছ'্টায় 
মোজাফ ফবপুর জেলে ক্ষুদিরামের ফানি হল । 

ক্ষুদিবামেব ইচ্ছানুষায়ী উকীল কালিদাস বাবু তার 
মৃতদেহ পাওয়ার জন্য দরখাস্ত করেন। জেলা ম্যাজিষ্রেট 
শবদাছের অনুমতি দিলে বিনা আড়ম্বরে গণ্ডক নদীর তীরে 
স্ষুদিরামের নশ্বব দেহ দাহ করা হল। মৃতদেহের সঙ্গে 
অল্প কয়েকজন লোক শ্মশানঘাটে গিয়েছিল । রাস্তাব ছুই 
পাশে সহত্র সহস্র লোক সেদিন ক্ষুদিরামের শেষ যাত্র! প্রত্যক্ষ 
করেছিল । 

অগ্রিমন্ত্রে বাঙ্গলার দীক্ষার সেই প্রথম যুগে প্রফুল্প ও 
ক্ষুদিরামই সকলের আগে শহীদী-মৃড্যু বরণ করে মুক্তিপাগল 
জাতিকে পথ দেখিয়েছিল। বিংশ শতাব্দীর সুচনায় জাতীয়তা" 
বোধের যে বন্তা এসে বাঞ্চল।কে প্লাবিত করেছিঙ্গ, সে 

ঘুগের অন্যান্য বু ছুংখব্রতী তরুণের মত এরাও তারই মধ্যে 
নিজেদের নিঃশেষে বিলিয়ে দিয়েছিল, দুর্গম পথযাত্রার বিশ্ব- 
বিপদ তাদের বিন্দুমাত্রও বিচলিত করতে পারে নি। 

মাত্র উনিশ বছর বয়সে--কর্মজীবনের যখন সবে ন্ুচনা* 
তখন ক্ষুদিরাম পৃথিবী হতে বিদায় নিল। ক্ষু্দিরামের পিত৷ 
ত্রেলোক্যনাথ ও মাতা লক্ষ্রীপ্রিয়৷ পুত্রের অত্যন্ত শৈশবেই 
পরলোকগমন করেন। তার পর তমলুকে জ্যেষ্ঠা ভরমী 
অপরূপ! ও তার স্বামী অধূতল/ল রায়ের আশ্রয়ে তার জীবনের 
সুচনা হয়। ১৯০৪ সালে অম্বতবাবু মেদিনীপুরে বদলী হলে 
ক্ষুদিরামও সেখানে আসে। এইখানেই সে রাজনারায়ণ 
বনুর ভ্রাতু্ুত্র সত্যেন্্রনাথের সংস্পর্শে আসে এবং বৈপ্লবিক 
চিন্তারীতি ও জঙ্গী জাতীয়তাবাদের মন্ত্রে দীক্ষা পায়। ১৯০৫ 
সালে সে বিদ্যালয়ের সঙ্গে সম্পর্ক ত্যাগ করে। 

১৯০৬ সালের ফেব্রুয়ারী মাসে মেদিনীপুর সহরে পুরানো 
জেলখানার মধ্যে একটা কৃষি ও শিল্প প্রদর্শনী খোলা হয়। 
অষ্টাহব্যাগী মেলার শেষে যে পুরফ্কারবিতরণী সভার অনুষ্ঠান 
হয় তাতে জিলার বড় বড় সরকারী কর্মচারী সকলেই 
উপস্থিত ছিলেন। এই দিন ক্ষুদিরাম মেলায় প্রবেশদ্বারের 
নিকটে দাড়িয়ে একথান] রাজদ্রোহাত্মক পুস্তিকা বিলোতে 
নুর করে। মেলার স্থেচ্ছাসেবকদের অধিনায়কের নির্দেশে 
একজন সিপাই ক্ষুদিরামকে ধরতে গেলে সে সিপাইর নাকে 
প্থুসি মেরে রক্তপাত ঘটিয়ে সরে পড়ে। এর পর প্রায় 
একমাস পরে আলিগঞ্জের এক তাতশালাতে ক্ষুদিরাম গুলিসের 

হাতে ধরা পড়ল। কিন্তু বিচারক তাকে নিতাস্ত অল্পবয়স 
দেখে মুক্তি দেন। মুক্তির পরে ছাত্রর৷ বিরাট এক শোভা- 
যাত্রা কবে তাকে নিয়ে সহর পরিভ্রমণ করে । “মেদিনী-বান্ধব” 
সম্পাদক দেবদাস করণ এই সময়ে তার সাপ্তাহিকীতে 
শ্ুদিবামের দেশপ্রেমের প্রশংসা করে এক প্রবন্ধ লেখেন । 

এর পর দিদি অপরূপা কিছুকাল ছাটগাছায় গিয়ে বাস 
করতে থাকেন। এই সময়ে ক্ষুদিরাম রীতিমতভাবে গুপ্ত 
সমিতিতে ভিড়েছে। 

১৯০৭ সালে ক্ষুদিরাম হাটগাছায় গেল। একদিন রাত 
প্রায় সাড়েআটটার সময়ে ভয়ানক রকমের চেঁচামেচিতে 
আকৃষ্ট হয়ে গ্রামের লোকেরা বাড়ীর বার হয়ে দেখে যে, 
একজন ডাকহরকরা প্রহ্ৃত হয়ে টেঁচাচ্ছে, কে যেন তার ডাক 
লুটে নিয়েছে । অপরূপ ঘরে এসে দেঞ্ুলেন যে ক্ষুদিরাম ঘরের 
মধ্যে হাপাচ্ছে। সেই রাত্রেই ক্ষুদিরাম অদৃশ্য হল এবং 
বিপদসন্কুল পথে মেদিনীপুর যাত্রা! করল। তখন তার আরও 
বৃহত্তর কশ্মের জগ্থ ডাক পড়েছে। 

কিংসফোড-হত্যার হুঃসাহসিক ব্রতে আর যে তরুণ 
এসে ক্ষুদিরামের সঙ্গে সেদিন হাত মিলিয়েছিল, তার জন্মভূমি 
ছিল উত্তর-বঙ্গে। রংপুর জাতীয় বিদ্যালয়ের ছাত্রনূপে প্রফুল 
চাকী হ্বাজাত্যবোধের পরিবেশের মধ্যেই বেড়ে উঠেছিল। 
এইখানেই ঘে বিপ্রবীদদের সংস্পর্শে আসে এবং রংপুরে, 
বিগ্লবীদলের শারীরচর্জার আখড়ায় বিপ্লবমন্ত্রে দীক্ষালাভ করে । 
এর পর কেন্্রীঞধ সমিতির দির্দেশক্রমে সে কলিকাতায় আলে । 

কলিকাতায় মাতুলের আশ্রয়ে অবস্থানকালে সে আত্মোক্নতি 
সমিতিরও সংস্পর্শে আসে। প্রফুল্লর শরীরের গঠন নাকি 
পাথরের মত কঠিন ছিল, যদিও তার আচরণ ছিল অত্যন্ত 
অমায়িক। কুচকাওয়াজ করানোয় প্রফুল্ল চাকী অত্যন্ত দক্ষ 
ছিল। 

প্রফুল্ল চাকীর বাড়ী সম্ভবতঃ বগুড়ায়, কারণ, বারীন্দ্রকুমার 
বোমার মামলায় জবানবন্দীর কালে প্রফুল্ল চাকীকে বগুড়ার 
লোক বলে উল্লেখ করেছিলেন। রংপুবে থাকার কালেই 
প্রফুল্লর বারীন্দ্রকুমারের সঙ্গে পরিচয় হয় এবং বৈপ্লবিক কর্ম্- 
প্রচেষ্টার সঙ্গে সে সংযুক্ত হয়ে পড়ে। 

প্রফুল্ল ও ক্ষুদিরামের জীবন মুক্তিকামী ভারতের স্বাধীনতার 
হ্গম পথে যাত্রার ইতিহাসে এক অবিস্মরণীয় অধ্যায়। 
ভারতের জ্ঞানবৃদ্ধ বুদ্ধিজীবীরা যখন নিবেদনের থালি হাতে 
খুটিশের দ্বারে আপোষের জন্য ধরন! দিচ্ছিলেন, তখন এই 
ছ'জন ছুঃখত্রতী তরুণ নিদ্রালগ্ন ভারতের কাণে ন্ুপ্তশক্তির 
উদ্বোধনের মন্ত্র শুনিয়েছিল। আজ প্রায় অদ্ধশতাব্দী গত 
হুল, কিন্তু বাঙ্গলা এখনও তাদের ভোলে নি। আজও 
কলিকাতার অলি-গলিতে ভিক্ষুকের মুখে, মেদিনীপুরের পথে- 
প্রান্তরে চাষী-রাখালের কণ্ঠে, পল্লীবাসিনীর অবসর-গুঞ্জনে 
(লোকসঙ্গীতের মধ্য দিয়ে ক্ষুদিরামের স্মৃতি দেশবাসীর 
চিন্লোকে অক্ষয় হয়ে রয়েছে £ 

€ আমায় ) এবাব বিদায় দে মা 
ঘুরে আ্বাসি। 


হাসি হাসি পববো ফাসি 
দেখবে জগতবাপী ॥ 


ওম1, মাটির বোমা তৈরী করে, 
বসেছিলাম লাইনের ধাবে, মাগো । 


লাট মলে! না, বিফল হ'লো৷ 

মরলো৷ ভারতবাসী ॥ 
ওমা, শনিবার দিন বেলা হুঃটোতে 

লোক ধরে না কোটেতে, 
অভিরামের দ্বীপ চালান মা, 

ক্ষুদিরামের ফাসি ॥ 


ওম, দশমাস দশ দিন পরে, 
জন্ম নিব তোর উদরে মাগো, 


চিনতে যদি না পাদ্ধিস মা, 
দেখবি গলায় ফাসি ॥ 











হি - স্প 
রা 


ভবন ভুতু 


চিক ২২২২ 





ক্ষুদিবাম ধরা! পড়ার পরদিন, ১৯৯৮ সালের ২রা মে 
তাবিখে কলিকাতীয় মুরারিপুকুরের বোমার বাগান ধরা 
পড়ল। পুলিন রিপোর্টে বলা হয়েছিল যে, বাগানে হানা 
দেবার দশ দ্দিন পূর্বে তারা এর অস্তিত্বের খবর পেয়েছিল। 
এ থেকে অনেকে মনে করেন যে, দলের কোনও সদ্য, ইচ্ছা 
করেই হোক, 'মার, অসাবধানতাবশতঃই হোক, পুলিসকে 
খবর যুগিয়েছিল। 

অরবিন্দের সাধন) ও বারীন্দ্রকুমাবের সংগঠন সেদিন 
লোকচক্ষেব অন্তরালে বাঙ্গলায় যে অগ্নিপাধকেব দল গড়ে 
তুলেছিল, যুরারিপুকুরের বাগান আবিদ্কত হওয়ার সঙ্গে 
তারা প্রায় সকলেই কর্মক্ষেত্র হতে অপন্ত হল। 
মোন্ধাফফরপুরে বোমা বিস্ফোরণের ফলে কেনেডি-পত্বী ও 
হুহিভার নিহত হওয়ার সংবাদ কলিকাতায় পৌঁন্ুল ১লা মে 
তারিখে । তখন অরবিন্দ স্কামন্ছদ্দর চুক্রবন্তীঁ:ও হেমেন্দরপ্রসাদ 

ঘোষের সহায়তায় “বন্দে মাতরম” নামক ইংর।জী দৈনিক পত্রের 
সম্পাদনা করছেন। “বন্দে মাতরম” অফিসে মোজাফফর” 
পুরের টেলিগ্রাম পৌছনোর পর খবর দেখে শ্যামন্থন্দর 
খুবই ক্ষুব্ধ হয়েছিলেন। তিনি বারবারই আক্ষেপের স্বরে 
বলতে লাগলেন, 'ইস্ঃ ছুটে! স্ত্রীলোক মরল 1 অরবিন্দ 
এলেন রাত্রে। টেলিগ্রামখানা! তার হাতে দেওয়া হলে 
তিনি কয়েকবার তার ওপর চোখ বুলালেন। তারপর 
অর্ধস্ফুটন্বরে এক জায়গায় পড়লেন, “রাত্রি অন্ধকার হিল।, 
কিছুক্ষণ পরে আপন মনেই তিনি বলে উঠলেন, "সেই জন্াই ব্যর্থ 
হয়েছে । সেদিন রাত্রে এই পর্যন্তই । 

কিন্তু পুলিস আব সকাল হতে দিল না। সেদিন ভোর 
রাত্রেই তারা মুরারিপুকুরের বাগানে হান দিল, বারীন্দ্রকুমার, 
উপেন্দ্রনাথ, হেমচন্দ্র দাস, উল্লাসকর প্রভৃতি বোমা ও বনু 
তন্ত্রশস্ত্ সহ গ্রেপ্তার হলেন। অরবিন্দকে ধরা হল তার 
গ্রে স্ত্রীটের বাড়ী হতে। আরও কয়েক জায়গায় তল্লাস 
হল, কলিকাতার বাইরে থেকেও কয়েকজনকে ধরে আন! 
হুল। শেষ পধ্যস্ত মোট চৌত্রিশ জনকে আসামী করে 
পুলিস আলিপুর ষড়যন্ত্র মামলা ফেঁদে বসল। 

ক্ষুদিরাম ও প্রফুল্ল চাকী বাঙ্গলায় যে শহীদী ব্রতের শৃচনা 
করে গিয়েছিল, তারই চুঁড়াস্ত পরিণতি দেখতে পাই 
জ্ঞালিপুরে কারাকক্ষের অন্ধকারে নরেন গৌঁপাই হত্যাক্স। 
মৌজাফফরপুরে . ক্ষুদিরাম ঘ্বে বীজ বপন করেছিল, 
খাকিপুরে তা-ই জপ নিয়েছিল এক বিরাট মস্হীরাহে, খন 

ব্রত সাধনের নিষ্ঠা বিপ্লবীর কাছে প্রাণের চেয়েও প্রিয় হয়ে 
উঠেছে, জীবন ও মৃত্যুর মধ্যে তারতম্য বিচারের অবকাশ তার 
নেই। নবেন গৌসাই হত্যার এই-ই আদর্শগত পটভূমিকা। 

। একটা কথ! আছে, ছায়া পুর্ববগামিনী” । আলিপুর ষড়যন্ত্র 
মামলার আসামীরা যখন জেলে, তখন জেলার বেচারী একদিন 
বন্দীদের সামনে ছুঃখ করে বলেছিলেন, “দেখুন, আমার 
হয়েছে তালগাছেব আড়াই হাত। তালগাছ সবট। চড়। যায়, 
কিন্তু শেষ আড়াই হাত ওঠবাব সময়ে প্রাণটা বেরিয়ে যায়। 
এতদিন চাকরী করে এলুম, বেশ নিবিববাদে কেটে গেল। 
আর এই পেনসন নেবার সময় আপনাদের হাতে গিয়ে 
পড়েছি । এখন মানে মানে আপনাদের বিদেয় করতে পারলে 
বাচি।, কিন্ত মানে মানে বিদেয় করা আর হয়ে ওঠে নি, 
ভালগাছের বাকী আড়াই হাতই শের পর্যন্ত কাল হয়ে 
উঠেছিল । 

মুবারিপুকুরের বাগান ধর! পড়বার পর পুলিস বিপ্লবীদের 
ধরবধার জন্য যে বেড়াজাল পেতেছিল, তাতে আটকে 
শ্রীরামপুরের গোস্বামী বাড়ীর নরেজ্জস গোস্বামীও জেলে এসে 
হাজির হয়েছিল। মুরারিপুকুরের বাগান গুলির কর্তৃক 
আবিষ্কৃত হওয়ার পুর্ধেই বিপ্লবীদলের কারও কারও মনে 
এইক্সপ সন্দেহ ছিল যে নরেন্দ্র গুপ্ুচর, যদিও সে সন্দেহ নাকি 
সত্য নয়। নকেজ্জ ধরা পড়বার পর আত্মীয়ত্বজনদের ভাগিদেই 
রাজসাক্ষী হয়েছিল, গুগতচরবৃত্তির অভিসন্ধি নিয়ে সে ধলে 


যোখ দেয় নি। 
&্‌ 

বোমারুদের দলে নরেন্দ্র ছিল নবাগত, বিশেষ কোনও 
খোজ খবর সে রাখত না। জেলে আসার পরেই যেন সে 
দলের সংগঠন সম্পর্কে অস্তিমাত্রায় অনুসঙ্ধিতস্থ হয়ে পড়ল। 
ৰাঙ্গল! ছাড়া বিপ্লবীদের আর কোথায়ও কেন্দ্র আছে কিনা, 
থাকলে সেখানকার নেতাদের নাম কি, এই সব অনেক 
কিছুরই সে খোজ নিতে লাগল । নরেনের আচরণে বিপ্লবীদের 
সন্দেহ হল। সত্যের চেয়ে সে মিথা৷ খবরই পেল বেশী। 

বিপ্লবীদের সন্দেহই শেষ পর্যন্ত সত্য হল। মামলার, 
শুনানী আরম্ভ হওয়ার ছু" চার দিন পরেই নরেন রাজসাক্ষী 
হয়ে কাঠগড়ায় ঈাড়াল। তার সাক্ষ্যের ফলে আবার নুতন 
করে খানাতল্লাস আর্ত হল। 

রাজসাক্ষী হওয়ার পর থেকে নরেনের সম্পর্কে বিপ্লবীদের 
ভাবগতি সুবিধা নয় বুঝে জেল-কর্তৃপক্ষ তাকে নিরাপত্তার 
জন্য হাসপাতালে নিয়ে গিয়ে ইউরোপীয় প্রহরীর তত্বাবধানে 
রাখল। পাছে কেউ তার ওপর আক্রমণ করে এই ভয়ে, 
কর্তৃপক্ষ সব সময়েই সন্্স্ত থাকত। এই সতর্কতার আবহাওয়ার 
মাঝেই একদিন আলিপুর ষড়যন্ত্র মামলা নাটকের চরম পরিণতি 
খনিয়ে এল। 

জেলে বসে একদিন বিপ্লবীর৷ কার কি রকম দণ্ড হকে 
তা নিয়ে গবেষণা করছিল। কানাইলাল দত্ত বলল, 
“খালাসের কথা ভুলে যাও”-সব বিশ বছর করে কালাপাণি ।” 
শভীন সেনের কথাটা মনঃপূত হল না। সে বললে, “বিশ 
বছরের মধ্যে দেশ স্বাধীন ছয়ে যাবে। কানাইলাল কিছু 

ক্ষণ চুপ করে থেকে বলল, “দেশ মুক্ত হোক, আর না হোক, 
আমি হবে| । বিশ বছর জেল খাট! আমার পোষাবে না ।” 

এর ছু'এক দিনের মধ্যেই কানাইলাল সাংঘাতিক 
রকমের পেটব্যথায় শয্যাশায়ী হয়ে পড়ল। জেলের ডাক্তার 
এসে পরীক্ষার পর তাকে হাসপাতালে পাঠিয়ে দিল। 

আলিপুর ষড়যন্ত্রের বেড়াজালে পড়ে মেদিনীপুরের বিপ্লবী 
কন্মী সত্যেন বন্ুও ইতিপূর্রেই জেলে এসে আশ্রয় 
নিয়েছিলেন । সত্যেন্্রনাথ ছিলেন বাঙলার নব-জাতীয়তা- 
বোধের অন্যতম উদগাতা প্রাতংস্মরণীয় রাঁজনারায়ণ বন্ুর 
জ্রাতুক্পুত্র ও অরবিন্দ এবং বারীন্দ্রের সম্পর্কে মাতুল। ১৯০৫ 
সালে বঙ্গতঙ্গকে কেন্দ্র করে যে প্রবল আন্দোলন আরম্ত 
হয় তাতে সত্যেন্দ্রনাথ ও তার জ্যেষ্ঠ ভ্রাতা মেদিনীপুর 
কলেজিয়েট স্কুলের তৃতীয় শিক্ষক জ্ঞানেন্দ্রনাথ নেতৃস্থানীয় 
অংশ গ্রহণ করেছিলেন। পরে অরবিন্দ ও বারীন্রের সঙ্গে 
যোগাযোগ স্থাপিত হলে এ'র। মেদ্রিনীপুরেও একটা গুপ্ত- 
সমিতি গড়ে তোলেন । সত্যেনদের বাড়ীর লাগোয়া একটা 
চালায় এই গুণ সমিতির বৈঠক হত, এখানে ভুপেন্দ্রনাথ 
বর্তমান রণনীতি” আর যুক্তি কোন পথে এই ছু'খানা বই 
পড়ে শুনিয়ে সদস্যদের জঙ্জী দেশাত্মবোধে দীক্ষা! দিতেন। 
মেদিনীগুরে থেকে সত্যেন্দ্রনাথ বারীন্ট্রকুমারের খুগবাস্তর+ 
পঞ্জিকার এজেন্টগিরিও করতেন এবং এর ফলে মেদিসী- 
পুরের তরুণ সমাজে বিপব-মন্ত্র প্রচারের পথ বেশ সুগম 
কয়। প্রকাশ, ক্ষুদিরাম যখন মেলায় রাজজোহাক্ক পুস্তিকা 

প্রচার ও সিপাইকে প্রহারের অভিযোগে ধর পড়ে বিচারার্থ 
আদালতে নীত হল, তখন, সরকারপক্ষ সত্যেন্দ্রনাথকে 
ক্ষদিরামের বিরুদ্ধে সাক্ষ্য দানের জন্য আহ্বান করেছিলেন । 
কিন্তু এতে অস্বীকৃতির দরুণ সত্যেন্্রনাথের সরকারী চাকুরী 
চলে যায়। সত্যেন বস্থ কাশরোগগ্রস্ত বলে আগে হতেই 
হাসপাতালে ছিলেন। পেটব্যথার নাম করে কানাইলালও 
এসে হাসপাতালে জুটল। 

কানাইলালের বাড়ী ছিল চন্দননগর | ইনি ছিলেন উপেন্দ্র- 
নাথ বন্দ্যোপাধ্যায়ের সহপাঠী, উভয়েই চন্দননগরের ডুপ্লে কলেজে 
অধ্যয়ন করেছিলেন। এদের সংস্রবে থাকার সন্দেহে পুলিস 
ডুপ্লে কলেজের অধ্যাপক চারুচন্দ্র রায়কেও গ্রেপ্তার করেছিল। 

কানাইলাল হাসপাতালে যাওয়ার তিন চার দিন পরের 
কথা। খুব সকালে, অন্যান্য বন্দীরা সবে ঘুম থেকে উঠে 
হাত মুখ খুচ্ছে। এমনি সময় দুরে ছ' একট! বন্দুকের 
আওয়াজ শোন! গেল। কয়েদী ও পাহারাদারেরা খানিক 
ছুটাছুটি করল বটে, কিন্ত কি হয়েছে তা কেউই বলতে 
পারল না। শেষ পর্য্স্ত একজন পুরানো চোর এসে 
বন্দীদের কাছে আসল খবরটা পৌছে দিয়ে গেল। 
“কানাইবাবু নরেন শৌসাইকে ঠাণ্ডা] করে দিয়েছে 

প্রায় পনের মিনিট পরে জেলের পাগল! ঘট্টি বেজে উঠল । 
জেলের পাহারাদারের চারদিক থেকে ছুটে হাসপাতালের 
দিকে গেল। কিছুক্ষণ পরে তারা কানাই ও শত্যেনকে 
নিয়ে চুগ়্াজিশ ডিগ্রীর দিকে গেল। 

নরেন্দ্র গোস্বামী হত্যা আজ সত্য মিথ্যা বু কাহিনীতে 
তারাক্রাস্ত, তবে এসম্পর্কে মোটামুটিভাবে যেটুকু তথ্য 
আহরণ করা যায় তা এই যে, ছুরারোগ্য কঠিন ব্যাধিতে 
ভূগে সত্যেন্দ্রনাথ জীবনে হতাশ হয়ে পড়েছিলেন । নরেন্দ্রকে 
হত্যার সম্কল্প বোধ হয় তারই মাথায় প্রথম দেখ! দিয়েছিল। 
সত্যেনের সঙ্কল্পের কথা অবগত হয়ে কানাইলাল পেটব্যথার 
অজুহাত তুলে পিস্তলসহ হাসপাতালে আসে। হাসপাতালে 
পিস্তল কোন্‌ পথে এসেছিল তা আজ পর্যন্তও আবিষ্কৃত 
হয় নি। বাইরে থেকে বন্দীদের জন্য তাদের আত্মীয় 
বন্ধুরা যে সব কাঠাল ব! ঘিয়ের টিন পাঠিয়ে দিত, তা 
সাহেব ডাক্তার পরীক্ষা! করে দিত, কাজেই কাঠালের জঠরে 
ছু'ছু'টা রিভলভার চালানের কাহিনী সহজবিশ্বাস্ত নয়। 
আলিপুর ষড়যন্ত্র মামলার অন্যতম আসামী উপেন্দ্রনাথ বন্দ্যো" 
পাধ্যায় তার আত্মজীবনীতে লিখেছেন, “কর্তৃপক্ষের চক্ষুর 
অগোচরে জেলের মধ্যে গাঁজা, গুলি, আফিং, সিগারেট সবই যে 
রাস্তা দিয়ে যেতে পারে, সে রাস্ত! দিয়ে পিস্তল যাওয়া ত বিচিত্র 
নয়! ঘুষের অসাধ্য কি! 

কানাই হাসপাতালে আসার পর সত্যেন নরেজ্্রকে বলে 
পাঠালেন যে, জেলের কষ্ট তীর সহ হচ্ছে না, তিনিও রাঁজ- 
সাক্ষী হবেন। পুলিশের কাছে ফি কি বলতে হবে, সে 
বিষয়ে আগে হ'জনে পরামর্শ করে নিতে পারলে আদালতে 
জেরার সময়ে কোনও কষ্ট পেতে হবে না। নরেন সত্যেনের 
ফীঁদে পা দিল। ঘটনার দিন. ভোরে দে একজন ইউরোবীয় 

প্রহরী সঙ্গে নিয়ে সত্যেনের সঙ্গে দেখা করতে এল। 
কথা বলতে বলতে সত্যেন পিস্তল বের করে নরেনকে 
গুলী করলে সে ঘর হতে ছুটে বাইরে যায়। পালাবার 
সময়ে তার পায়ে একটা গুলী লেগেছিল কিন্তু আঘাত তত 
স্বাংঘাতিক হয় নি। 

পিস্তলের শব্দ শুনে কানাইলাল হাসপাতালে নীচের 
তলা হতে ওপরে ছুটে এল। ইউরোগীয় প্রহরী বাধা দিতে 
গিয়ে হাতে গুলী খেল। ইতিমধ্যে নরেন নীচে এসে 
হাসপাতাল হতে বেরিয়ে পড়ে । কানাই নীচে হাসপাতালের 
গেটে এসে দেখল প্রহরী দরজা! বন্ধ করে দিয়েছে । কানাই 
তার দিকে পিস্তল তুলতেই সে নরেন্দ্রের উদ্দেশ দিয়ে দিল। 
দূর হতে নরেনকে দেখতে পেয়ে কানাই গুলী করতে করতে 
ছুটতে লাগল। পিস্তলের শব্দে জেলার, ডেপুটি জেলার 
প্রভৃতি ছোট বড় সমস্ত কর্তীরাই বেরিয়ে পড়েছে, কিস্ত 
কানাইএর রুদ্ররূপ দেখে অগ্রসর হতে কারও ভরসা হল না। 
কানাইএর হাত হতে গুলী খেতে খেতে নরেন জেলের 
কারখানার দরজায় আছাড় থেয়ে পড়ল। গুলী যখন ফুরিয়ে 
গেল, তখন সাস্ত্রীর! ছুটে গিয়ে তাকে ধরে ফেলল । 

নরেন গোৌসাইর হত্যা সে যুগের রাজনৈতিক ইতিহাসের 
পটভূমিতে এক মহাবিপ্রয় ! মৃত্যুকে স্থির-নিশ্চিত জেনেও 
যে মানুষ ছঃসাহছসিকতার অভিযানে বেরোতে পারে, তা 
ভারতীয় বিপ্লবীদের মধ্যে প্রথম প্রমাণ করল সত্যেঙ্জ আর 
কাঁনাইলাল। বি্নবাদর্শে দীক্ষিত মানুষের কাছে জীবন হতে 

মৃত্যুর যে পূথক কোনও অর্থ নেই, কানাই ও সত্যেন তা! 
ইংরাজের তৈরী ফাসিকাষ্ঠের গায়ে রক্তাক্ষরে লিখে রেখে 
গেল। 

মৃত্যুকে কানাইলাল কভাবে গ্রহণ কবেছিঙ্ল ? সেই 
ছখব্রতী মরণজয়ীর এই পৃথিবী হতে বিদায়ের প্রাক্কালে 
কাবাপ্রকোষ্ঠের অন্ধকাবে ধারা তাব মহিমান্বিত মৃত্তি প্রত্যক্ষ 
করেছিলেন, তাদেব একজনের কথায়ই এই কাহিনী শেষ 
কবব। 

“আমরা যখন বাহিরে ঘুরিতাম তখন কানাই ও সত্যেনের 
কুঠুরীর দরজ! বন্ধ থাকিত। একদিন দেখিলাম কানাইলালের 
'দরজ! খোল। রহিয়াছে । আমরা সেদিকে যাইবার সময়ে 
প্রহরীও বাধ! দিল না। পরে শুনিলাম যে কানাইলালের 
ফাসির দিনও স্থির হইয়। গিয়াছে । সেই জন্য প্রহরীরা দয়! 
করিয়! কানাইকে দেখিবার জঙন্ত আমাদিগকে ছাড়িয়া দিয়াছে । 

“যাহা দেখিলাম তাহ! দেখিবার মত জ্িনিষই বটে। আজও 
'সে ছবি স্পষ্টই মনের মধ্যে জাগিয়া রহিয়াছে, জীবনের বাকি 
কয়ট। দিনও থাকিবে । জীবনে অনেক সাধু সন্ন্যাসী দেখিয়াছি, 
কানাইএর মত অমন প্রশান্ত মুখচ্ছবি আর বড় একটি দেখি 
নাই । লে সুখে চিন্তার রেখ। নাই, চাঞ্চল্যের লেশমাত্র নাই, 
প্রফুল্লকমলের মত তাহা যেন আপনার আনন্দে আপনি ফুটিয়া 
রছিয়াছে। চিত্রকুটে ঘুপ্লিবার সময় এক সাধুর কাছে শুনিয়!- 
ছিলাম যে, জাবন ও মৃত্যু যাহার কাছে তুল্যমূল্য হইয়া গিয়াছে 
সে-ই পরমহংস। কানাইকে দেখিয়া সেই কথা মনে পড়িয়া 

গ্নেল। জগতে যাহা সনাতন, যাহা সত্য, তাহাই যেন কোন 
শুভ মুহুর্তে আসিয়া তাহার কাছে ধরা দিয়াছে। আর এই 
জেল, প্রহরী, ফাসিকাঠ, সবটাই মিথ্যা, সবটাই স্বপ্ন! প্রহরীর 
কাছে শুনিলাম ফীসিব আদেশ শুনিবার পব তাহার ওজন যোল 
পাউও বাড়িয়া গিয়াছে। ঘুরিয়া ফিরিয়া, শুধু এই কথাই 
মনে হইতে লাগিল যে, চিন্তবৃত্তি নিরোধের এমন পথও আছে 
বাহ! পতগ্রলিও বাহির করিয়া যান নাই। ভগবান অনস্ত, 
মানুষের মধ্যে তাহার লীলাও অনস্ত | 

“তাহার পর একদিন প্রভাতে কানাইলালেব ফাসি হইয় 
গেল। ইংরাজ শাসিত ভারতে তাহার স্থান হইল না।ঃ 

নজরুল লিখেছেন-__ 

স্বৃত্যু ওবা জয় ববেছে ভাবন! কিসের, 

আবজমঞ্জম্‌ আনলে ওবা আপনি পিয়ে 

কলসী বিষের ।' 

মৃত্যুর মধ্যে মানুষ যখন অমরত্বের সন্ধান পায়, ভীবনের 
কোনও আকর্ষণই তখন তাকে পিছু টেনে রাখতে পারে ন।। 
বুড়া বালংএর তীরে চাষাখন্দের প্রান্তরে যতীন্দ্রনাথ ও তার 
সঙ্গীরা নিজ দেহের অস্থি ও শোণিত দ্বারা যে স্মারকস্তস্তের 
ভিত্তি প্রতিষ্ঠা করেছিলেন, ক্ষয়ধন্মী কাল তাকে স্পর্শ 
করতে পারে নি, মৃত্যুর মালিগ্ভ তাকে গ্রাস করতে পায়ে 
নি, জাতির চিদ্তলোকে যত্তীন্দ্রনাথ ও চিত্তপ্রিয়ের আত্মদান' 
চিরভান্বর হয়ে রয়েছে। শহীদের নিঃশঙ্ক মৃত্যু-বরণে জাতির 
প্রাণভাগার জীবনের প্রাহুর্য্য উচ্ছুসিত হয়ে উঠেছে। 

প্রথম জীবনে ভোজালির সাহায্যে বাধ মেরে যনহীন 

নুখাঞ্জি “বাঘ! যতীন নাম পেয়েছিলেন। কিন্তু বাঘ মারাই 
স্তার জীবনের সেরা গৌরব নয়, কারণ, বাঙ্গলার 
বিপ্লবান্দোলনের যিনি ছিলেন সর্বাপেক্ষা ছুদ্ধধ শক্র, 
কলিকাতার সেই পুলিস কমিশনার টেগার্টের নিকট হতে 
তিনি সব চেয়ে বড় অভিনন্দন লাভ করেছিলেন । মঘুর- 
ভঞ্জের জঙ্গলে প্ুলিসের সঙ্গে যুদ্ধে যতীক্্রনাথের মৃত্যুর 
কয়েকদিন পরে টেগা্ট” কলিকাতায় ব্যারিষ্টার জে, এন, রায়ের 
কাছে বলেছলেন, “আমি আমার কর্তব্য করেছি বটে, 
কিন্তু যতীন্দ্রনাথের প্রতি আমার গভীর শ্রদ্ধা আছে। 
বাঙ্গালীদের মধ্যে একমাত্র তিনিই ট্রেঞ্চের মধ্য হতে সন্মুখ- 
সংগ্রামে জীবন দিয়েছেন ।, 

বাঙ্গলার বিপ্লবান্দোলনে যতীন মুখার্জির অভ্যুদয়কে এক 
নৃতন অধ্যায়ের সুচন। বলা যেতে পারে। হযতীল্্রনাথের 
পৈতৃক বাড়ী ছিল যশোহর ঞিলার অন্তর্গত ঝিনাইদহের 
বিষখালি গ্রামে । কিন্তু পিতা উমেশচন্দ্র যতীন্দ্রনাথের 
শৈশবেই পরলোকগমন করায় মাতুলীলয়েই তার শৈশব ও 
কৈশোর অতিবাহিত হয়। হযতীন্দ্রনাথের মাতুল বসন্তকুমার 
চাটার্নি ছিলেন কৃষ্জনগরের সরকারী উকীল। কৃষ্ণনগর 
হতে এঞ্টাল্স পাশ করে যতীন্জ্রনাথ এফ-এ পড়ার জন্ত 
কলিকাতায় এলেন, কিন্তু পড়া শেষ পধ্যন্ত তার হয়ে উঠল 
না। কিছুদিন সওদাগরী অফিসে চাকুরী করার পর রাইটার 
বিল্ডিএ তৎকালীন অর্থসচিব গুল্লে সাহেবের অধীনে তিবি 
সরকারী চাকুরী পান । 

খুব সম্ভব মুবারিপুকুরের দলের সঙ্গে যতীন্্রনাথের 
যোগাযোগ ছিল এবং তা জানতে পেরেই হোক, বা 
পুলিস রিপোর্টের ওপর নির্ভর করেই হোক, গুলে যতীন্দ্র- 
নাথকে সরকাবী চাকুরী ছাড়তে নির্দেশ দেন। এই সময়ে 
শিলিগুড়িতে যতীন্দ্রনাথের সঙ্গে তিনজন শ্বেতাঙ্গ সৈনিকের 
সঙ্ঘর্ষ এবং যতীন্দ্রনাথের হাতে তাদের লাঞ্ুনাও তার চাকুরী 
যাওয়ার অন্ততম কারণ বলে অনেকে মনে করেন । 

যে ভাবেই হোক, চাকুরী যাওয়া যতীন্দ্রনথের নিকট 
অনেকটা শাপে বর হল, কারণ, এখন হতে তিনি অনেকটা 
ব্বাধীনভাবেই দেশের মুক্তি আন্দোলনে অংশ গ্রহণের সুযোগ 
পেলেন । পুলিস স্থপাবিনটেণ্ডেট শামসুল আলম আলিপুর 
ষড়যন্ত্র মামলায় সরকারপক্ষে তদ্ির-তদারক করে সে যুগে 
খুব অখ্যাতি লাভ করেছিলেন। ১৯১০ সালের ২৪শে 
জানুয়ারী শামনুল আলম কলিকাতা হাইকোর্ট ভবনে রিভল- 
ভারের গুলীতে নিহত হলেন। এই ঘটনা সম্পর্কে বীরেন্দ্রনাথ 
দত্ত গুপ্ত নামে এক যুবক ধর! পড়লে পুলিসের নিকট নিজের 
অপরাধ স্বীকার করে সে এক বিবৃতি দেয়। এই বিবৃতিতে 
দলের নায়ক হিসেবে ঘতীন্দ্রনীথের নামও প্রকাশ পায়। 

বীরেজ্্রনাথের স্বীকৃতির ওপর নির্ভর করে পুলিস হাওড়া 
যড়যন্ত্র মামলা নামে এক বিরাট মামলা খাড়! করল এবং 
হাতীক্্রনাথ প্রমুখ পঞ্চাশ জন এতে আসামী হলেন। কিস্ত 
শেষ পর্য্যন্ত মামলা! টিকল না, প্রায় বছরখানেক মামলা চঙ্সার 
“পর আসামীর! সকলেই মুক্তি লাভ করলেন। 

মামলায় যুক্তিলাভের পর হযতীন্দ্রনাথ মাতৃলালয়ে গিয়ে 
মাতুলের বিষয়-সম্পত্তি দেখাশুনা কবতে থাকেন এবং পুনরায় 
জীবিকাজ্জনে মনোনিবেশ কবেন। এই সময়ে যশোব- 
ঝিনাইদহ লাইট বেলওয়ে নিম্মাণেব কাজ আবন্ত হলে, 
যতীন্দ্রনাথ রেলওয়েতে ঠিকাদাবী কাজ আর্ত করে দিলেন। 
এই কাজে তাব যথেষ্ট টাকা প্রাপ্য হয়, কিন্ত কোনও কারণে 
প্রাপ্য টাক! আদায় করতে না পেরে তিনি ইংরাজেব ওপবে 
আরও বীতশ্রদ্ধ হয়ে পডেন। 

১৯১১ সালের আগষ্ট মাসে বদ্ধমানে ও কাথিতে প্রবল 
বন্টা হয়। যতীন্দ্রনাথ এই সময়ে নিজের সঙ্গীদের নিয়ে 
আর্তসেবায় আত্মনিয়োগ করেন। এদিকে, অমবেন্দ্রনাথ 
চট্টোপাধ্যায়, মাখন সেন, রাম মজুমদার প্রভৃতিও বন্যায় 
সেবাকাধ্য পরিচালনা করছিলেন । হ্যারিসন রোডের ওভারটুন 
হলে শ্রমজীবী সমবায় নামে এক প্রতিষ্ঠানে বসে এরা 
নিজেদের কর্মপন্থা সম্পর্কে আলোচন৷ করতেন । যতীন্দ্রনাথও 
সেখানে গিয়ে এদের সহিত মিলিত হলেন। এই সেবাকার্য্য 
উপলক্ষে ঢাক! অনুশীলন সমিতির কর্মীরাও এসে বর্ধমানে 
এবং কলিকাতায় মিলিত হন। ফঙ্গতঃ বর্ধমান ও কীাধির' 
বন্চ। বাঙ্গলার বিপ্লবীদের মধ্যে যোগাযোগ স্থাপন ও সংহতির 
বিশেষ সহায়ক হয়। 

বর্ধমানের বন্যার প্রায় সমকালেই ইউরোপে মহাযুদ্ধের 
জুচন! হয়। ১৯১১ সালে ফোদ্‌ বার্থহাডির 05:05 ৬] 
0১৩ 1565 দাও? নামে একখানা! বই বের হয়। বাপহাঞ্ডি 

'তার পুস্তকে খোলাখুলিভাবেই লিখেছিলেন যে, আগন্ন যুদ্ধের 
কালে বাঙ্গলার বিপ্লবীরা বুটিশের বিরুদ্ধে অভ্যু্থান ঘটাবে 
বলে বিশেষ জন্তাবনা রয়েছে। আসলেও ব্যাপারটা তাই 
দাড়াল। যুদ্ধ যখন আরম্ত হল তখন জার্মানীতে তারকনাথ 
'দ[স, হরদয়াল, চন্দ্র চক্রবত্তাঁ বরকতুল্লা, হেরম্বলাল গুপ্ত প্রভৃতি 
বিপ্বীকে নিয়ে পাকাপোক্তভাবে একটা দল গড়ে উঠেছে 
এবং জান্নানী ও বাঙ্গলার বিপ্লবীদের মধ্যে সংযোগও স্থাপিত 
'হয়েছে। সাহায্য দেওয়া-নেওয়ার সমস্ত পরিকল্পনা তৈরী 
হয়ে গেল। বাটাভিয়ায় বাঙ্গালী বিপ্রবীদের একট! কেন্দ্র 
প্রতিষিত হল। আমেরিকা! তখন নিরপেক্ষ রাষ্ট্রী। আমেরিকায় 
যে সকল জার্মানরা ছিল তাদের মারফত বাটাভিয়া হয়ে 
ভারতে অস্ত্র ও অর্থ প্রেরণের ব্যবস্থা হল। 

বাজলায় প্রস্ততি আরম্ভ হল। অমরেন্দ্রনাথ চট্োপাধ্যায় 
বিপ্লব-নায়কদের এক গোপন সম্মেলনের ব্যবস্থা করলেন । 
উত্তরপাড়ায় এক ভাঙ্গ। শিবমন্দিরে এই সম্মেলন হয়। যতীন্দর- 
নাথ ও মানবেন্দ্রনাথ রায় এই বৈঠকে যোগ দেন। 
সমগ্র ভারতব্যাগী অভ্যুত্থানের সিদ্ধান্ত এই বৈঠকে স্থিরীকৃত 
হয়। 

এই সময়ে উত্তর ভারতে গদরদের নেতৃত্বে যে ব্যাপক 
বিপ্লব-প্রস্ততি চলছিল, একজন তীক্ষবুদ্ধি, অসমসাহসিক বাঙ্জালী 
তার জংগঠনে আত্মনিয়োগ করেছিলেন এবং বাঙলার 
বিপ্লবীদের গঞ্জে রীতিমত সংষোগ রক্ষা করে চলছিপেন। 
ভারতের এই অবিল্মরদীয় ঘুক্ধি-যোন্ধার নাম রাসবিহারী বস্তু । 

ফতীন্দ্রনাথের সঙ্গে রাসবিহারীর চন্দননগরে ও বারাণসীতে 
বারকয়েক সাক্ষাৎ হয়। 

বৈপ্লবিক সংগঠন, নেতৃত্ব, সাহস ও প্রত্যুৎপন্নমতিত্বের দিক 
দিয়ে যতীন্দ্রনাথ ছিলেন অনন্যসাধাবণ প্রতিভাবান। এব 
ফলে, যতীন্দ্রনাথ নিজে কোনও বিপ্রবীদলের সঙ্গে সংযুক্ত 
না থাকা সব্েও বিপ্লবীদেব নেতৃত্ব-ভার ধীরে ধীরে তারই 
ওপর গিয়ে পড়স। কলিকাতা অনুশীলনের কম্মীরা এবং 
বারীন্দ্রের যে সকল সহকম্মী পুলিসের নজর এড়িয়ে বাইরে 
ছিলেন তারা সকলেই যতীন্দ্রনাথের দলে ভিড়লেন। এইভাকে 
বরিশালের নরেন ঘোষ, মনোরঞ্জন গুহ ও স্বামী প্রজ্ঞানানন্ন, 
ময়মনসিংহের হেমেন্দ্রকিশোর আচার্য ও স্ুুরেন্দ্রমোহন ঘোষ, 
মাদারীপুরের পু্ণচন্দ্র দাস, উত্তর বঙ্গেব যতীন রায় ও যোগেন 
দে সরকার, কলিকাতা অনুশীল্পনের যাছুগোপাল মুখার্জি ও 
হরিকুমার চক্রবত্তা, খুলনার সতীশ চক্রবত্বাঁ, যশোহরের 
বিক্রয় রায়, নরেক্দ্রনাথ ভট্টাচার্ধা (মানবেজ্দ্রনাথ রায় ), অতুল 
ঘোষ প্রভৃতি পে যুগের বন খ্যাতনামা বিপ্লবী ও সংগঠক এসে 
যতীন্দ্রনাথের দলে যোগ দিলেন । 

আসন্ন বিপ্লবের জন্ত যতীন মুখার্জি এবার তৈরী হতে 
লাগলেন। জার্নানী অর্থও পাঠাবে, কিন্ত সে অর্থ হাতে 
না পৌছান পর্য্যন্ত বিপ্লব-প্রস্ততি বন্ধ রাখলে চলবে না। 
খযান্ুলান্দ বাহিনী তৈরী করতে হবে, সাঙ্ষেতিক-বার্তী 
প্রেরণের ব্যবস্থা পূর্ণাঙ্গ করে তুলতে হবে, পদাতিক ও 
অগ্বারোহীদের যুদ্ধবিষ্ঠা শিক্ষাঙ্গান ও অক্স ব্যবহারে অভি 

করতে হবে, কাজেই, অর্থ সংগ্রহের অন্য পন্থা দেখতে 
হল। 

এই সময়ে খিদিরপুব ডক হতে বিখ্যাত অক্কব্যবসায়ী 
রড়া1 কোম্পানীর পঞ্চাশটা মজাব পিস্তল ও বিপুল পরিমাণ 
কার্তজ উধাও হওয়া বিশেষ উল্লেখযোগ্য ঘটনা! । অপহৃত 
পিস্তলগুলি বাঙলার নটি বিপ্লবী দলের মধ্যে বর্টিত হল। এই 
অস্্নের সাহায্যে যতীন্দ্রনাথের লোকেরা গার্ডেনরীচে বার্ড 
কোম্পানীব কতিপয় কম্মনচারীর নিকট হতে আঠেরো হাজার 
টাকা লুটে নিল, বেলেঘাটায় এক চাউল ব্যবসায়ীর আড়ৎ 
হতেও বাইশ হাজার টাকা! লুণ্ঠিত হল। কলিকাতায় এই প্রথম 
ট্যাক্সি ডাকাতির সুচনা । 

এই ডাকাতির পর পুলিশ যতীন্দ্রনাথের দলকে গ্রেপ্তারের 
জন্য উঠে পড়ে লাগে । নরেন ভট্রাচার্ধ্য এই সম্পর্কে ধরা 
পড়েন, কিন্তু জামীনে মুক্ত থাকার কালে তিনি ভারত হতে সরে 
পড়েন। ২৮শে ফেব্রুয়ারী প্রাতে সুরেশচন্দ্র মুখাজি নামক 
একজন গোয়েন্দাবিভাগীয় ইন্সপেক্টর কলিকাতায় কর্ণওয়ালিশ 
স্কোয়ারে যতীন্দ্রনাথের সহকন্মাঁ চিন্তপ্রিয় রায় চৌধুরীকে গ্রেপ্তার 
করবার চেষ্টা করলে রিভলভারের গুলীতে দিহত হুন। 

এদিকে, বাজলার বিপ্লবীদের অভ্যখানে সাহায্যের জন্ত 
জার্দানরা এই রময়ে 'মান্তেরিক' ও “হেনরী” নামক ছা'খান। 
জাহাজযোগে বাঙলার সুন্দরবন 'ঞ্চলন্থ রারমঞ্লে এবং 
নোয়াখালিতে হাতিয়ায় অন্র সরবরাহের জন্ত বারংবার চেষ্টা 
করতে থাকে। ভারত হতে জভ্তধ্ধানের পর নরেন ভট্টাচার্য 

এই সময় মার্টিনের ছগ্মুনামে বাটাভিয়ায় থেকে অস্ত্র আমদানীর 
জন্য জান্মনদের সহযোগিতায় কাজ কবছিলেন। কিন্তু 
শেষ পর্য্যন্ত অস্ত্র আমদানীর সমগ্র চেষ্টা ব্যর্থ হল, অস্ত্র বোঝাই 
জান্মান জাহাজ সমুদ্রবক্ষে ধরা পড়ে গেল । মার্টিন নাবিকের 
ছদ্পাবেশে আমেরিকায় পালিয়ে গেলেন, কিন্তু মেখানে তিনি 
মাক্রিণ যুক্তরাষ্্ীয় গবর্ণমেন্টের হাতে বন্দী হলেন। 

এদিকে, বেলেঘাটায় ডাকাতির পৰ যতীন্দ্রনাথ পাথুরেঘ।টায় 
এক বাড়ীতে কয়েকজন সঙ্গীসহ আত্মগোপন কবছিলেন। 
নীরদ হালদাব নামক এক ব্যক্তি অকস্মাৎ সেই বাড়ীতে 
উপস্থিত হলে যতীন্দ্রনাথ সতর্কতা হিসাবে তাকে গুলী কবে 
হত্যা করলেন। এর পবই তিনি সঙ্গীদের নিয়ে বাড়ী ছেড়ে 
পলায়ন কবলেন। 

এর পর কর্পিকাতায় থাক৷ যতীন্দ্রনাথের পক্ষে অসম্ভব 
হয়ে পড়ল। যতীন্দ্রনাথের বন্ধুরা তার জন্য আশ্রয়স্থানের 
সন্ধান করে বেড়াতে লাগল, চিত্তরঞ্জন দাশ, ব্যোমকেশ 
চক্রবর্তী, কৃষ্ণকুমার দত্ত প্রভৃতির পরামর্শও নেওয়া হল। কিন্তু 
কেউই কোনও সুরাহা করতে পারলেন না। বন্যার সময়ে 
বধ্ধমানের মহারাঁজার সঙ্গে যতীন্দ্রনীথের পরিচয় হয়েছি । 
কিন্ত পঙ্গাতক বিপ্লবীকে আশ্রয় দানে ভিনিও অসামর্থ্য 
জানালেন। 

অবশেষে আশ্রয় মিলল। বাগনান স্কুলের হেডমাষ্টার 
অভুষচন্ত্র সেন এ অঞ্চলের বিপ্লবীদলের নায়ক ছিলেন। অধর 
“চট্টোপাধ্যায় ও মাথন গেমের উদ্ভোগে বাগানে বতীশ্রনাথকে 

আশ্রয় দানের ব্যবস্থা হল। যতীন মুখাঞজজি চিত্তপ্রিয় রায় 
চৌধুরী, মনোরপ্রন সেনগুপ্ত, নীরেন দাশ গুপ্ত ও জ্যোতিষ পাল 
সহ বাগনানে গেলেন । সেখানে এক বোডিংএ রাত্রি যাপনের 
পর রাত্রিশেষে কটক ট্রাঙ্ক রোডে এক ধান ও কাপড়ের 
ব্যাপারীর টিনের দোকান-ঘরে তাদের নিয়ে যাওয়া! হল। 
এই ব্যাপারীব নাম ছিল চন্দ্র সামুই। 

এখানে দশ-বার দিন অবস্থানের পর একজন মাহিষ্য 
যুবকের সহায়তায় তারা পদকব্রজে রূপনারায়ণ নদের তীরবর্তা 
বেণাপুর গ্রামে গেলেন। সেখান হতে নদী পার হয়ে 
ভার! তমলুকের বর্গভীম! মন্দিরে ছু'দিন কাটালেন। এর পর 
তারা ছদ্মবেশে এই অঞ্চলের গুইগড়,। দোরো, মহিষাদল, 
কুমারাড়। প্রভৃতি গ্রামে ঘুরে বেড়ান। যতীন্দ্রনাথ নাকি এই 
সময়ে ছদ্মপরিচয়ে এখানকার একটা স্কুলে কিছুদিন শিক্ষকতাও 
করেন। 

কাথির বন্যার সময়ে কাথি স্কুলের শিক্ষক প্রমথ ব্যানাঞ্জির 
সঙ্গে বিপ্লবীদের যোগাযোগ ঘটেছিল। যতীন্দ্রনাথ এর 
পর কীাথিতে গিয়ে অস্ত্রশস্ত্র সহ কিছুদিন তার আশ্রয়ে 
রইলেন। অতঃপর তারা ময়ুরভঞ্জ রাজো আশ্রয় গ্রহণের 
উদ্দেশে বালেশ্বরে যাত্রা করলেন। 

এ সময়ে পুলিস কলিকাতায় ছ'টি বাবসা-প্রতিষ্ঠানের 
সন্ধান পেল। প্রতিষ্ঠান ছু'টি হচ্ছে “হ্যারি আযাণ্ড সন্গ' এবং 
শ্রমজীবী সমবায়'। পুলিস জানতে পারল যে এই ছুটি 
প্রতিষ্ঠানের সঙ্গে জান্মীনরা রীতিমত চিঠিপত্র বিনিময় করে 

থাকে এবং মালপত্র ও টাকাও এখানে আসে । পুলিস 
স্থারি আাণ্ড সন্দের মালিক হরিকুমার চক্রবস্তঁকে গ্রেপ্তার করে 
১৮১৮ সালের তিন নম্বর রেগুলেশন অনুযায়ী আটক রাখল । 
কিন্তু শ্রমজীবী সমবায়ের মালিক অমর চাটার্জি উধাও হলেন, 
পুলিস তার উদ্বোশ পেল না। 

কলিকাতায় এই সকল তল্লাসের কালে পুলিস বালেশ্বরের 
একটা ব্যবসায় প্রতিষ্ঠানের নাম পেল। এই প্রতিষ্ঠানটি 
হচ্ছে ইউনিভাসাঁল এম্পোরিয়াম নামক এক সাইকেলের 
দোকান। পুলিস জানল যে ইউনিভাসণল এম্পোরিয়াম 
অনেকটা! হ্যারি আযাণ্ড সন্সের শাখা হিসাবে কাজ করে থাকে ॥ 
এর পর পুলিস সেখানেও হান। দিল। 

১৯১৫ সালের ৪ঠা সেপ্টেম্বর পুলিস বালেশ্বরের 
ইউনিভাসণল এম্পোরিয়াম তল্লান করে । এখান থেকে তারা 
খেশাজ পেল যে বিপ্লবীর! ময়ুরভঞ্জের জঙ্গলে আশ্রয় নিয়েছে। 

৭ই সেপ্টেম্বর রাত্রে বালেশ্বরের জিলা ম্যাজিষ্ট্রেট কিল্বি 
কলিকাত। পুলিসের টেগার্ট ও বার্ডকে নিয়ে ময়ুরভঞ্জের' 
মছলদিয়াতে উপস্থিত হলেন। তারা যখন এঁম্বানে 
পৌছোলেন তখন ভোর হতে সামান্য বাকী আছে। স্থানীয় 
ছ'এক জন লোকের নিকট জিজ্ঞাসা করে জানা গেল যে, 
জনকয়েক “সাহেব কিছুদিন হতেই এ অঞ্চলে বাদ 
করছেন। এই 'সাহেব'রা বন্দুক নিয়ে লক্ষ্যভেদ চর্চা করে 
থাকেন এবং মছলদিয়ার জঙ্গলে পশুপক্ষী এবং জীবজ্ত শীবার 

যা হোক, অনেক কষ্টে একজন পথ-প্রদর্শক যোগাড় 
হল। পুলিসদলকে কিছুদূব নিয়ে গিয়ে সে দুব হতে 
“সাহেব'দের কুটীব দেখিয়ে দিল । 

পুলিস যখন কুটীবের দ্বারে পৌছুল তখন দেখা গেল তার 
দ্বার ব্ধ। অতর্কিত আক্রমণের জন্য পুলিস তৈরী হয়ে নিল, 
তার পর বিপ্লবীদেব অস্ত্রত্া/গ করে আত্মমমর্পণের নির্দেশ 
দেওয়া হল। কিন্তু ঘর হতে কোনও সাড়া এল না। অতঃপর 
দরজ! খোলবার চেষ্টা করতে বিনা বাধায়ই তা খুলে গেল। ঘরে 
কেউই নাই! তাকের ওপর কতকগুলো ছেঁড়া কাগজপত্র, 
ওষুধের শিশি, কয়েকখানা পরিধেয় বস্ত্র। হতাশ হয়ে, ছ'জন 
লোককে ঘব পাহারায় রেখে পুলিসের দল কাণ্তিপদা ও তার 
চতুষ্পার্খবর্তী জঙ্গলে ছুটল । 

যতীন্দ্রনাথ ও তাব সহচরেরা অত্যন্ত সতর্কভাবেই এ অঞ্চলে 
বসবাস করছিলেন, কাজেই তাদের ধরা খুব সহজ ছিল না। 
যতীল্্রনাথ ও তার সঙ্গী-চতুষ্ঠয়_ চিত্তপ্রিয়, মনোরঞ্জন, নীরেন ও 
জ্যোতিষ এক জায়গায় অবস্থান করতেন না, তিনজন 
মহুলদিয়ায় এবং ছু'জন তার বার মাইল দুরে তালরবাধ নামক 
স্থানে থাকতেন। স্থানীয় লোকদের তারা বুঝিয়েছিলেন ষে 
কৃষি ও পশ্ড পালনের দ্বারা জীবিকাঙ্জনের জন্ত তারা সেখানে 
এসেছেন । প্রকৃতপক্ষে, তার জমিতে চাষও করতেন । কাজেই, 
স্থানীয় লোকদের অবিশ্বাসের কোন কারণ ঘটে নি। 

গভীর রাত্রে যতীন্দ্রনাথ খবর পান যে হাতী চড়ে 
তিন জন সাহেব তাঁর কুটারের অদুরবন্তা রাষ্তা ধরে 

কাপ্তিপদার দিকে গেছেন। ব্যাপারটা যে অস্বাভাবিক 
তা বুঝতে যতীন্দ্রনাথের বিলম্ব হল না। তিনি তৎক্ষণাৎ 
ভালর্বাধে লোক পাঠালেন এবং কোথায় মিলিত হওয়া যাবে 
এই সঙ্কেত দিয়ে রাত্রেই কুটীর ত্যাগ করলেন। সহচরদের 
সঙ্গে মিলনের পর ৮ই সমস্ত দিনরাত্রি তার] পুলিসের দৃষ্টি 
এড়িয়ে চলতে সমর্থ হন। পরে ক্ষুধা-তৃষ্তায় কাতর হয়ে 
তারা এক দৌকানে উপস্থিত হলেন। সেখানে খাবার 
কেনার কালে হঠাৎ একজন লোক এসে হাজির হল। 
লোকটি বলল যে, সম্প্রতি এ অঞ্চলে যে সকল ডাকাতি 
হয়েছে, এই সকল হাফ-প্যাণ্টপরা লোকদের তার সঙ্গে 
সম্পর্ক থাকতে পারে; কাজেই পুলিসে খবর দেওয়া উচিত । 
যতীন্দ্রনাথ বললেন, তারা শিকারী, পথ ঘুরতে ঘুরতে 
চেখানে এসেছেন, ডাকাতির সঙ্গে কোনও সম্পর্ক নেই। 
তখন সেখানে আরও লোক এসে জমেছে। যতীন্দ্রনাথের 
কথ! কেউ বিশ্বাস করল, কেউ করল না। অনেকেই সেখানে 
রয়ে গেল এবং যতীন্দ্রনাথ ও তার সহচরদের পিছু পিছু চলল । 
সেদিন ৯ই সেপ্টেম্বরের সকাল। 

যতীন্দ্রনাথ যত অগ্রসর হতে লাগলেন, তার পিছনকার 
জনতা ততই আয়তনে বাড়তে লাগল। ভয় দেখিয়ে লোক 
তাড়াবার চেষ্টায় মনোরঞ্রন একবার গুলী ছু'ড়লে, ছর্ডাগ্যক্রমে 
এক ব্যক্তি তাতে আহত হল। তখন পিছনকার জনতা আর 
একটু বেশী ব্যবধান রেখে তাদের পিছু পিছু চলতে লাগল। 
ফলে তাদের ধরা পড়বার সম্ভাবনা আরও প্রবল হয়ে উঠল। 


মরণজয়্ী বীর ঙ্গ 


এর পর তার! বুড়া বালং নদী পার হয়ে গভীর জঙ্গলে 
আশ্রয় গ্রহণ করেন। এদিকে পুলিস দল এসে জঙ্গল 
ঘেরাও করে ফেলল। যতীন্দ্রনাথ বুঝলেন যে এবার আর 
তাদের নিষ্কৃতি নাই। পুলিসের নিকট আত্মসমর্পণ অপেক্ষা 
সন্মুখ-সংগ্রামে মৃত্যুবরণই তিনি শ্রেয় বলে মনে করলেন। 
যতীন্দ্রনাথ ও তার জঙ্গীরা বুড়া বালং নদীতীরে চাষাখন্দ 
নামক স্থানে বালুকারাশির মধ্যে পরিখা! খনন করে লড়াই 
আরম্ভ করলেন। বিপ্লবীদের অগ্নিবর্ষণ-কৌশলে পুলিস ব্ক্ষণ 
যাবত অগ্রসর হতে পারল না, তাদের ক্ষতিও কম হল না। 
কিন্তু কিছুক্ষণ যুদ্ধের পর চিত্তপ্রিয় রাঁয় চৌধুরী সাংঘাতিকভাবে 
আহত হলেন । যতীন্দ্রনাথের দেহে কয়েকটি গুলী লাগায় 
তিনিও গুরুতররূপে আহত হলেন । অপর তিনজন বিপ্লবীও 
অল্পবিস্তর আহত হওয়ায় যতীন্দ্রনাথ অতঃপর সঙ্গীদের যুদ্ধ 
বন্ধ করতে নির্দেশ দিলেন। গায়ের চাদর খুলে শ্বেতপতাক৷ 
হিসাবে উড়ান হল। 

চিত্তপ্রিয় আহত হওয়ার কিছুকাল পরেই মারা গেলেন। 
যতীন্দ্রনাথকে কটক হাসপাতালে নিয়ে যাওয়া হল। সেখানে 
তিনি পরদিন মারা যান। মৃত্যুর পূর্ব্বে তিনি পুলিসের 
কাছে বলেছিলেন যে, সমস্ত কিছুর জন্য তিনিই দায়ী। 
টেগা্” তাকে জিজ্ঞাসা করলেন, “আর কিছু বলবেন ? 
বতীন মুখার্জি বললেন, “58৪, 661] 018 090019 01 790£91 

৩৮ মরণজয়ী বীর 


নীরেন্ত্র ও মনোরঞ্রনের বিচারে ফাসির হুকুম হল, 
জ্যোতিষ পালের হল দশ বছর দ্বীপান্তব । নীবেনেব পক্ষ- 
সমর্থক উকীল উপেন্দ্রনাথ ঘোষ বলেছেন যে ফাসিব মঞ্চে 
উঠে নীবেন্দ্র প্রায় আধঘন্টাকাল ভারতে বুটিশেব শোষণ ও 
অত্যাচারের তীব্র নিন্দা কবে বক্তৃতা করেন। কটক জেলে 
নীরেন ও মনোবঞ্জনেব ফাসি হয়ে যায়। জ্যোতিষ পাল 
কিছুদিন আন্দামানে থাকাব পব পাগল হয়ে যায় । অতঃপর 
তাঁকে বহরমপুব জেলে রাখ! হয় এবং মেখানে তার মৃত্যু ঘটে। 

এখানে যতীন্দ্রনাথের মরণজয়ী সঙ্গীদেব বিষয়ও কিছু বল! 
দরকার | চিত্তপ্রিয় রায় চৌধুবা, মনোবগ্ন সেনগুপ্ত ও 
নীবেন দাশ গুপ্ত, এরা তিনজনেই মাদাবীপুবের ; চিত্তপ্রিয়ের 
বাড়ী খালিয়া গ্রামে, আর মনোবঞ্জন ও শীরেনেব বাড়ী 
খৈয়ারভাঙা গ্রামে । তিনজনেই ছিল মাদারীপুর স্কুলের ছাত্র । 
মনোরঞ্জন আর নীরেন উভয়ে ছিল আবার প্ঈীস্পরের জ্ঞাতি- 
ভ্রাতা । মাদারীপুর স্কুলে ছাত্রাবস্থায়েই এর! বিপ্রবমন্ত্ে 
দীক্ষা লাভ করে। ১৯১৩ সালের প্রথম দিকে গবর্ণমেণ্ট 
ফরিদপুব জিলায় কয়েকট। স্বদেশী ডাকাতিকে উপলক্ষ্য করে 
যে বেড়াজাল ফেললেন তাতে পূর্ণ দাস, কালীপ্রসাদ 
বন্দ্যোপাধ্যায়, চিত্তপ্রিয়, নীরেন্দ্র, মনোরঞ্জন প্রভৃতি সাতাশজন 
ধর। পড়লেন । এই-ই ফরিদপুর ষড়যন্ত্র মামলা । কিন্তু আট-নয় 
মাস মামলা চালানের পর গবর্ণমেন্ট মামল। উঠিয়ে নিতে 
বাধ্য হন। 

মুক্তি পাওয়ার পর চিন্তপ্রিয়, নীরেন ও মনোরঞ্জনের আর 


মরণজয়ী বর শু৯ 


মাদারীপুরের স্কুলে স্থান হল না । ১৯১৪ সালের শেষভাগে 
তারা তিন জনেই কলিকাতায় এল। চিত্তপ্রিয় কলিকাতায় 
কেশব একাডেমিতে ভর্তি হল, নীরেন ও মনোরঞ্জন শ্রীকৃষ্ণ 
পাঠশালায় অনেক ধরাধরির পর স্থান পেল। কিন্তু গোয়েন্দারা 
তাদের পিছনে লেগেই রইল । 

ইতিমধ্যে যতীন মুখার্জির নেতৃত্বে বাজলার বিপ্লবীরা 
সঙ্ঘবদ্ধ হয়েছে। পূর্ণ দাস চিন্তপ্রিয়, শীরেন ও মনোরঞ্জনকে 
যতীন্দ্রনাথের সঙ্গে পরিচিত করে দিয়ে গিয়েছেন। এর পর 
গার্ডেনরীচে ও বেলেঘাটায় যে ছ'টা ট্যাক্সি ডাকাতি হয় 
তাতেও সম্ভবতঃ এর তিনজন অংশ গ্রহণ করেছিল। 
এ সময় চিন্তপ্রিয়ের নামে একটা গ্রেপ্তারী পরোয়ানা ঝুলছিল। 
কর্ণওয়ালিশ স্কোয়ারের কাছে আই-বি ইনসপেক্টর সুরেশ 
সুখান্জি চিন্তপ্রিয়কে দেখে তাকে গ্রেপ্তারের জন্য মোটর হতে 
নামেন। এই সময়ে পিস্তলের গুলীতে তিনি নিহত হন। 
কারও কারও মতে, এই হত্যাকাণ্ডের সঙ্গে মনোরঞ্জন ও নীরেন 
জড়িত ছিল। পরে পাথুরেঘাটায় নীরদ হালদারকে হত্যার 
সময়েও চিত্তপ্রিয়, মনোরঞ্জন, নীরেন ও জ্যোতিষ চারজনেই 
হতীন্দ্রনাথের সঙ্গে ছিল। এর পরেই বালেশ্বরের ছূর্গম পথে 
বিপ্লবীদের যাত্রা আরম্ভ হয়। চাষাখন্দের প্রান্তরে যেখানে 
যতীন মুখাঞ্জির দলের সঙ্গে পুলিসের যুদ্ধ হয়েছিল, সেখানে 
নাকি ছোট এক ম্মারব্তন্ত স্থাপন করে বৃটিশ গবর্ণমেন্ট লিখে 
রেখেছেন, 11976 [155 00692009 0176907551 | বিদেশী 
শ্বানকের কাছে চিত্তপ্রিয় %9807198$ আখ্যা লাভ করবে 


৪০ মরণজয়ী বীব 


তাতে বিন্ময়ের কিছু নাই। কিস্তু ভারতের আত্মা চাষাখন্দেৰ 
প্রান্তরে সেই মুক্তি-পাগল মরণজয়ীর স্মাবক-স্তস্তকে স্বাধীনতার 
দুর্গম পথে জাতিব অভিসারের স্মৃতি-ফলক বপেই চিবকাল 
জ্ঞান করবে। 





যতীন্দ্রনাথ-মানবেন্দ্র-যাছুগোপালের নেতৃত্বে বঙ্গোপসাগরের 
উপকৃলব্যেপে যখন বিপ্লব-প্রস্তুতি চলছিল, তখন ঠিক তারই 
সঙ্গে সামঞ্ন্ত রেখে উত্তর ভারতের আকাশেও ঘনকৃষ্ণ মেধ 
জমে উঠছিল। বুটিশের বিরুদ্ধে সংগ্রামের যে সুযোগ 
বিপ্লবীর সন্ধান করে ফিরছিল, ১৯১৪ সালে তা এল। 
ইউরোপে যুদ্ধ আরম্ভ হুলে ইংরাজ ভারত ও ব্রহ্মকে প্রায় 
অরক্ষিত অবস্থায় রেখে পশ্চিম রণাঙ্গনে সৈম্ত পাঠাতে 
বাধ্য হল। বিপ্লবীরা এই সুযোগ ছাড়ল না! যুদ্ধ যখন' 
আরম্ভ হয় তখন বছ প্রতিভাশালী ভারতীয় বিপ্লবী 
জান্মানীতে জমায়েত হুয়ে ভারতে বিপ্লব আরম্তের জন্য অস্ত্র ও" 
অর্থ সরবরাহের পন্থা নিয়ে জারা রাষ্ট্র ও সমরনায়কদের সঙ্গে 
আলাপ-আলোচনা হুর করেছেন । জান্মানী হতে আমেরিকা 
ও বাটাভিয়ার পথে ভারতীয় বিপ্লবীদের সঙ্গে রীতিমতভাবে। 
বার্তা আদান প্রদানের কান্ধ আরম্ত হয়ে গিয়েছে। 


৪২ মরণজয়ী বীর 


এই সময়ে যে সকল ঘটনাকে কেন্দ্র করে উত্তর ভারতের 
অধিবাসীদের মন বুটিশ শাসনের বিরুদ্ধে বিদ্বিষট হয়ে উঠেছিল 
তাঁও এখানে বলা দবকাব। উনবিংশ শতকের শেষ ও বিংশ 
শতকের প্রথমভ।গে পাঞ্জাবের অধিবাসী বু শিখ জীবিকার 
সন্ধানে স্বদেশ ছেড়ে প্রশান্ত মহাসাগরীয় অঞ্চলসমূহে বসতি 
স্থাপন করে এবং অনেকে গিয়ে যুক্তরাষ্্ীয় আমেরিকা ও 
কনাডায়ও আশ্রয় নেয়। এইভাবে বিংশ শতকের প্রথম 
ভাগে যুক্তরাষ্র ও কানাডায় জীবিকান্বেধী শিখদের ছোট-খাট 
কয়েকটা উপনিবেশ গড়ে উঠেছিল। 

১৯০৭ সালে যে বিশ্বব্যাপী অর্থ সঙ্কট ও বেকাব সমস্তা। 
দেখ! দেয় তা যুক্তরা[্ত্রকেও গ্রাস করে এবং এর প্রতিক্রিয়ায় 
আমেরিকার মজুবর! ভারতীয় মজুরদের অর্থোপ।জ্জনের ক্ষেত্রে 
প্রতিদ্দ্দধী হিসাবে গণ্য করতে সুরু করে, তাদের ওপর 
নানারূপ অত্যাচার আরম্ভ করে । আমেরিকান গবর্ণমেণ্টের 
তুষ্জীভাব এবং বৃটিশ রাষ্ট্রদূতের বুটিশ প্রজাদের স্ার্থরক্ষায় 
দাসীন্য অবস্থাকে আরও জটীল করে তোলে এবং ভারতীয় 
শ্রমিকদের ওপর অভ্যাচার অব্যাহত করে রাখে । এই ঘটনাই 
আমেরিকাবাসী শিখদের সংগঠনের পথে চলবার ইঙ্গিত দেয় 
এবং গদরদলের ভিত্তি প্রতিষ্ঠা করে। 

বর্ণাভিমানী শ্বেতজ।তির দ্বিতীয় আঘাত হল কানাডা 
সরকারের বিদেশী আমদানী নিয়ন্ত্রণ আইন (১৯১০ সাল)। 
এই আইন প্রবর্তিত হওয়ার ফঙ্গে ভারতবাসীদের কানাডা 
'গামন প্রকৃতপক্ষে নিষিদ্ধ হল। বৃটিশ গবর্ণমে্ট এক্ষে তেও 

নিজ প্রজাদের সম্পর্কে এইরূপ বৈষম্যমূলক ব্যবস্থার বিরুদ্ধে 
কোনও প্রতিবাদ করলেন না। কানাডা গবর্ণমেন্টের এই 
বর্ণাভিজাত্যের বিরুদ্ধে শিখরা যে সংগ্রাম আরম্ভ করেন তারই 
পরিণতিতে “কোমাগাতামারু বিপধ্যয় ও বজবজের শোণিত- 
ক্ষরণে পর্যবসিত হয়। কিন্তু এই সময়ে আমেরিকা! 
যুক্তরাষ্ট্র, কান।ড৷ এবং প্রশান্ত মহাসাগরের বিভিন্ন অঞ্চল হতে 
দলে দলে শিখ দেশে ফিরতে আর্ত করে। বুটিশ গবর্ণমেন্ট 
যুদ্ধকালীন আইনের বলে বু শিখকে ভারতের উপকূলে 
অবতরণের সঙ্গে সঙ্গেই আটক করেন। কিন্তু এতৎসত্বেও 
যারা ইংবাজের শ্যেনদৃষ্টি এড়িয়ে নিজ প্রদেশে পৌছতে 
পারল, তার! বুটিশের সঙ্গে সংঘর্ষে অবতীর্ণ হওয়ার জগ্য 
দ্রেত প্রস্তুত হয়ে চলল । বিখ্যাত বিপ্লবী রাসবিহারী বস্ুর 
প্রতিভা এবং শচীন সান্ঠালের সংগঠন-শক্তিও গদরদের বিপ্লব- 
প্রস্তুতির সহিত সংযুক্ত হল। 

ভারতে বিষ্লীব-প্রচেষ্টার মধ্যে গদর আন্দোলনই ব্যাপক 
রূপ পরিগ্রহ করেছিল। এই বিরাট ষড়যন্ত্র ব্যর্থতায় আঠাশ 
জন বিপ্লবীর (রাউলাট কমিটির রিপোর্ট অনুযায়ী, পাঞ্জাবের 
গবর্ণর স্তার মাইকেল ও ডায়ারের মতে কুড়ি জন ) প্রাণদণ্ড 
হয়, ছিয়াত্তর জন যাবজ্জীবন দ্বীপাস্তর দণ্ডে দণ্ডিত হয়, আটাঙ্প 
জনের অপেক্ষাকৃত স্বল্প মেয়াদের কারাদণ্ড হয়। ইস্পাত ও 
অগ্নির সাহায্যে যারা অবজ্ঞ।ত জাতির মর্ধ্যাদা পুনঃপ্রতিষ্ঠার 
ব্রত গ্রহণ করেছিল, মৃত্যু ও নির্ধ্বাসন দারা তাদের সেই 
স্বাধানত! কামনার প্রায়শ্চিত্ত করতে হল। 

উত্তর ভারতের এই বিপ্রবাগ্িতে সেদিন ভারতেব যে 
অশান্ত সন্তানের দল আত্মাহুতি দিয়েছিলেন, আজ তাদের 
অনেকেরই সম্মুখে বিস্বৃতির যবনিকা নেমে এসেছে, কেহ বা 
বৈদেশিক শাসকের বিকৃত ইতিহাসের পৃষ্ঠায় কোনক্রমে আত্ম- 
রক্ষা করছেন। 
কিন্তু স্মৃতি যতই ক্ষীণ হোক, জাতির মনোভাগ্ারে ত' 
চির-অক্ষয়। যে কর্তথাব সিং সাবাভা ফাঁসির মঞ্চের সম্মুখে 
দাড়িয়ে বৈদেশিক শাসকের নিকট জীবন ভিক্ষাব প্রস্তাব 
ঘ্বণাভরে প্রত্যাখ্য/ন করে বলেছিলেন, “আমাব যদি একাধিক 
জীবনও থাকত, তা হলে দেশের জন্য তার প্রত্যেকটি আমি" 
বিসর্জন দিতাম) জাতির স্বাধীনতা সংগ্রামের ইতিহাসে তার 
নাম ন্বর্ণাক্ষরে লিখিত থাকবে । পরবস্তাকালে যে ভগৎ সিং 
শহীদী-ব্রতের ইতিহাস স্থন্টি করে গিয়েছেন, তিনি এই কর্তার 
সিংএর সংগঠন-প্রতিভা, শৌর্য ও মনোবলের কাহিনী হতেই 
বিপ্নব-জীবনের প্রেরণ! লাভ করেছিপ্লেন । 
ভারতীয় বিপ্লবীদের মধ্যে কর্তার সিং ছিলেন অসাধারণ 
প্রতিভাশালী, যার ফল্গে, উনিশ বছর বয়সে তিনি গদর দলের 
অন্যতম নায়ক হয়ে ফাড়িয়েছিলেন। কর্তার সিংএর জন্মভূমি 
পাঞ্জাবের অন্তর্গত লুধিয়ান! জেলায় । পঠদ্বশায় তিনি কটকের, 
র্যাভেন্শ কলেজে কিছুর্দিন অধ্যয়ন করেন এবং পরে পাঞ্জাবের 
অন্যান্য ভাগ্যান্বেবীদদের মত আমেরিকায় যান ও গদর 
দল প্রতিষ্ঠার কালে তাতে বিশেষ গুরুত্বপূর্ণ অংশ গ্রহণ 
করেন। বিখ্যাত গদর বিপ্লবী হরদয়ালের সম্পাদনায় যখন 

লানফ্রান্সিসকো হতে গদর' পত্রিকা প্রকাশিত হয়, তখন কর্তার 
সিং তার অন্যতম সহকারী হিসাবে নিযুক্ত হন। 

“কোমাগাতামাক' জাহাজযোগে বাবা সোহন সিং ভাখ-না 
প্রভৃতি গদর নেতার! ভারতে প্রত্যাবর্তন করার পর, কর্থীর 
সিংও অন্যান্য সহকন্মীদেব সঙ্গে ভারতে ফিরে এলেন। 
ইতিমধ্যে জাপানে বরকতুল্ল। সাংহাইয়ে মথুরা সিং ও হংকংএ 
ভগবান সিংএর নেতৃত্বে গদর দল গড়ে উঠেছে। আমেরিকা 
প্রেত্যাগত গদরর! প্রতি বন্দরে পৌছানোর সঙ্গে সঙ্গে বিপ্লবের 
বাণী ছড়িয়ে চললেন। “কোমাগাতামারু' জাহাজের যাত্রীদের 
সহিত বজবজে পুলিস ও সৈম্যের সংঘর্ষের পর গবর্ণমেণ্ট ভারত- 
প্রত্যাগত শিখদের ব্যাপকভাবে ধরপাকড় আরম্ভ করলেন। 
বাব! সোহন সিং ভাখ না অবতবণের সঙ্গে সঙ্গেই বন্দী হলেন। 
হিসাবে দেখা যায় যে যুদ্ধের প্রথম ছুই বৎসরে আট হাজ্জার 
শিখ প্রবাস হতে ভারতে প্রত্যাবর্তন করে। এদের মধ্যে 
আড়াই হাজার লোককে ভারত সরকার অন্তরীণ ও চারশত 
্নকে কারারুদ্ধ করেন। 

যা হোক, ধরপাকড়ের এই হিড়িকের মধ্যে কর্তার সিং 
সারাভা১,পিংলে, কাশীরাম প্রভৃতি পুলিশের চক্ষু এড়াতে সমর্থ 
হলেন। পৃ সিং বন্দীবাহী ট্রেণযোগে প্রেরিত হওয়ার কালে 
রাওয়ালপিপ্তির নিকটে অদৃপ্ত হলেন। উত্তর ভারতে পৌঁছে 
এ'রাই বিপ্লবের ইন্ধন যোগাতে আত্মনিয়োগ করলেন । 

গদর বিপ্লবে রাসবিহারীর সর্বাপেক্ষা গুরুতপূর্ণ পরিকল্পনা 
ছিল ভারতীয় সৈল্তদের বিজ্রোহী করে তোল] । সৈম্বদের 

সধ্যে বিপ্লবের বাণী প্রচারের ভার নিলেন কর্তার সিং ও পিংলে ॥ 
কর্তার সিং সাইকেলে চড়ে সীমান্ত প্রদেশের বান্ন হতে যুক্ত 
প্রদেশের বারাণসী পধ্যস্ত সৈম্ত-ছাউনী গুলোতে ঘুবে বেড়াতেন। 
অনেক সময় তিনি যেতেন সেনানীর ছদ্মবেশে ৷ স্বজাতীয়। 
সৈন্যদের কর্তাব লিং বলতেন, “মরতেই যদি হয়, ত দেশেব 
জন্য বিপ্লবের পতাকাতলে ফীডিয়ে জীবন দাও । এইভাবেই 
ফিবোজপুর, রাওয়ালপিপ্ডি, লাহোর, মীবাট, লক্ষৌ, ফৈজাবাদ, 
কাণপুর ও এলাহাবাদের ভারতীয় সৈম্থদেব বিদ্রোহী করে 
তোল! হল। ১৯১৫ সালের ২১শে ফেব্রুয়ারী অভ্্যত্থানের 
দিনরূণপে ধার্য হল। স্থিব হল, প্রথমে পাঞ্জাবের সৈম্ত-ছাউনী- 
গুলোতে বিদ্রোহ আরম্ভ হবে এবং ক্রমে তা পূর্বদিকে ছড়িয়ে' 
পড়বে। 

কিন্ত গবর্ণমেন্ট তার আগেই আঘাত হানল। কৃপাল সিং 
নামক এক ব্যক্তি গদর দলের সংস্পর্শে থেকে পুলিসকে সমস্ত 
খবর যোগাচ্ছিল, অভ্যুত্থ'নের তারিখ নির্ধারণের খবরটাও সে-ই 
পৌছিয়ে দিল। যড়যন্ত্র ফাস হওয়ার খবর পেয়ে বিপ্লক 
নায়কের! নির্ধারিত তারিখের ছু'দিন পুর্বে, ১৯শে অক্টোবর' 
অভ্যু্থানের চেষ্টা করলেন, কিন্তু তার আগেই ধরপাকড়, 
আরম্ভ হয়ে গেল। ১৯শে অক্টোবর কর্তার সিং যখন পঞ্চাশ 
জন বিপ্লবী সহ ফিরোজপুরের সৈম্ক-ছাউনীতে উপস্থিত হলেন 
তখন সেখানে ইংরাজ সৈম্তের কড়া পাহারা বসেছে। পিংলে' 
মীরাটের সৈন্ত-ছাউনীতে ধর! পড়লেন, জগত্রাম গ্রেপ্তার 
হলেন পেশোয়ারে । বর্তার সিংকে দলনায়কেরা বিদেশে সরে! 


মরণজয়ী বীর ৪৭- 


পড়তে উপদেশ দিলেন, কিন্তু তিনি সহবন্মীদের কারাগারে 
রেখে নিজে পলায়ন করতে অসম্মত হলেন। শেষ পর্য্যস্ত 
ওয়াজিরাবাদের এক সৈন্য-ছাউনীতে তাহাকে গ্রেপ্তার কর! 
হল। 

তারপর আরম্ত হল বিচারের প্রহসন । ট্রাইব্যুনালের 
সমক্ষে কর্তার সিং তার জবানবন্দী দিতে উঠে বললেন, 
“আমাদের বিরুদ্ধে যে অভিযোগ উত্থাপিত হয়েছে তা ভ্রাস্তি- 
পূর্ণ। আমর! ষড়যন্ত্র করিনি, আমাদের এই দেশে যারা 
শ(সন-কর্তৃত্ব দখল করে বসে আছে, আমরা প্রকাশ্থীভাবে 
তাদের বিরুদ্ধে সংঘর্ষে অবতীর্ণ হয়েছি। এর অন্ত আমরা 
সকলেই গর্ব বোধ করি ॥ 

কর্তার সিংএর বক্তব্য শেষ হবার পর বিচারক বললেন, 
“তোমার এই স্বীকৃতির অর্থকি তুমি জান % 

কর্তার সিং অবিচলিত স্বরে বললেন, 'জানি, মৃতু ।” পরের 
দিন যখন আদালত বসল, তখন কর্তার সিং পুর্ববদিনের' 
স্বীকৃতিরই পুনরাবৃত্তি করলেন । 

১৩ই সেপ্টেম্বর ট্রাইব্যুনাল রায় দিল। কর্তার সিং পিংলে 
প্রভৃতি চব্বিশ জনের ফাসির হুকুম হল। পরে এই দলের 
সতের জনের প্রাণদণ্ড রহিত করে যাবজ্জীবন দ্বীপাস্তরের' 
নির্দেশ দেওয়া হল। কিস্তু কর্তার সিংএর প্রাণদণ্ড বজায় 
রইল । 

১৯১৫ সালের ১৯শে নভেম্বর, প্রত্যুষে লাহোর সেন্টাল 
জেলের কারাকক্ষ হতে বর্তার সিং ও তার ছয়'জন সহকম্মীকে 

বের করে আনা হল। একে একে তারা হাসিমুখে ফাসি- 
কাষ্ঠে আরোহণ কবলেন। 

ফাসির প্রান্কালে কর্তার সিংকে জীবন ভিক্ষাব জন্য আবেদন 
করতে বল! হয়েছিল। কর্তার সিং ঘ্বণাভরে সেই প্রস্তাব 
প্রত্যাখ্যান কবেন। 





১৯২১ সালে গান্ধীজী অহিংস অসহযোগ দ্বারা ভাবতে 
প্রথম গণ-আন্দোলন প্রবর্তন করলেন। এই আন্দোলন যদি 
অব্যাহত থাকত, জনসাধারণেন সামনে যদি সুপরিকল্পিত 
কাধ্যস্থূচী উপস্থিত কবা সম্ভব হত, তাহলে ভাবতের মাটাতে গুপ্ত 
আন্দোলন বোধ হয় আর বেঁচে থাকবার খোরাক পেতনা। গুপ্ত 
সন্ত্রাসবাদ আন্দোলনের কর্মক্ষেত্র যে খুব অপরিসব, একালের 
বিপ্লবী নেতারাও অনেকে ত1 হাদয়ঙ্গম করে এই সময়ে কংগ্রেস 
প্রভৃতি গণ-প্রতিষ্ঠানে যোগ দেন এবং অসহযোগ আন্দোলনে 
অংশ গ্রহণ করেন। 

কিন্তু চৌরীচৌরার বিপর্ধ্যষের পর গান্ধীজী যখন অসহযোগ 
আন্দোলন প্রত্যাহার করলেন তখন দেশে এক গভীর নৈরাস্টের 
ছায়াপাত হল। অসহযোগ আন্দোলন দমনের জগ্া গবর্ণমেন্ট যে 
চণ্ডনীতি চালাচ্ছিল তাতেও অনেফের মনে গুরুতর রকমের 
প্রতিক্রিয়ার সৃতি হল। ১৯১৬ সালের পর থেফে দেশে 

ঠ 

সন্ত্রাসবাদী কাধ্যকলাপ প্রায় বন্ধ হয়ে গেছেল। চৌরীচৌরার 
বিপর্য্যয়ের পব বার্দৌলী কংগ্রেস কর্তৃক আইন অমান্য আন্দোলন 
বঙ্জনেব সিদ্ধান্ত গৃহীত হওয়ায় দেশে মৃতপ্রায় সন্ত্রাসবাদ 
আবার মাথা উচিয়ে উঠল। 

১৯২৩ সালের ৩রা আগষ্ট জনকয়েক যুবক কলিকাতায় 
শীখারীটোলা পোষ্ট অফিসে হানা দিয়ে রিভলবার দেখিয়ে 
টাক1 লুটের চেষ্টা কবল। টাঁকা না পেয়ে তারা পোষ্টমাষ্টারকে 
গুলী কবল। কিন্ত পোষ্টমাষ্টার দৈবক্রমে বেঁচে গেল। এই 
সম্পর্কে ববেন ঘোষ নামক এক যুবক আদালতে অভিযুক্ত এবং 
প্রাণদণ্ডে দণ্ডিত হল। পরে প্রিভিকাউন্সিলে আগীল কব 
হলে সেখানেও তার দণ্ডাদেশ বহাল বাখা হয়। শেষ পধ্যন্ত 
ববেন ঘোষেব প্রাণদগ্তাজ্ঞা রাজান্থকম্পায় বহিত হয় এবং 
যাবজ্জীবন দ্বীপান্তর দণ্ডে তাকে দণ্ডিত করা হয়। 

১৯২৭ সালেব ১২ই জানুয়ারী কলিকাতায় চৌরঙীতে এক 
চাঞ্চল্যকর ঘটনা ঘটল।. এই দিন সকাল বেল কিলবার্ণ এগ 
কোম্পানীর মিঃ ডে নামক এক কর্মচারী হল আাণ্ড আাগ্া্সনের 
দোকানেব সামনের শো-কেসে জিনিষ দেখবার সময় 
রিভলভাবের গুলীতে নিহত হলেন । পর পর সাতটা গুলী তার 
দেহে বিদ্ধ হল। দ্বিতীয়বার গুলী লাগতেই মিঃ ডে পড়ে 
গেলেন, কিন্ত আততায়ী তার পরও তার দেহে পাঁচটা গুলী 
ছোড়ে। 

ব্যাপারট। ঘটা এই রকমে £ 

মিঃ ডে লোক্ার সাকু'লার রোডের লর্ডস বো়িং হাউসে 

থাকতেন। প্রতিদিনকার অভ্যাসমত সেদিনও তিনি প্রত্যুষে 
বেড়াতে বেরিয়েছিলেন। হল আযাণ্ড আ্যাণ্ডার্সনের দোকানের 
সামনে অতকিতভাবে এক বাঙ্গালী যুবক তার ওপর আক্রমণ 
কবল। মিঃ ডে অচৈতন্ত হয়ে পড়ে গেলেন, তাঁকে মেডিক্যাল 
কলেজ হাসপাতালে নিয়ে যাওয়া হল। এই ঘটনার পর 
যুবকটি পার্ক স্বীটের মধ্যে ঢুকে পড়ে ছুটতে লাগল । একজন 
ট্যাক্সিচালক এই ঘটনা! দেখে গাড়ীসহ যুবকটির পিছু ধাওয়া 
করে। যুবকটি হঠাৎ ফিরে দাড়িয়ে ট্যাকসিচালকের ওপর গুলী 
চালাল। গুলী লোকটার তলপেট ভেদ করল। পার্ক গ্রীটে 
কর্ণেল হ্যারল্ড ব্রাউনের বাড়ী পর্ধ্যস্ত পৌছে সে দেখল, বাড়ীর 
সামনে একখান। মোটর দাড়িয়ে আছে। যুবকটি মোটরচালকের 
কাছে গিয়ে তাকে নিয়ে ওয়েলেসলি খ্বীটের দিকে গাড়ী 
চালাতে বলল। মোটরচালক অসন্বীকৃত হলে সে তার 
ওপবও গুলী চালাল, তবে এক্ষেত্রে আঘাত তত মারাত্মক 
হল না। 

ফ্রি স্কুল ত্বীটে একজন দারোয়ান তাকে ধরবার চেষ্টা করলে 
তাকেও সে জখম করল । 

এরপর যুবকটি ওয়েলেসলি দ্রীট দিয়ে ছুটতে লাগ এবং 
ওয়েলেসলি দ্্ীট ও রিপন স্্রীটের সঙ্গমস্থলে পৌছে একখানা 
অপেক্ষমান গাড়ীতে ওঠবার চেষ্টা করল। এই সময় এ, ভবলিউ 
অগ. নামে এক ব্যক্তি তার হাতে রিভলভার দেখে তাকে ধরে 
ফেলে।' তার আহ্বানে প্রহরারত কয়েকজন কনষ্টেবলও এসে 
ঘটনাস্থলে পৌছোয় এবং সকলে মিলে যুবকট্িকে পরাভূত করে। 

তার দেহ তল্লাসী করে একটা মজার অটোমেটিক পিস্তল, একটা 
পাচঘরা রিভলভার, অনেকগুলে। তাজা কার্তুজ এবং গোটা- 
কয়েক কার্থজের খোলও পাওয়া যায়। 

সেদিন পথ্যস্তও যুবকটির কোনও পরিচয় আবিষ্কৃত হয়নি, 
কারণ, ১৩ই জান্ুয়ারীর “অমৃতবাঁজার পত্রিকায় এই ঘটন। 
লিপিবদ্ধ কবে লেখা হল 2 41006201017 01 2007560 
1)01017090 00 676 41311800102” 01858 107 1100 21198090. 
116 ৮29 76211170 &10 92000175159 দাণ51100 চ9601) 210 
1811:90 117 170021181),, 

মিঃ ডে ১২ই জানুয়ারী বেল! সাড়ে-চারটায় হাসপাতালে মারা 
গেলেন। আহতদের মধ্যে আর ছু'জনেব অবস্থাও সঙ্কটাপন্ন 
দেখে একজন অনারারি ম্যাজিষ্রেটে তাদের মৃত্যুকালীন 
জবানবন্দী লিপিবদ্ধ করলেন। 

কলিকাতাব ইউরোপীয় ও আযাংলো-ইগ্ডিয়ান সমাজ এই 
আক্রমণে ক্ষিপ্ত হয়ে উঠল। ১৪ই জানুয়ারী সন্ধ্যায় এম্পায়ার 
থিয়েটারে কলিকাতার ইউরোপীয় এবং আ্যাংলো-ইণ্ডিয়ান, 
অধিবাসীদের এক সভা বল, সভাপতির আসন গ্রহণ করলেন 
বিখ্যাত ব্যারিষ্টার ল্যাংফোর্ড জেমস। অনেক গরম গরম বক্তৃতার 
পর সভাপতি নিজে এই হত্যাকাণ্ডের তীব্র নিন্দা! করে এক প্রস্তাব 
উত্থাপন করলেন। তারপর আর এক প্রস্তাব উত্থাপন করলেন 
বাঙলার তৎকালীন আইনসভাঁর সদস্ত এডভোয়ার্ড ভিলিয়াসণ। 
প্রস্তাবে কেন্্রীয় এখং প্রাদেশিক গবর্ণমেন্টকে বলা হল খে, 
তার! ধেম কোনরকম আন্দোপনের কাছেই মাথা না নোযায় 

এবং এই ব্যাপারে ইউরোপীয় ও আযংলো-ইগিয়ানরা তাদের 
সর্ববতোভাবে সাহায্য কববে। 

ব্ঝ্সবার্গ তখন কলিকাতাব চীফ প্রেসিডেন্সী ম্যাজিষ্ট্রেট । 
১৪ই তারিখে বক্সবার্গের এজলাসে ডে সাহেবকে ইচ্ছাপূর্ববক 
হত্যা এবং তিনজন ভারতীয়কে হত্যার চেষ্টার অভিযোগে এক 
মামলা উঠল। আসামীব কাঠগডায় যে যুবকটি ঈাডালেন তার 
নাম গোপীনাথ সাহ1। কাঠগডায দাড়িয়ে গোপীনাথ এই 
চাঞ্চল্যকর বিবৃতি দ্রিলেন £ 

'সাক্ষীরা যা বলেছে সে সম্বন্ধে আমি কিছু বলতে চাইনা 
কিন্ত পাবলিক প্রমিকিউটবের উক্তি সম্পর্কে আমাব কিছু বলবার 
আছে। তিনি বলেছেন যে ইতিপূর্বে আমাকে লালবাজারে 
ঘোরাফেরা কবতে দেখা গেছে এবং পুলিন আমাকে একদিন 
আর একজন লোকের সঙ্গে বৌবাজারের এক বাডীতে ঢুকতে 
দেখেছিল। এই কথ! মোটেই ঠিক নয়। আমি সব সময়েই 
একা বেরুতুম বা ঘোরাফেরা করতুম, সব সময়েই আমার লক্ষ্য 
ছিল টেগার্ট সাহেবকে হত্যা করা । আমি তাকে ভাল রকমেই 
চিনতুম। কিন্তু ছুর্ভাগ্যবশতঃ আমি একজন নিরপরাধ সাহেবকে 
হত্যা করেছি। এই নিরপরাধ সাহেবটি দেখতে অবিকল 
টেগার্টের মত। ঈশ্বরের কৃপায় টেগা্ট বেঁচে গেলেন, ছুর্ভাগ্য 
এই যে, আমি আমার দেশের শক্রকে যারতে পারলুম না। 
আমার তুল হয়েছে বটে, কিন্ত এই দেশে হদ্দি আর কোনও 
দেশপ্রেমিক যুবক থাকে তাহলে সে আমার অসমাঞ্চ 
কাজ শেষ করবে। স্াশা করি, তার আর আমার মূড় 

ভুল হবে না, আরও দক্ষতার সঙ্গে সে তার কর্তব্য সম্পাদন 
করবে) 

গোগীনাথকে কপালে ব্যাণ্ডেজ-জড়ানো অবস্থায় আদালতে 
হাজির করা হল। সম্পূর্ণ শাস্ত, অবিচলিতভাবে তিনি আদালতে 
বসে রইলেন, এমনকি, মাঝে মাঝে তার মুখ দেখে মনে হচ্ছিল 
যে আদালতের এই প্রহসনের দিকে তার যেন বিন্দুমাত্রেও লক্ষ্য 
নেই। শুনানীর সময়ে টেগার্ট আদালতে হাজির ছিলেন । 
জবানবন্দীতে যখন গোগীনাথ বললেন যে, সব সময়েই আমাব 
লক্ষ্য ছিল টেগার্ট সাহেবকে হত্যা করা, তখন তিনি কঠোর 
দৃষ্টিতে টেগার্টের দিকে চেয়ে তারপব বিদ্রপের হাসি হাসলেন। 

সরকার পক্ষে মামলার উদ্বোধন করলেন পাবলিক 
প্রসিকিউটব রায় বাহাছুর তারকনাথ সাধু। আসামী পক্ষে 
কেউই ছিল না। আসামী নিজেই মাঝে মাঝে জেরা করতে 
লাগলেন। 

সাক্ষ্য গ্রহণ আরম্ভ হল। শ্রীরামপুরে গোপীনাথ যে 
বাড়ীতে থাকতেন, সেই বাঁড়ীতেই মণিমোহন দাস নামে আর 
একজন ভাড়াটে ছিল। মণিমোহন তার সাক্ষ্যে বলল যে, 
গোগীনাথ শ্রীরামপুরে ক্ষেত্রমোহন সাহা লেনে তার ভাই 
হামাচরণের সঙ্গে থাকতেন, তার বাপের নাম বিজয়কৃ্ণ সাহ!। 
স্রামাচরণর! চার ভাই, তাদের মা বেঁচে আছেন। চার বছর 
আগে গোগীনাথ শ্ত্রীরামপুরের ইউনিয়ন ইনষ্টিউটে পড়তেন, 
তার পড়াগুনে। দ্বিতীয় শ্রেণী ( এখনকার নবম শ্রেণী ) পর্য্যন্ত ॥ 
স্টামাচরণই গোগীনাথের ভরণপোঁধণ করে থাকেন। 


মরণজয়ী বীর €€ 


ডেপুটি কমিশনার মিঃ বেভিন তার সাক্ষ্যে বললেন যে, 
শীখারীটোলা হত্যার সময়ে যে ধরণের পিস্তলের কার্তজ 
পায় গেছল, গোগীনাথের কাছেও প্রায় সেই রকমেরই 
কার্ত,জ পাওয়া গেছে । 

ম্যাজিস্ট্রেট গোগীনাথকে দায়রায় সোপর্দ করলেন। রায় 
শুনে গোপীনাথ বলে উঠলেন, “বেশ, বেশ ।, 

১১ই ফেব্রুয়ারী হাইকোর্টের দায়রা বিচারপতি 
পিয়ারসনেব এজলাসে গোপীনাথের মামলার শুনানী আরম্ত 
হল। 

নিয় আদালতে গোগীনাথের পক্ষ সমর্থনে কোনও আইন- 
জীবী হাজির ছিলেন না । দায়রায় এইচ, এম, বস্থ, এন, এম, 
চাটাঞ্জি ও এম, ব্যানাজি আসামী পক্ষে দাড়ালেন। আসামী 
পক্ষ থেকে বলা হল যে, গোপীনাথ সুস্থমস্তিফষ নয়, কাজেই 
এ অবস্থায় তার বিচার চলতে পারে না। 

বিচারপতি আটজন ভারতীয় ও একজন ইউরোগীয় নিয়ে 
জুরী গঠন করলেন। আসামী পক্ষ থেকে যে আপত্তি ভোলা 
হয়েছে তার যথার্থ্য নির্ধারণের জন্তা জুরীদের ওপর ভার দেওয়া 
হল। জুরীরা গোগীনাথকে প্রশ্নাদি জিজ্ঞাসা করার পর, পরদিন 
একযোগে অভিমত প্রকাশ করলেন যে, আসামী সম্পূর্ণ সুস্থ- 
মস্তি এবং আত্মপক্ষ সমর্থনের সামর্থ্য তার আছে। এর পর 
আবার শুনানী আরম্ত হল। 

অভিযোগ পড়ে শোনাবার পর গোপীনাথ বললেন যে, তিনি 
নিরপরাধ । ১৪ই ফেব্রুয়ারী সরকার পঙ্গের সওয়াল শেখ হলে 

গোগীনাথ আদালতে যে দীর্ঘ বিবৃতি দিলেন তাতে তিনি 
বলেন £ 

'লালবাজারে কিংন পুলিস মেডেল বিতরণের দিন আমি 
টেগার্ট সাহেবকে প্রথম দেখলুম | নিউ মার্কেটে ফুলের দোকান- 
গুলোর কাছে আমি তাকে বহুবার দেখেছি, আমি বহুবাব তার 
পাশ দিয়ে গেছি। যখন তিনি বাড়ী থেকে বেরিয়েছেন তখন 
আমি বহুবাব আগ্নেয়াস্ত্রসহ তার পেছু পেছু ইডেন গার্ডেন ও 
অন্য বহু জায়গায় গেছি। এমনকি, তাকে মারবার জন্ত আমি 
একবার রিভলভারের টি.গারেও হাত দিয়েছি । কিন্তু সে 
সময়েও আমি গুলী করিনি, কারণ, তখন পর্যন্তও আমি মায়ের 
আদেশ পাইনি । ইতিপূর্বেবে আমি এই চিন্তা নিয়ে যে মানসিক 
উত্তেজনার মধ্যে দিন কাটিয়েছি, এই ঘটনার ছু'তিন দিন আগে 
আমার মনের ঠিক সেই অবস্থা ফিরে এল। আমার মস্তিষ্ক 
অত্যন্ত উত্তপ্ত হয়ে উঠল, নিদ্রাহীন, ক্ষুধাতৃষ্ণাহীন এক অদ্ভুত 
অবস্থার মধ্যে আমি কাটাতে লাগলুম। ঘরের মধ্যে থাকা 
আমার পক্ষে অসম্ভব হয়ে উঠল । আমি গড়ের মাঠে বেড়াতে 
গেলাম এবং অন্যমনস্কভাবে হাটতে হাটতে অনেক এগুলাম। 
তারপর আমার নজর পড়ল একজন সাহেবের ওপরে । মনে 
হল যেন সেই টেগার্ট। আমি তাকে গুলী করলুম। 

জেল থেকে আমি ছআমার মাকে একখান! চিঠি লিখতে 
চাই। রায় দেবার সময়ে এই বিষয়ের প্রতি লক্ষ্য রাখবেন যে 
জেলে জীবন কাটানো আমার পক্ষে সম্ভব হবে না। আমি যেতে 
চাই আমার মায়ের কাছে । আর কিছুই আমার বক্তব্য নেই । 


মরণজয়ী বীব ৫৭ 


১৫ই ফেব্রুয়াবী আসামী পক্ষের কাউন্দেল সওয়াল জবাৰ 
করলেন। গোগীনাথকে যখন আসামীর কাঠগড়া থেকে পুলিস 
নামিয়ে নিয়ে গেল তখন তিনি বাঙ্গলায় চেঁচিয়ে বললেন £ 

“নি টেগার্ট মনে কবতে পাবেন যে তিনি নিরাপদ, কিন্ত 
সত্যিই তিনি নিরাপদ নন। আমি আমার কর্তব্য সম্পাদনে 
ব্যর্থ হয়েছি বটে, কিন্তু আমার অসমাপ্ত কাধ্যভার আমি আমার 
দেশবাসীর ওপর দিয়ে যাচ্ছি ।, 

১৬ই তারিখে জুবীব। তাদের অভিমত প্রকাশ করলেন, মিঃ 
ডে-র প্রতি গুলীবর্ষণ ও তাকে হত্যার জন্ত ভাবা গোগীনাথকে 
সর্বসম্মতিক্রমে দোষী সাব্যস্ত করলেন। জজ জুরীদের সঙ্গে 
একমত হযে গোগীনাথকে মৃত্যুদণ্ডে দণ্ডিত করলেন। কাঠগড়! 
থেকে নামিষে নিয়ে যাওয়ার কালে গোপীনাথ চেঁচিয়ে 
বললেন £ 

'আমার দেহ-শোণিতের প্রতিটি বিন্দু ভারতের ঘরে ঘরে 
স্বাধীনতার বীজ বপন করুক।, 

১ল! মার্চ প্রেসিডেন্সী জেলে গোগীনাথের ফাসি হয়ে গেল। 
সৃত্যুঞ্জয়ী বীর অবিচলিতচিত্তে ঈশ্বরের নাম স্মরণ করতে করতে 
ফাসিমঞ্চে আরোহণ করলেন। 

ইত্তিপুর্ব, ২৯শে ফেব্রুয়ারী তারিখে মদনমোহন সাহা জেকা 
সুপারিনটেণ্ডেট এবং চীফ সেক্রেটারীর নিকট এই মর্ধে আবেদন 
করেন যে, হিন্দু গ্রথামতে সংকারের জন্য খোগীনাথের শব নিয়ে 
যাওয়ার অনুমতি যেন তাদের দেওয়া হয়। দেপপ্রিয় 
ততীক্রমোহম এবং নির্দলচন্ত চল্লের মারফৎ অন্কমতি মিলল বটে, 

কিন্ত গব্ণমেন্ট জানিয়ে দিলেন যে, শব বাইরে নিয়ে যেতে 
দেওয়া হবে না, গোগীনাথের চারজন আত্মীয় গিষে জেলের 
মধ্যে ভাব অন্ত্যে্টিক্রিয়। সম্পাদন করতে পারবেন । 

ফাসি হয়ে যাওয়ার অনেক পরে, বেলা আটট। পঁয়ত্রিশ 
মিনিটেব সময় গোপীনাথের আত্মীরদের জেলে ঢুকতে দেওয়া 
হল। বেল! ন'টার সময়ে নাবী কয়েদীদের ওয়ার্ডের কাছে 
বহিদ্দেওয়ালেব পাশে গোগীনাথের শব চিতার ওপর তোল৷ 
হল। হিন্দু সংস্কাব অন্ধ্যায়ী মুতে নাভিমগ্ডলেব দগ্ধাবশেষ 
গঙ্গায় নিক্ষেপ করা হয় এবং অস্থি গয়ায় পিগুদানের জন্য রাখা 
হয়। কিন্ত গোগপীনাথের নাতি বা অস্থি নেওয়াব অনুমতি 
আত্মীয়বা গেল না। 

কর্তৃপক্ষ জেলেব মধ্যে গোগীনাথের অস্ত্োষ্টিক্রিয়া সম্পাদনের 
অনুমতি দিয়েছে শুনে স্ুভাষত্্, পুর্ণ দাস এবং বহু ছাত্র 
প্রেসিডেন্সী জেলে গেলেন । কিন্তু জেল ফটকে আসার পথে যে 
পাহার। বসানো হয়েছিল তারা তাদের এগুতে দিল ন]। 
ব্যর্থমনোবথ হয়ে তারা ফিরে এলেন। 

ফাসির হুকুম হওয়ার পর কানাইলালের মত গোগীনাথের 
ওজনও পাঁচ পাউগ্ড বেড়ে গিয়েছিল। রাত্রে তার নিদ্রা হত 
খুব গভীর, আহার করতেন নিয়মিত সময়ে, সেই হাস্যময় মুখে 
উদ্বেগের চিহ্মাত্রও ছিলনা । 

সে যুগের ইউরোগীয় সমাজে ডে-হত্যা যে আলোড়ন 
তুলেছিল, লগ্ডন পর্যন্ত তার প্রতিক্রিয়া পৌছেছিল। ওয়ার্ড 
মিল্নে নামক একজন লস বিজ্ঞতার ভাণ করে কমন্স সভায় 


মরণজয়ী বীর ৫৯ 


এই রকম সন্দেহ প্রকাশ করলেন যে, অহিংস অসহযোগীদেব 
সম্ভবতঃ এই হত্যার সঙ্গে সম্পর্ক আছে। সরকার পক্ষে 
অধ্যাপক রিচার্ডস বললেন যে, ডে-র হত্যাকারী একটা গুপ্ত 
বিপ্লবী দলের সদস্য। অহিংস অসহযোগীরা! জাতি-বিদ্বেষের 
পোবক হলেও, এ রকম মনে করাব কোনও যুক্তি নেই যে, 
তারা তাদের নীতি হিসাবে এই হত্যায় প্ররোচন৷ জুগিয়েছে। 

প্রসঙ্গক্রমে, বিপ্রবীদলের সঙ্গে পোপীনাথের যোগাযোগ 
সম্পর্কে এখানে কিছু আলোচন! কর! যেতে পাবে। গোগী- 
নাথের মামলায় সাক্ষ্যের কালে ডেপুটি কমিশনাব মিঃ বেভিন 
বলেছিলেন যে, শাখারীটোল। পোষ্ট অফিস হানায় ষে রকম 
কার্তজ পাওয়া গেছেল গোপীনাথের কাছেও অনুরূপ কার্তজ 
পাওয়া গেছে। আসলেও, শীখারীটোলা পোষ্ট অফিসে হান! 
এবং ডে-হত্য। একই দলভুক্ত বিপ্লবীদের দ্বারা অনুষ্ঠিত হয় এবং 
এই দলের নেতা ছিলেন সন্তোষ মিত্র, যিনি ১৯৩১ সালের 
১৬ই সেপ্টেম্বর হিজলী বন্দিশালায় পুলিসের গুলীতে প্রাণ 
দেন। অনন্ত সিং প্রভৃতি চট্টগ্রামের বিপ্লবীদেরও এই দলের 
সঙ্গে সংযোগ ছিল। 

গোপীনাথের কাজকে নৈতিকভাবে সমর্থনের প্রশ্ন নিয়ে সে 
সময়ে বাঙ্গলার কংগ্রেস দলের মধ্যেও যথেষ্ট মতদ্বৈধ দেখা 
দেয়। সিরাজগঞ্জে প্রাদেশিক রাস্তীয় সম্মেলনের অধিবেশনে 
তরুণ নেতৃবৃন্দ গোগীনাথের প্রশংসাস্থচক একটা! প্রস্তাব পাশ 
করিয়ে নেন। কিন্তু পরে গান্ধীজী এ প্রস্তাবের নিন্দা করে 
এক প্রবন্ধ লেখায়, পর ধংসর ফরিদপুর সম্মেলনে নিরাজ্বগঞ্জ 


৬০ মরণজয়ী বীর 


সম্মেলনেব প্রস্তাব নাকচ করে দেওয়া হয়। দেশবন্ধু চিত্বরঞ্ন 
নিখিল ভারত রাস্ীয় সমিতির অধিবেশনেও গোগীনাথের 
প্রশংসাক্ক এক প্রস্তাব উত্থাপন কবেন। অধিবেশনে 
গান্ধীজীব উপস্থিতি সব্তেও প্রস্তাবের পক্ষে অনেক ভোট 
পড়েছিল। গোগীনাথের দেশপ্রেম অহিংসাপন্থী কংগ্রেলসেবীদের 
মনেও যে কি পবিমাণ প্রভাব বিস্তার করেছিল, এ থেকেই 
তার প্রমাণ পাওয়া যায়। 


চাহাশগা। লালু 

ভারতেব বিপ্রবাধ্যায়ে ভগৎ সিংএর আবির্ভাব ও বিদায় এক 
ঝলক বিদ্যুতের মত। নৈরাশ্যের অন্ধকারে জাতি যখন দৃষ্টিহীন, 
বিমুঢ়, তখন তিনি নিজের বুকের পাঁজর জ্বালিয়ে তাদের চোখের 
সামনে পথকে উল্ভাসিত কবে তুলেছিলেন। দেশমাতৃকার 
শৃঙ্খলমুক্তিব সংগ্রামে তার সেই আত্মদান বৃথা যায় নি, জাতি 
তারি মধ্য থেকে ত্যাগের পথে অভিসারের নৃতন সঙ্কেত নিলো। 
ভগৎ সিংএর সমাধি-শিয়রে দাড়িয়ে তারা ধ্বনি তুলল, “ভগৎ 
সিং জিন্দাবাদ ইংরাজের চোখে তার মৃত্যু হলেও জাতির 
মনোরাজ্যে তিনি পেলেন চির"অমরত্ব । 

১৯২৯ সালের প্রথমার্ধে একদিন কেন্দ্রীয় পরিষদে একটা 
বোমা ফাটল। এর কয়েকদিন আগে গবর্ণমে্ট পরিষদে 
ধানিজ্য-বিরোধ খিল নামে শ্রমিকদের স্বার্থহানিকর এক বিল 
পাশ করিয়ে নিয়েছিলেন। ভগং সিং আর বটুকেশ্বর দণ্ড 
সেখানে ধর! পড়লেন। ধরা পড়ে ভগৎ সিং আদালতে 


৬২ মরণজয়ী বীর 


ওজন্যিনী ভাবায় এক বিবৃতি দিলেন। সেইদিনই দেশবাসী 
তাকে চিনল। 

কিন্তু ভগৎ সিংএর পরিবারকে দেশবাসী তারও বহু আগে 
চেনবার সুযোগ পেয়েছিল। ভগৎ সিংএর খুল্পতাত সর্দার অজিত 
সিং পাঞ্জাবের ক্যানাল কলোনি আন্দোলনের যুগের একজন 
নামজাদ। বিপ্লবী । ১৯০৭ সালে এই প্রজান্বার্থ-বিরোধী বিলের 
বিরুদ্ধে পাঞ্জাবে যে ব্যাপক গণ-আন্দোলন আরম্ত হয়, তার 
কণ্ঠরোধের জন্ঠ গবর্ণমেণ্ট লালা লজপত রায় ও সর্দার অজিত 
সিংকে দেশাস্তরিত করেন। কিন্তু সদ্দারজী কিছুদিনের মধ্যেই 
নির্বাসন-স্থান থেকে পারস্তে পলায়ন করেন এবং সেখান থেকে 
জাম্মানীতে যান। পরবস্তীকালে তিনি বিদেশে থেকে ভারতে 
বুটিশ শাসনের উচ্ছেদের জন্য বহু ষড়যন্ত্রে গুরুত্বপূর্ণ অংশ গ্রহণ 
করেন। 

ভগৎ মিংএর পিতার নাম কিষেণ সিং। ভগৎ সিংএর 
বয়স যখন ষোল কি সতের তখন থেকেই তার মনে কন্মের 
উম্মাদন। এসেছে, বিপ্লবীদের সঙ্গে তিনি রীতিমতভাবে 
মেলামেশা! আরম্ত করেছেন। গদর বিপ্লবের অন্যতম নায়ক 
শহীদ কর্তার সিংএর জীবনই তাকে সবচেয়ে বেশী অনুপ্রাণিত 
করেছিল। 

১৯২৫ সালে গবর্ণমেণ্ট কাকোরী ষড়যন্ত্র আবিষ্কার করে 
বেপরোয়া ধরপাকড় আরম্ভ করলেন। শচীন সান্যাল, যোগেশ 
চাটা্জি প্রমুখ নেতার! ধরা পড়লেন, পুলিস এক বিরাট মামলা 
ফেঁদে বসল। 


মুবণজয়ী বীব ৬৩ 


দেশেব যুবকদেব মধ্যে তখন দেখা দিয়েছে তীব্র এক 
ব্যর্থতাবোধ ও নিক্ষিয়তা। ১৯২০-২১ সালের গণ-আন্দোলন 
ব্যর্থ হয়েছে ; কংগ্রেস দ্বিধাবিভক্ত, একদল কাউন্সিলে প্রবেশের 
সমর্থক, আব একদল চায় তার বর্জন। ্ববাজ্য পার্টির কাজ 
যা কিছু কাউন্সিলেব মধ্যেই, বাইরে তার কোনও কার্যকলাপ 
নেই। গণ-আন্দোলনেব এই ব্যর্থতাই লোকচক্ষেব অন্তরালে 
তরুণ-মনকে সন্ত্রাসবাদের দিকে টেনে নিয়ে যাচ্ছিল। 

ভগৎ সিং ও তাব সহকম্মীঁব। তখন পাঞ্জাবে নওজোয়ান সভা 
গড়ে তোলাব কাজে ব্যস্ত। সমাজতান্ত্রিক মতবাদ প্রচাব এবং 
বৃটিশ শাসনেব বিকদ্ধে বিদ্রোহ সংগঠনই ছিল এই দলের 
উদ্দেশ্য । অল্প কষেক বছবের মধ্যেই পাঞ্জাবে এই প্রতিষ্ঠান 
খুব জনপ্রিয় হয়ে উঠল। সন্ত্রাসবাদী দন্গেব জন্য কন্ম সংগ্রহের 
কাজও তখন এই সমিতিব মারফংই চলছিল। 

কিছুদিনেব মধ্যে আর একজন প্রতিভাশালী বিপ্লবীও 
ভগৎ সিংএব সঙ্গে জুটলেন। এ'র নাম চন্দ্রশেখর আজাদ । 
কাকোরী বড়যস্্ মামলার আসামীদেব মধ্যে একমাত্র 
চন্দ্রশেখরকেই তখন পর্যন্ত পুলিস ধরতে পারেনি । 

এই সময় থেকেই ভগৎ সিংএর দলের নাম বদলাল, কর্মস্থচী 
ও সংগঠন-ব্যবস্থারও ঘটল পরিবর্তন। ভগৎ দিংএর বিপ্লবী 
সমিতির নৃতন নাম হল হিন্মস্থান সোন্ঠালিষ্ট রিপাবলিকান 
এসোসিয়েশন, ভারতে সমাজতান্ত্রিক রাষ্ট্র প্রতিষ্ঠা হল এর 
লক্ষ্য । একটা কেন্দ্রীয় সমিতি এবং তার অধীনে প্রাদেশিক 
ও গলা সমিতি প্রতিষ্ঠা করে কাজ আরম্ভ হল। হিন্দৃস্থান 


৬৪ মরণজধী বীর 


রিপাবলিকান এসোসিয়েশনের সঙ্গে তখনকার কম্যুনিষ্ট 
নেতাদেবও একট ঘনিষ্ঠ সম্পর্ক ছিল, এমনকি, এক সময়ে 
ছুটে! দলের একত্র হয়ে কাজ করবারও কথা হয়েছিল। কিন্তু 
কমুযুনিষ্টর! গুপ্ত সশস্ত্র বিপ্লব-প্রচেষ্টাকে গণ-আন্দোলনের পরিপন্থী 
মনে কবায় রিপাবলিকান এসোসিয়েশনের নায়করা একাবদ্ধ 
হওয়ার প্রচেষ্টা থেকে বিরত হলেন। 

১৯১৮ সালে এল সাইমন কমিশন । সঙ্গে সঙ্গে স্থুক হল 
দেশব্যাপী ধন্মঘট, বিক্ষোভ। বোশ্বাইএব শ্রমিকবা একদিন 
ধর্মঘট করে কমিশন নিয়োগের বিরুদ্ধে তাদেব প্রতিবাদ 
জানাল। কমিশন যেখানে গেল, সেখানেই পেল বিবূপ 
সম্বর্ধনা__“সাইমন ফিরে যাও ।' 

গবর্ণমেন্ট ক্ষেপে উঠল । দেশবাসীর কথরোধেৰ জন্য তাঁরা 
ব্যাপক দমন-নীতির চন কবল। লাহোবে এক বিক্ষোভ 
মিছিলের ওপর পুলিস লাঠি চালাল। মিছিলের নেত। লালা! 
লজপত বায় আহত হলেন। এই আঘাতের পরিণতিতেই 
দেশপৃজ্য লালাজী কয়েক দিনেব মধ্যে পরলোক গমন 
করলেন। 

সমগ্র দেশ ক্ষোভে উন্মত্ত হয়ে উঠল! ব্যর্থ আক্রোশে 
গণ-চিত্ত আর্তনাদ করতে লাগল। ভগৎ সিং ও তাঁর সহকন্্মীর। 
বুঝলেন যে আঘাত হানার সময় এসেছে । লালাজীর মিছিলের 
ওপর লাঠি চালানর হুকুম দিয়েছিলেন লাহোরের সহকারী 
পুলিশ স্থুপারিনটেণ্ডেন্ট অন্তীর্স। কিছুদিনের মধ্যেই সপ্তার্স 
ফোতোয়ালীর সামলে আততায়ীর গুলিতে নিহত হলেন। 


মরণজয়ী বীব ৬৫ 


এদিকে দেশের রাজনৈতিক আকাশে তখন আসন্ন ঝড়ের 
ছায। পড়েছে। ১৯২৮ সালেব কজিকাত। কংগ্রেসে এই মন্মে এক 
সিদ্ধান্ত গৃহীত হল যে, এক বছরের মধ্যে ডোমিনিয়ন স্টেটাস 
না পেলে কংগ্রেস আইন অমান্য আন্দোলন আরস্ত করবে । 

এই সময়ে শ্রমিক আন্দোলন দমনেব জন্য গবর্ণমেন্ট কম্যনিষ্ট 
নেতাদেরও ব্যাপকভাবে ধরপাকড় শারস্ত করলেন, কেন্দ্রীয় 
পরিষদে বাণিজ্য-বিবোধ আইন নামে এক শ্রমিক-স্বার্থবিবোধী 
বিল পাশ কবিয়ে নেওয়া হল । 

ভগৎ সিং দ্বিতীত আঘাত হানলেন। ১৯২৯ সালের ৮ই 
এপ্রিল দিল্লীতে কেক্দ্রীয় পরিষদেব অধিবেশন চলার কালে 
দর্শকদের আসন থেকে একটা বোমা সভাস্থলে নিক্ষিপ্ত হল। 
বোমাট। মারাত্বক নয় বলে বিশষ কোনও ক্ষতি হল না 
কয়েকজন মাত্র সামান্য রকম আহত হল । 

এই ঘটনা সম্পর্কে ভগৎ মিং ও বটুকেশ্বর দত্ত ধরা 
পড়লেন। আদালতে তারা ছুজনে ওজসম্বিনী ভাষায় এক 
বিবৃতি দিয়ে জানালেন, কেন তারা এ কাজ করেছেন। 
বিবৃতিতে তারা বললেন-_ 

'আমর বিশেষ মনোনিবেশের সঙ্গে আমাদের দেশের 
ইতিহাস, দেশের লোকের অবস্থা ও আশা আকাঙ্ছ। 
পর্য্যালোচনা করে দেখেছি । কপটতাকে আমরা ঘৃণা করি। 
যে প্রতিষ্ঠান সুচনা! থেকে ভাল কাজে শুধু অক্ষমতাই দেখায় নি, 
পরস্ত অনিষ্ট সাধনেরও অশেষ ক্ষমত। দেখিয়েছে, আমরা সেই 
প্রতিষ্ঠানের বিরুদ্ধে প্রতিবাদ কল্পেই এই কাজ করেছি 1,**.., 


৫ 

“ভারতের ঘশ্মাক্ত শ্রমিকদের বহু কষ্টে অজ্জিত অর্থ দিয়ে 
এই যে এক জমকালো প্রাসাদ গড়ে তোল। হয়েছে, বন্ধ চেষ্টা 
করেও আমর! সেই প্রতিষ্ঠানের অস্তিত্বের প্রয়োজনীয়তা হৃদয়জম 
করতে পারিনি। এই প্রতিষ্ঠান একটা ফাকিবাজি মাত্র ।****** 
গবর্ণমেন্টের আইনসচিব মিঃ এস, আর, দাশ স্বীয় পুত্রকে এক 
চিঠিতে লিখেছিলেন যে, ইংলগ্ের স্বপ্ন ভাঙ্গতে হলে বোমার 
দবকার। সেই কথা ম্মবণ করেই আমরা পরিষদ-গৃহে বোম! 
ফেলেছি । 

বিচারে ছু'জনের যাবজ্জীবন ছ্ীপাস্তব হল। 

পরিষদে বোমা বিস্ফোরণের ছু'দিন পরেই--১৭ই এপ্রিল 
লাহোবে এক বোমার কাবখান! আবিষ্কৃত হল। শুকদেব) কিশোরী- 
লাল প্রভৃতি কয়েকজন সেখানে ধরা পড়লেন। জয়গোপাল 
নামে একজন কম্মী ধরা পড়ে সব কথ! ফাঁস করে দিল। 
হংসরাজ ভোরা নামে আর একজন কম্মাঁও সেই পম্থাই অনুসরণ 
করল। এক সপ্তাহের মধ্যেই বিহার, যুক্তপ্রদেশ ও পাঞ্জাবের 
অধিকাংশ নেতা ও কন্ম গ্রেপ্তার হলেন। গবর্ণমেন্ট লাহোর 
বড়যন্ত্র মামলা! নামে বিরাট এক মামলা খাড়া করল, ভগং সিং 
ও বটুকেশ্বরকে আবার নৃতন করে এই মামলায়ও আসামী করা 
হল। শুকদেব, কিশোরীলাল, সাহু বন্মা, গয়াপ্রসাদ, জয়দেব, 
যতীন দাস, ভগৎ সিং, বটুকেশ্বর দত্ত, কমলনাথ ত্র্িবেদী, যতীন 
সান্তাল, আজ্ঞারাম, দেশরাজ, প্ররেমদত্ত, সুরেন্দ্রনাথ পাড়ে, 
মহাবীর সিং ও অজয় ঘোষ এই যোলজনকে আসামী করে 
মামল! সুরু হল। পরে বিজয় সিং ও রাঙ্জগুরুও ধরা পড়লেন । 

ভগবান দাস আর সদাশিবকে ভূসাভাইতে গ্রেপ্তার কর! 
হল। 

জয়গোপাল, হংসবাজ, রামশরণ দাস (১৯১৪ সালে লড 
হার্ডিঞ্জের ওপর বোম নিক্ষেপের অপরাধে যাবজ্জীবন দ্বীপান্তর- 
দণ্ডে দণ্ডিত ), ললিত মুখাঁজি, ব্রহ্ম দত্ত, ফণীন্দর ঘোষ ও 
মনমোহন ব্যানাজি এই সাতজন হল এই মামলায় রাজসাক্ষী । 

সরকারপক্ষ থেকে আসামীদের বিরুদ্ধে অভিযোগ খাড়া! 
হল এই যে, তারা ১৯২৪ সাল থেকে ভারত সম্রাটের বিরুদ্ধে 
যুদ্ধ ঘোষণার জন্য অর্থ, লোকজন ও অগ্শস্্র যোগাড়ের কাজে 
লিপ্ত ছিল এবং এতদদ্দেশ্যে হিন্দুস্থান রিপাবলিকান 
এসোসিয়েশন বা ইপ্ডিয়ান রিপাবলিকান আমি নামে একটা 
সমিতি গঠন করে। 

সরকারী বর্ণনা অন্ধুযায়ী ষড়যন্ত্র ধরা পড়ল এইরূপে ১ 

লাহোরের রোশনী গেটের সামনে দশরার সময়ে যে বোমা 
ফাটে, তৎসন্বন্ধে তদন্তের কালে ওরিয়েপ্টাল কলেজের ছু'জন 
প্রাক্তন ছাত্রকে রোশনী গেটের দ্বিতলে ও ভ্রিতলের ওপর 
অবস্থিত বোডিংএ যেতে দেখা যায়। তার্দের একজনের কাছ 
থেকে জানা যায় যে, ভগৎ সিং মিঃ সপ্ার্সের হত্যাকারীদের 
মধ্যে অন্যতম এবং ভগবতীচরণ পাঞ্জাবের বিপ্লবীদলের নেতা । 

এর কিছুদিন পৃব্ে লাহোরে কয়েকজন লোহা ঢালাইকরকে 
কতকগুলো যন্ত্র তৈয়ারী করতে দেখা যায়। খোজ নিয়ে জানা 
গেল যে, এগুলো গ্যাসের মেশিনের অংশ । যারা এসব হস্ত 
তৈয়ারীর ফরমাউস দিয়েছিল পুলিস তাদের পিছু নেয় এবং 


ঙ্র্প 

এ বাড়ীর ওপবও কড়া নজর বাখা হয়। পুলিসেব লোক 
শুকদেবেব পশ্চাদন্থবণ ক'রে ৬৯নং কাশ্শীর বিল্ডিংএ যায । 
গোপন তদন্তে জানা যায় যে, ভগবতীচরণ এ বাড়ী ভাডা 
নিয়েছিল। ইতিমধ্যে দিল্লী থেকে খবর পাওয়া যায় 
ব্যবস্থা পবিষদে যে বোম নিক্ষিপ্ত হয়েছে সেগুলো ঠিক 
পৃরেরাক্ত গ্যান মেশিনে অংশেব ন্যায়। এঁ বাডীব উপব 
নজব রাখার পবিনতিতে ১৫-৪-১৯ তাবিখে নানাস্থানে 
খানাতল্লাসী হয় এবং শুকদেব, জয়গোপাল ও কিশোবীলালকে 
গ্রেপ্তাব কবা হয়। 

১৯২৯ সালের জুলাই মাসে যখন লাহোব ষডযন্ত্র মামলার 
শুনানী আবন্ত হল, তখন ভগৎ সিং আর বটুকেশ্বর বাজনন্দীদের 
প্রতি ছ্ব্ব্যবহাবেব প্রতিবাদে জেলে প্রায়োপবেশন আবন্ত 
কবেছেন। ভগৎ সিং তখন খুব ছুর্ববল, তাকে আদালতে 
আনা হত ই্রেগারে করে। সেখানে তিনি ইজিচেয়াবে শুয়ে 
থাকতেন। 

মামলা! চলতে থাকার কালে ষড়যন্ত্র মামলার আসামীর! 
আদালতে বসে পরামর্শ করে নিজেদের কর্তব্য স্থির কবে 
ফেললেন । স্থির হল, সকল বন্দীই যোগ দেবেন প্রায়োপবেশনে, 
রাজবন্দীদের একই শ্রেণীতে থাক। এবং ভাল খাবার, সংবাদপত্র, 
বই এবং লেখার সরঞ্জাম পাওয়াব দাবীতে । 

সুরু হল প্রায়োপবেশন। 

লাহোর ড়যন্ত্র মামলার বন্দীদের এই বিখ্যাত প্রায়োপ- 
বেশনের পরিণতিতেই যস্ভীন দাস আত্মোৎসর্গ করলেন। 

প্রথমে গবর্ণমেন্ট প্রায়োপবেশনকে বিশেষ গুকত্ব দিলেন 
না। ভাবা] ভাবলেন, ছু"দিনেই এই উত্তেজন। কেটে যাবে। 
হ'জন বন্দী ক'দিন পবেই অনশন ভঙ্গ করল। একে একে 
অনশনব্রঠীবা সকলেই শঘ্যা নিল। কারা-কর্তৃপক্ষ জোর 
কবে খাওযাবাব চেষ্টা কবে বিভ্রাট ঘটালেন । তেবদিনের দিন 
যন্ধীন দাসেব অবস্থ! খুবই খাবাপ হযে উঠল। তাব দেকে 
নিউমোনিযাৰ লক্ষণ দেখা দিল । কিন্তু যতীন্দ্রনাথ ওঁষধধ ও 
পথ্য ছইই খেতে অন্বীকাব বরলেন। 

কাবাজীবনেব ক্লেশ ও বিজাতীয় শাসকদের ইঙ্গিতে 
পরিচালিত কারাবক্ষীদের অকথ্য অত্যা&াৰ আগে থাকতেই 
ভগৎ পিংএব স্বাস্থ্য ভেঙ্গে দিষেছিল। অনশনে তিনি আরও 
দুর্বল ও ক্দীণাযু হয়ে পডলেন। তবুও পরামর্শেব অজুহাতে 
তিনি মাঝে মাঝেই অনশনব্রতী সহযোগীদেব সঙ্গে দেখা 
কবতে আসতেন, সকলকে সাহস ও উৎসাহ দিতেন, যতীন 
দাসেব শয্যাপার্থে বসে থাকতেন। 

শেষ পধ্যন্ত গবর্ণমেন্টের শুভবুদ্ধির উদয় হল, জেলের 
নিয়মকানুন বদলাবাব জন্য গবর্ণমেণ্টে পবামরশ দাতা হিসেবে 
এমন একটা কমিটি নিয়োগ করা হল, যার অধিকাংশই 
বেসরকারী লোক। কমিটির সদস্যরা জেলে এসে বন্দীদের 
সঙ্গে দেখ কবলেন. তাদের অধিকাংশ দাবীই মেনে নেওয়ার 
আশ্বাস দিলেন। এই আশ্বাসের ওপর নির্ভর করে বন্দীরা 
প্রায়োপবেশন ভঙ্গ করার সিদ্ধান্ত করলেন। 

কিন্তু যতীন্দ্রনাথ তখন মৃত্যুশয্যায়। তার জীবনদীপ 


৭০ মবণজয়ী বীর 


নির্ধাণোন্ুখ প্রদীপের মত স্তিমিত জ্বলছে। তেষটি দিন 
অনশনের পর যতীন্দ্রনাথ বিদায় নিলেন । 

গবর্ণমেন্ট কিন্তু তাদের কথা রাখলেন না, ফলে বন্দীর! 
আবাব অনশন অবলম্বনে বাধ্য হলেন । 

লাহোঁব ষড়যন্ত্র মামল নিয়ে গবর্ণমেণ্টকে এত নাকাল হতে 
হল যে শেষ পর্যন্ত তারা লোকচক্ষের অন্তরালে কাজ সাববার 
জন্য এক ফন্দী জাউটলেন। আদালতে ন'মাস ধরে বিচার 
চলবাব পব হঠাৎ ১৯৩০ সালেব লাহোর ষডযন্ত্র মামলা অডিনান্স 
নামে এক জরুরী আইন জারী করা হল। এই আইনে 
আসামীদের বিচারের ব্যবস্থা হল স্পেশ্টাল ট্রাইব্যুনালের কাছে। 
অবস্থা বিশেষে, আসামী, উকীল বা আসামীপক্ষের সাক্ষী 
কাউকেই আদালতে হাজির হতে হবে না। ট্রাইব্যুনাল প্রাণদণ্ড 
পর্স্ত দেওয়ার ক্ষমতা পেল, অথচ, তার রায়ের বিরুদ্ধে কোনও 
আগীল চলবে না। 

মামলায় তখন যে অবস্থা দাড়িয়েছিল, তা থেকেও এই 
অর্ডিনান্স জারীর কারণ কিছুট1 উপলব্ধি কর! যেতে পারে। 
ভগৎ সিংএর বিরুদ্ধে একটা অভিযোগ ছিল সগ্তাস হত্যা । 
হত্যার সময়ে পুলিসের সহকারী সুপারিনটেণ্ন্ট ফার্ণ সেখানে 
উপস্থিত ছিলেন। কিন্ত তিনি ভগৎ সিংকে সনাক্ত করতে 
পারলেন না। তীত্র গণ-আন্দোলনের ফলে সরকার পক্ষের 
কয়েকজন প্রধান সাক্ষীও আসামীদের বিরুদ্ধে সাক্ষ্য দিতে 
বেঁকে দাড়ালো । অন্তান্য সাক্ষীদের ও লক্ষণ ভাল বলে মনে হল 
না। ছ'জন রাজসাক্ষী তাদের শ্বীকারোকতি প্রত্যাহার করল। 

পক্ষকাল ধরে ট্রাইব্যনালের সামনে মামলা! চলার পর 
পুলিশ ও বন্দীদের মধ্যে একদিন সংঘর্ষ ঘটল শ্লোগান দেওয়া 
নিয়ে। বন্দীরা শ্লোগান দেওয়ার সঙ্গে সঙ্গেই জনকুড়ি পুলিস 
বেটন নিয়ে তাদের ওপর ঝাপিয়ে পড়ল। বন্দীরা খালি হাতেই 
লডাই করতে লাঁগলেন। কিন্তু নিরস্ত্র লড়াই সম্ভব নয়, জন- 
কয়েক ত সাংঘাতিক রকমে আহত হলেন । এই বর্বরোচিত 
আক্রমণেব পর ট্রাইব্যুনালের একমাত্র ভারতীয় সদস্য আগা! 
হায়দর বন্দীদের ওপর বলপ্রয়োগের নিন্দা করে এক বিবৃতি 
দিলেন । গবর্ণমেন্ট এর পরেই ট্রাইব্যুনাল পুনর্গঠন করলেন। 
সদস্যদের তালিক। থেকে আগ হায়দরের নাম বাদ পড়ল । 

১৯৩০ সালে পাঁচ মাস ধরে এই বিচারের প্রহসন চলার পর 
বেরুল ট্রাইব্যুনালের রায়। ভগৎ সিং, রাজগুরু ও শুকদেবের 
হল প্রাণদণ্ডাদেশ, সাত জনের যাবজ্জীবন ছ্বীপাস্তর, বাকী 
কয়েকজনের লম্বা মেয়াদেক্প কারাদণ্ড । 

তখন কংগ্রেসের আইন অমান্তা আন্দোলন আরম্ভ হয়েছে 
এবং কংগ্রেস ও গবর্ণমেন্টের মধ্যে আপোষের জন্ভও একটা 
আলোচন। চলছে । দেশের লোকের আশা ছিল যে, গবর্ণমেন্টের 
সঙ্গে যদি কংগ্রেসের আপোষ হয়ে যায়, তাহলে তার অন্যতম 
সর্ত হিসেবে লাহোর যড়যন্ত্র মামলার বন্দীর! সবাই মুক্তি পাবে, 
অন্ততঃপক্ষে প্রাণদণ্ড কারুর হবে না। 

১৯৩১ সালের ৫ই মার্চ গাক্ধীজী ও বড়লাট আরুইনের 
অধ্যে স্বাক্ষরিত হল এক চুক্তি, ঘা! ইতিহাসে গান্ধী-মআরুইন 
প্যাকট নামে খ্যাতি পেয়েছে! এ দিন সন্ধ্যায়ই গান্ধীদী 

দেশী ও বিদেশী সাংবাদিকদের কাছে যে বিবৃতি দেন, তার 
মধ্যপথে একজন সাংবাদিক ভগৎ সিং সম্বন্ধে একটা প্রশ্ন 
তুললেন। তিনি জিজ্ঞেন করলেন যে, ভগৎ সিং ও অন্যান্য 
বন্দীদের প্রাণদগ্ডাজ্ঞ। বহিত করে তাঁদের যাবজ্জীবন দ্বীপাস্তৰ 
দণ্ড দেওয়! হবে কি না। গান্ধীজী উত্তরে বললেন যে, এ প্রশ্ন 
আমাকে জিজ্ঞাসা না করাই ভাল। খববের কাগজে যা বেকচ্ছে, 
তা থেকেই সাংবাদিকেবা কি হবে না হবে বেশ আচ করে নিতে 
পারবেন। এব বেশী আমি কিছু বলতে চাই না। 

কিন্তু অকস্মাৎ একদিন বিনামেঘে বাজ পড়ল। ১৯৩১ 
সালেব এপ্রিল মাসে, করাচী কংগ্রেসেব অধিবেশনেব অন্যবহিত 
পুবেরবে ভগৎ সিং রাজঞ্চর ও শুকদেবেন ফাসি হয়ে গেল। 
সমগ্র ভাবতে এক মহা বিষাদের ছায়াপাত হল, সেই বিষপ্ন 
আবহাওয়ার মধ্যেই করাচীতে কংগ্রেসের অধিবেশন বসল। 
করাচী অধিবেশনের সেই বিষাদময় স্থ্তি বর্ণনা! করতে গিয়ে 
ডাঃ পট্টভি সীতারামিয়া বলেছেন, “সে সময়ে গান্ধীর নাম যেমন 
ভারতের সকলের কাছে পরিচিভ ও প্রিয় ছিল, ভগৎ লিংও যে 
ঠিক সেই পরিমাণই গ্রসিদ্ধি ও জনপ্রিয়তা অর্জন করেছিলেন, 
একথা বললে বিন্দুমাত্র অতুযুক্তি হবে না। গান্ধী প্রাণপণ চেষ্টা 
করেও এই তিনজন তরুণের জীবন রক্ষা করতে পারেন নি।” 
কিন্তু সাম্রাজ্যবাদের স্পর্ধার বিরুদ্ধে জনগণের নিরুদ্ধ ক্ষোভ 
গান্ধীজীর মাথায় ভেঙ্গে পড়ল। কংগ্রেসে যোগদানের জন্য 
গান্ধীজী ও সর্দার বল্পভভাই যখন করাচীর বার মাইল দূরে ট্রেণ 
থেকে নামলেন, তখন একদল যুধক তর বিরুদ্ধে কৃষ্ণপভাক 

নিয়ে বিক্ষোভ আরম্ভ করল। বিক্ষোভকারীরা কতকগুলো 
কাল ফুল নিয়ে এসেছিল। গান্ধীজী তাদের ডাকলেন, হাসি- 
সুখে তাদের হাত থেকে সেই কাল ফুল নিলেন । 

ধগ্রেসের অধিবেশনকালে ও মণ্ডপের বারে তুমুল বিক্ষোভ 
চল্তে লাগল। এই বিক্ষোভের মধ্যেই করাচী কংগ্রেসে ভগৎ 
সিং ও তার সহকম্মাদের প্রাণদণ্ড সম্পর্কে নিম্নোক্ত সিদ্ধান্ত 
গৃহীত হল-_ 

“এই কংগ্রেন হিংসাত্মক রাজনীতির সহিত কোনও সম্পর্ক 
না রাখলেও এবং উহা অন্থমোদন না করলেও, পরলোকগত 
সর্দার ভগৎ সিং, শ্রীযুক্ত রাজগুরু ও শ্রীযুক্ত শুকদেবের 
বীরত্ব ও ত্যাগের প্রশংস। কবছে এবং তাদেব শোকসন্তপ্ত 
পরিবারবর্গব প্রতি সমবেদনা জ্ঞাপন করছে । কংগ্রেসের 
অভিমত এই যে, এইভাবে তিনজনের প্রাণদগ্ডতবিধান উচ্ছৃঙ্খল 
প্রতিহিংসাপরায়ণতার পরিচায়ক এবং সমগ্র জাতি তাদের 
দণ্ডলাঘবের জন্য যে দাবী জানাচ্ছিল, এতদ্বারা তাকেই 
তাচ্ছিল্য করা হল। এই কংগ্রেসের আরও অভিমত এই যে, 
আমাদের উভয় জাতির মধ্যে যে সদিচ্ছার সৃষ্টি বর্তমানে একান্ত 
প্রয়োজন হয়ে উঠেছে, গবর্ণমেন্ট তার সুযোগ প্রত্যাখ্যান 
করলেন এবং নৈরাম্ঠের দরুণ যারা হিংসাত্মক কাধ্যকলাপের 
আশ্রয় গ্রহণ করে, তার্দের শাস্তির পথে চলতে প্রবৃত্ত করার 
সুযোগও তাচ্ছিল্য করলেন । 

প্রস্তাবের প্রথমাংশে হিংসার নিন্দাত্মবক যে অংশটুকু ছিল, 
ত। তুলে দেবার জন্য তরুণ সদস্যদের পক্ষ থেকে একটা সংশোধন 

প্রস্তাব আনা হল। কংগ্রেসে অবশ্য মূল প্রস্তাবটিই গৃহীত হল, 
কিন্ত এই অংশটুকু নিয়ে পরে বু বাক্ব্তণ্ার স্থষ্টি হয়েছিল । 
স্বেচ্ছাসেবক সম্মেলনে এই অংশ বাদ দিয়েই প্রস্তাব গৃহীত হয় 
এবং পববত্তীকালে বহু প্রাদেশিক সম্মেলনেও এ অংশ বাদ 
দেওয়ার প্রশ্ন নিয়ে বিতণ্ডা দেখ! দেয়। 

তখনকাব দিনে যে সব সভ। হত, তাতে আকাশ-বাতাস 
ছাপিয়ে সহশ্র সহস্র ক্ঠে ধ্বনি উঠত, “ভগৎ সিং জিন্দাবাদ ।” 
ভগং সিংএব নাম তখন লোকেব মুখে মুখে ফিবত, তাব ছবি 
দেখা যেত ঘবে ঘবে। পট্টভি ঠিকই বলেছেন যে সেকালে 
ভগং সিংএব খ্যাতি বা জনপ্রিয়তা গান্ধীজীর চেষে কম 
ছিল ন1। 

যতীন্দ্রনাথেব দেহাবশেষ যেদিন কেওড়াতলার মহাশ্মশানে 
ভন্মরাশিতে বিলীন হল, সেদিন শোকার্ত দেশবাসী অশ্রুসিক্ত 
চোখে সমাধিক্ষেত্রের দ্বারদেশে লিখে রেখেছিল “আমার 
জীবনে লভিয়া৷ জীবন জাগরে সকল দেশ মুক্তির পথ 
কুচ্ছ_সাধনের পথ। গণ-আন্দোলনের ব্যর্থতায় দেশ যখন 
নৈরাশ্টের অন্ধকারে দিশাহারা, পর-শাসনের গ্লানিতে বিদ্বিষ্ট 
মন যখন নিক্ষল ক্ষোভে আর্তনাদ করছে, ঠিক সেই মুহুর্তে 
দেশবাসীর সামনে কর্ম ও ত্যাগের নৃতন আদর্শ তুলে ধরবার 
জন্য ডাক পড়েছিল নৃতন যুগের দধিচীদের । ছঃখ ও ছুঃসাহসের 
পথে সুরু হল অভিনার। 

অসহযোগ আন্দোলনোত্তর যুগের এই ধারায় প্রথম এলেন 
গোপীনাথ, তারপর যতীন দাস, ভগং সিং। যতীন দাসের 
আগে আইরিশ বিপ্রবী টেরেন্স ম্যাক্স্থইনি কারা-কর্তৃপক্ষের 
অনাচারের প্রতিবাদে অনশনে প্রথম জীবন দেন! যতীন্দ্রনাথও" 

বিপ্লবীর সেই বজকঠিন মনোবল “মন্ত্রের সাধন কিংবা শরীর 
পাতনে'র আদর্শে ই গড়ে উঠেছিলেন । সে আদর্শ ক্ষণিকের 
উন্মাদনায় কাউকে মেরে মরার হুঃসাহস নয়। পাঁশবশক্তি- 
গববা ন্বৈর-শাসকেন নির্লজ্জ অনাচারের নিকটে আত্মসমর্পণে 
অন্বীকৃত হয়ে মানুষ যখন স্থিরসমাহিতচিত্তে মৃত্যুকেই 
মধ্যাদার পথ বলে বেছে নেয়, আত্মার প্রেরণার কাছে রক্ত- 
মাংসের দেহের স্বাভাবিক প্রয়োজনকে পলে পলে অস্বীকার 
কবে দেহের পরাজয় যে মনের পবাজয় নয়, অত্যাচাবীর রক্ত- 
চক্ষুর সামনে সন্দেহাতীতভাবে তা-ই প্রমাণ কবে, তখনই 
অনাগত ভবিষ্যতের বুকে তার জয়ের বেখা পড়ে । ম্যাক্ন্ুইনির 
যৃত্যু যেমন আইরিশ জাতির স্বাধীনতা এনেছিল, যতীন দাসের 
আত্মদানও তেমনি ভারতকে স্বাধীনতার পথে এগিয়ে নিয়ে 
গেছে। ৃ 

বাঙ্গলা যখন ভারতের কাণে নব-সব্জীবনী মন্ত্র শুনাতে আরম্ত 
করেছে--ঠিক সেই সময়ে, ১৯০৪ সালে যতীন্দ্রনাথের জন্ম 
হয়েছিল। তার পিতার নাম বস্কিমবিহারী দাস। পিতামহ 
সহেন্দ্রনাথ দাস ছিলেন মুন্সেফ । 

১৯২০ সালে যতীন্দ্রনাথ যখন ভবানীপুর মিত্র ইনষ্টিটিউশন 
থেকে প্রবেশিকা পরীক্ষায় উত্তীর্ণ হলেন তখন মহাত্মা গান্ধী 
অসহযোগ আন্দোলনকে পুরোভাগে রেখে স্বাধীনতা সংগ্রামে 
অবতীর্ণ হয়েছেন। পরীক্ষায় উত্তীর্ণ হওয়ার পর যতীন্দ্রনাথ 
কলেজে ঢুকেছিলেন, কিন্তু দেশসেবার আগ্রহ তাকে অসহযোগের 
পথে টেনে আনল, দক্ষিণ' কলিকাতা রাত্্রীয় সমিতির অধীনে 


মূরণজয়ী বীব ৭৭ 


তিনি কাজ কবতে লাগলেন। ১৯২১ সালে পশ্চিম বঙ্গে বন্যা! 
হলে যতীন্দ্রনাথ আর্তত্রাণে আত্মনিয়োগ কবেন। 

এর অব্যবহিত পরেই তিনি একই বসবেব মধো মইন 
অমান্তেব দায়ে ছু'বাব গ্রেপ্তাব হন, প্রথমবার তাকে মাত্র 
চাবদিন হাজতে বেখে ছেড়ে দেওয। হষ, কিন্তু দ্বিতীয়বার তার 
একমাস কারাদণ্ড হয়। ১৯২২ সালে তিনি বড়বাজারে পিকেটিং 
কবে আবাব ধর পড়েন। এইবাৰ তাব তিনমাস কারাদণ্ড 
হয়। 

জেল থেকে যতীন্দ্রনাথ যখন বেরুলেন তখন অসহযোগ 
আন্দোলনে ভাট। দেখা দিয়েছে । এবাব তিনি আশুতোষ 
কলেজে ভত্তি হযে পড়াশুনায় মন দিলেন। ১৯২৬ সালে 
তিনি দক্ষিণ কলিকাতা রাসত্রীয় সমিতিব সম্পাদক নির্বাচিত 
হন। এই বংসরই দক্ষিণ কলিকাতা তকণ সমিতি নামে ফে 
প্রতিষ্ঠানের পত্তন হয় যতীন্দ্রনাথ ছিলেন তার অন্যতম 
উদ্যোক্তা । 

১৯২৩ সালে শাখারীটোল। পোষ্ট অফিন লুটের চেষ্টা এবং 
১৯২৪ সালের গোড়ার দিকে টেগার্টভ্রমে ডে-হত্যা সংঘটিত 
হয়। এই সময়কার আর ১ ঘটন! হচ্ছে চট্টগ্রামে ডাকাতি 
এবং কলিকাতা! ও ফরিদপুরে জ্ীমার কারখান। আবিষ্কার | 

বাঙ্গলায় বিপ্লববাদের পুনরায় আত্মপ্রকাশে শঙ্কিত হয়ে 
গবর্ণমেণ্ট আবার আত্মরক্ষার বন্ম এটে কর্মক্ষেত্রে দেখ! দিল। 
১৯২৩ সালের সেপ্টেম্বর মাসে ডাঃ যাহুগোপাল মুখার্জি, 
মনোরঞ্জন গুণ, ভূপেন দত্ত, প্রতুল গাঙ্গুলী, রবি সেন, উপেন্দ্র- 

নাথ বন্দে)পাধ্যায়, বিপিন গাঙ্গুলী, অধ্যাপক জ্যোতি ঘোষ, 
পূর্ণ দাস, জীবনলাল চট্টোপাধ্যায়, সতীশ পাকড়াশী প্রভৃতিকে 
তিন আইনে আটক করা হয়। ১৯২৪ সালের ২৫শে অক্টোবর 
এক অডিনান্স জারী করে তেষট্রি জনকে অন্তরীণ করা হল। 
এই সময়ে সুভাষচন্দ্র বস্তু, সত্যেক্্রচন্দ্র মিত্র এবং অনিলবরণ 
রায়কেও তিন আইনে আটক করা হয়। ৫ই নভেম্বর গভীর 
বাত্রে যতীন্দ্রনাথকেও পুলিস গ্রেপ্তার করল। প্রথমে 
প্রেসিডেন্সি জেলে রেখে পরে তাকে মেদিনীপুর জেলে 
স্থানান্তরিত কর! হয়। মেদিনীপুর জেলে গীড়িত হয়ে পড়লে 
সেখান থেকে তাকে ঢাক। জেলে আন হল। 

যে অনমনীয় মনোবল ভারতের স্বাধীনতা সংগ্রামের 
ইতিহাসে যতান্দ্রনাথকে অমর করে রেখেছে, ঢাকা জেলেই তার 
প্রথম পরীক্ষা হয়। এখানে জেল স্ুপারিনটেণ্ডেন্টের অন্তায় 
আচরণের প্রতিবাদে যতীন্দ্রনাথ কুড়ি দিন অনশন করেন । ফলে 
পারিনটেগণ্ডেটে তার কাছে ক্ষমা» প্রার্থনা করে অভাব- 
অভিযোগের প্রতিকার করার প্রতিশ্রুতি দিতে বাধ্য হয়। 
কিন্তু এর পরেই তাকে পাঞ্জাবের মিয়ানওয়ালী জেলে নিয়ে 
যাওয়! হল। সেখান থেকে বাঙ্গুরায় ফিরিয়ে এনে চট্টগ্রাম 
জেলার কোনও এক গ্রামেক্ট তাকে কিছুদিন অন্তরীণ 
রাখ! হয়। ১৯২৮ সালের ২৯শে সেপ্টেম্বর তিনি মুক্তি 
পান। 

জেল থেকে বেরিয়ে তিনি বঙ্গবাসী কলেজে বি-এ ক্লাসে 
ভণ্তি হয়ে পড়াশুনা! করতে থাকেন। ১৯২৮ সালে কলিকাতায় 

কংগ্রেসের অধিবেশন হলে তিনি স্বেচ্ছাসেবক বাহিনী সংগঠনের 
কাজেও আত্মনিয়োগ করেন। 

ভগৎ সিং কলিকাতা কংগ্রেসে যোগদানের জন্য এসেছিলেন 
এবং তখন যতীন দাসেব সঙ্গেও তার সাক্ষাৎ হয়। এই 
সময়ে বাঙ্গলা ও উত্তর ভারতের বিপ্লবীদের মধ্যে নূতন 
উদ্যমে কাজে নামাব জন্য বড় রকমের তোডজোড নুরু হয়েছিল। 
১৯২৯ সালে রংপুবে প্রাদেশিক রাষ্তীয় সম্মেলনের অধিবেশনের 
কালে নিরগ্রন সেন, অন্থিক! চক্রবত্বী, যতীন দাস, বিনয় রায় ও 
সতীশ পাকড়াশী সম্মিলিত হয়ে বিপ্লবীর্দের ভবিষ্যৎ কন্মপন্থা 
নিয়ে আলোচনা করেন। তখন বাঙ্গলার রাজনীতিক্ষেত্রে চলছে 
দলাদলির যুগ-_-কংগ্রেসে দলাদলি, বিপ্লবী দলগুলোর মধ্যে 
মতবিরোধ, ছাত্র-আন্দোলনে, শ্রমিক আন্দোলনেও আত্মবিরোধ। 
এদিকে, বিপ্লবীদের মধ্যে ধারা প্রবীণ তারাও তখন অনেকট। 
নিক্িয়তার দিকে ঝুঁকেছেন। এরই বিরুদ্ধে বাঙ্গলার তরুণ 
বিপ্লবীদের নিয়ে একটা “রিভোপ্ট-গ্রুপ” এই সময়ে গড়ে উঠল, 
যার৷ বৈপ্লবিক আদর্শ নিয়ে সম্মিলিতভাবে কাজ করতে চায়। 

রংপুরের গোপন বৈঠকে বিপ্লবীদের কর্মপন্থা! মোটামুটিভাবে 
স্থির হল। বাঙ্গলার তিনটি জেলায় অস্ত্রাগার আক্রমণ এবং 
ঢাক ও কলিকাতায় একই সময়ে ছোট ছোট ঘাঁটি আক্রমণ ও 
অধিকার---এই পরিকল্সন! অন্ুযায়ী কাজ করার সিদ্ধান্ত হল। 
চট্টগ্রামের অভ্যুত্থান এই পরিকল্পনারই একটি অংশ । 

বিপ্লবীদের এই নূতন প্রস্তুতিতে যতীন দাসের ওপর ভার 
পড়ল মজার পিস্তল ও রিভলভার সংগ্রহ এবং উত্তর ভারতের 

বিপ্লবীদেব সঙ্গে যোগাযোগ বক্ষা কবাব। উত্তর ভারতে 
বিপ্লবীদের বোমা ঠতৈবী শেখাবার ভাব নিয়ে যতীন্দ্রনাথ 
পাঁঞ্জাবেও যান । 

এদিকে পাঞ্জাবেব আকাশ তখন ধীবে ধীবে ধৃমাধিত হয়ে 
উঠছে। ১৯২৮ সালেব শেষে দিকে লাহোবেব সহকাবী 
পুলিস স্ুপারিনটেণ্ডেট সগ্তার্প নিহত হন। তাৰ আগে 
কাশীতে মি" ব্যানার্জি নামে এক গোয়েন্দাকে হত্যাব চেষ্টা চলে 
এবং লাহোবের পাঞ্জাব ব্যাঙ্কে ডাকাতি হয়। ১৯২৯ সালের 
৮ই এপ্রিল কেন্দ্রীয় ব্যবস্থা পর্ষদে বোমা ফাটলে ভগৎ সিং 
ও বটুকেশ্বর দত্ত ধবা পড়েন। এব পবে বিহাবে মৌলানিয়ায় 
এক ডাকাতি হয় এবং সাইমন কমিশনেৰ সদন্তাদেৰ ট্রেণ উডিয়ে 
দেওয়ার চেষ্টা চলে । 

এই সমস্ত ঘটনাকে কেন্দ্র ৰৰে গবর্ণমেণ্ট লাহোর ষড়যন্ত্র 
মামল' খাড়া করে এবং ষোল জনকে গ্রেপ্তাব কবে। যতীব্দ্র- 
নাথ তাদেব অন্যতম। 

ভগৎ নিং ও বটুকেশ্বর তার আগেই পবিষদে বোমা 
নিক্ষেপের জন্য যাবজ্জীবন দ্বীপান্তব দণ্ডে দণ্ডিত হয়েছেন। 
ফের তাদের যড়যন্ত্র মামলায় আসামী করা হল। জেল 
কর্তৃপক্ষের অনাচার ও অব্যবস্থার প্রতিবাদে ভগৎ লিং ও 
বটুকেশ্বর প্রথমে অনশন 'রস্ত করলেন, তারপর যড়যন্ত্ 
মামলার অন্তান্ত বন্দীরাও তাতে যোগ দিলেন । 

অনশন আরস্ত করার কয়েকদিনের মধ্যেই যতীন দাসের 
শরীর সাংঘাতিক রকমে ভেঙ্কে পড়ল। ১৮ই জুলাই তারিখেই 

তার ভাই কিরণ দাস এই সম্পর্কে কারা-কর্তৃপক্ষের দৃষ্টি 
আকর্ষণ করেছিলেন । কিন্তু কর্তৃপক্ষ সঙ্কল্পে অটল । অনশনের 
দশম দিনে জোব করে খাওয়ান আরম্ভ হল। ফলে যতীন্দ্র- 
নাথের অবস্থা আরও খারাপ হয়ে পড়ল। ১৪শে জুলাই 
লাহোরেব “বন্দে মাতবম" পত্রিকায় বলা হল যে, যতীন দাসের 
অবস্থা খারাপেব দিকে গেছে । জোব করে খাওয়াবার ফলে 
তাব নাক দিয়ে র্তআব হচ্ছে । ঠাকে জেল হাসপাতালে 
রাখা হয়েছে ।  পবদিন মামলার শুনানীব সময়ে অন্যতম 
আসামী যতীন সান্যাল বললেন, “জাব করে খাওয়াবাব চেষ্টার 
ফলে যতীন্দ্রনাথের অবস্থা! খারাপেব দিকে গেছে । সে এখন 
মুত্যুশয্যায় 

এইদিন জোব করে নাকে শল দিবে ছুধ খাওয়াবাব চেষ্টা 
করলে যতীক্ষনাথ অজ্ঞান হয়ে যান। তখন ডাক্তাব এসে 
ইঞ্জেকশন দিয়ে তার জ্ৰান ফিরিয়ে আনে । জ্ঞান হল, কিন্ত 
তার দেহে নিউমোনিয়ার লক্ষণ দেখা দিল। কিন্তু যতীন্দ্রনাথ 
এই ছুঃলহ রোগ-যন্ত্রণার মধ্যেও ওঁষধ বা পথ্য গ্রহণে সম্পূর্ণরূপে 
অস্বীকার করলেন। 

২৯শে জুলাই ষড়যন্ত্র মামলা সম্পর্কে গঠিত বন্দী সাহায্য 
লমিতি' যতীন্দ্রনাথকে বাইরের চিকিৎসক দ্বারা পরীক্ষা করানোর 
প্রস্তাব করলে জেল-কর্তৃপক্ষ তাতে অন্বীকৃত হলেন। ৩১শে 
জুলাই তার অবস্থা আরও খারাপের দিকে গেল। এই সময়ে 
তার শরীরের ওজন একশো! উনচল্লিশ পাউণ্ড থেকে একশো 
চোদ্দ পাউণ্ডে ঠাড়িয়েছে। 

ষ্ 

২রা আগষ্ট পাঞ্জাবের প্রসিদ্ধ জননায়ক ডাঃ গোপগীটাদ 
ভার্গব জেলে গিয়ে তাকে জল ও ওষধধ পান করতে অনুবোধ 
করলেন। কিন্তু যতীন্দ্রনাথ সঙ্কলে অটল। পণ্ডিত মতিলাল 
নেহরু তখন কংগ্রেসের সভাপতি । সংবাদপত্রে এক বিবৃতিতে 
তিনি এই সময়ে রাজনৈতিক বন্দীদের প্রতি গবর্ণমেন্টের 
আচরণেব তীত্র নিন্দা কবেন। 

৫ই আগষ্ট যতীন্দ্রনাথের নাড়ীর গাঁত পঞ্চাশেবও নীচে নেমে 
গেল। তখন তিনি বিছানায় স্থাণুন মত পড়ে আছেন, নডবাৰ 
সামর্থ্য নেই। পাঞ্জাবের প্রসিদ্ধ জননেতা লাল! দুনীটাদ যতীন্দ্র- 
নাথের অবস্থায় উদ্বেগ প্রকাশ করে জেল-কর্তৃপক্ষেব কাছে এক 
তার পাঠালেন। 

৬ই আগ যতীন্দ্রনাথের অবস্থা! আরও খারাপ হয়ে পড়ল, 
রাত্রি আটটা থেকে বারটা পধ্যন্ত তিনি চেতনাহীন ম্মবস্থায় 
কাটালেন। এই সময়ে পাঞ্জাব ও কেন্দ্রীয় সবকার বন্দীদের 
সম্পর্কে পর পর ছু'টো। ইস্তাহার প্রকাশ করেন, কিন্তু বন্দীদের 
দাবী পূরণ সম্পর্কে তাতে কিছুই বল! হুল না। 

১১ই আগষ্ট কলিকাতা ও বাঙ্গলার বিভিন্ন স্থানে যতীন্ড্র- 
নাথের মুক্তি দাবীতে বহু জনসভার অনুষ্ঠান হল। ১৭ই আগষ্ট 
যতীন্দ্রনাথের অবস্থা বিশেষ আশঙ্কাজনক হয়ে দ্াড়ানয় জেল" 
কর্তৃপক্ষ তার পিতাকে খবর দেন এবং ভাই কিরণ দাসকে 
দিবারাত্র ভার শয্যাপার্থে অবস্থানের জন্য অন্থরোধ জানান । 

২২শে আগষ্ট থেকে তার হৃদপিণ্ড অত্যন্ত হর্বল হয়ে পড়ে 
এবং মৃতপ্রায় অবস্থায় তার দিন কটিতে থাকে। কিন্তু এই 

অদ্ধ-চেতন অবস্থায়ও তাকে জল বা ওবধ পান করানোর সমস্ত 
চেষ্টা ব্যর্থ হয়। এই ভাবে দীর্ঘদিন জীবন-মৃত্যুর সন্ধিস্থলে 
কাটিয়ে ১৩ই সেপ্টেম্বব, শুক্রবাব বেলা একট পাঁচ মিনিটের 
সময়ে যতীন্রনাথ বিদায় নেন। 

১৩ই সেপ্টেম্বব অপবাহ্ছে জেল-কর্তৃপক্ষ কিরণ দাসের হাতে 
যতীক্দ্নাথের দেহাবশেষ সমর্পণ করল। তাব দেহ যখন 
জেলের বাইবে নিয়ে আসা হল তখন সেখানে জমে উঠেছে 
এক বিবাট জনতা । লাহোবেব পুলিশ সুপারিনটেণেন্ট 
হামিলটন হাডিং সেই জনতার সামনে টুপি খুলে বতীন্দ্রনাথেব 
অমর আত্মাকে অভিবাদন জানালেন । 

মৃত্যুব পুর্বেব যতীন্দ্রনাথ তা দেহ কলিকাতায় নীত হওয়ার 
জন্য ইচ্ছ। প্রকাশ করেছিলেন। ভাব সেই ইচ্ছান্ুযায়ী শবযাত্র! 
চলল ষ্টেশনের দিকে, পাঞ্জাবের বিশিষ্ট নেতাবা রইলেন মিছিলের 
পুরোভাগে । ডাঃ মহম্মদ আলম শবাধাব চুম্বন করে বললেন, 
যতীনেব মত পুণ্যাত্মাকে ধারণ করে শবাধার পবিত্র হয়েছে। ডাঃ 
গোগীর্টাদ বল্লেন, ম্যাকুইনিব মৃত্যুতে আয়র্ল্যাণ্ডে স্বাধীনতা 
এসেছে,_ যতীন্দ্রনাথের মৃত্যুও ভারতের স্বাধীনতা আনবে । 

মোহনলাল গৌতম, বটুকেশ্বরেব ভগ্মী প্রমীল! দেবী, মিসেস 
ভগবতীচরণ, শকুত্তলা দেবী প্রভৃতি যতীন্দ্রনাথের শব নিষে 
কলিকাতায় এলেন। পথে যতীন্দ্রনাথের প্রতি শ্রদ্ধা! জানাবার 
ভন্ঠা ট্টেশনে এক বিরাট জনতার সমাবেশ হয়। ট্রেথ থামলে 
পগ্ডিত জওহরলাল ও অগ্থান্য মহিলাবা শবাধারের কাছে গিয়ে 
অশ্রুবিসর্জন করেন। 

১৫ই সেপ্টেম্বর যতীন্দ্রনাথের শব নিয়ে লাহোর এক্সপ্রেস 
হাঁওড়। ষ্টেশনে পৌছুল। সেখান থেকে তাকে বিরাট শোভ।- 
যাত্রা করে নিয়ে যাওয়া হল হাওড়া টাউন হলে। 

স্বভাঁষচন্দ্র তখন বঙ্গীয় প্রাদেশিক রাষ্্রীয় সমিতিব সভাপতি । 
১৪ই সেপ্টেম্বর এক বিবৃতিতে তিনি জনসাধারণকে ১৫ই সেপ্টেম্বর 
শোকর্দিবসরূপে উদ্যাপন করে কাজকর্ম বন্ধ রাখতে, উপবাস 
করতে এবং জুতা পরিধান না! কবতে অনুরোধ জান্য়েছিলেন। 

পরদিন রাত তিনটার সময় থেকেই কলিকাত। ও হাগুড়ার 
উজপথ বন্দে মাতরম্' 'যতীন দাস কি জয়' ধ্বনিতে মুখরিত 
হয়ে ওঠে । সকাল আটটায় টাউন হল থেকে বিরাট এক 
শোঁকযাত্রা বের হয়। শোকযাত্রা এত দীর্ঘ হয়েছিল যে 
কেওড়াতলায় পৌছুতে বেল! ছু'টে। বেজে যায় । বিগিনচন্দ্র পাল 
অসুস্থতা সত্বেও এদিন শ্মশানঘথাটে এসে অপেক্ষা করছি্লন। 

শ্মশানে যতীন্দ্রনাথের শবদেহ একটি বেদীর ওপর রাখা 
হলে স্ুভাবচন্দ্রের নেতৃত্বে স্বেচ্ছাসেবকরা তার প্রতি অভিবাদন 
জানাল। তারপর তার দেহে অগ্নিসংযোগ করা হল। সেদিন 
হাজার হাজার লোক যতীন্দ্রনাথের চিতাভন্ম নিয়ে গৃহে ফিরে- 
ছিল। যতান্দ্রনাথের বিদায়ের বেদনার সঙ্গে সেদিন ভার! 
শান থেকে আর এক হর্জয় সঙ্কল্প নিয়ে ঘরে ফিরেছিল, যার 
অভিপ্রকাশ দেখি চট্টগ্রামের বিস্ফোরণে, ঢাকা ও কলিকাতায় 
লোম্যান-হডসন-বিমসন হত্যায় লবণ ও আইন অমান্য 
আন্দোলনে । যতীন্দ্রনাথের মৃত্যুবরণ আগত দিনের যোদ্ধাদের 
নুতন সল্প উদ্দীপ্ত করে তুলেছিল। 





সাইমন কমিশন আসার পর থেকেই ভাবতের আকাশে 
মেঘ খুব ঘন হয়ে জমে উঠছিল । কমিশন বর্জনের ব্যাপারে 
ভারতের হিন্দু-মুসলিম উভয সম্প্রদায় এবং সর্ধবশ্রেণীব জনমতের 
মধ্যে কোনও মতানৈক্য ছিল না, কাজেই, কমিশনের সদস্যরা 
যেখানেই গেলেন সেখানেই আক।শ-বাতাস ছাপিয়ে উঠল 
বিরূপ-সন্বর্ধনাব ধ্বনি । সাইমন কমিশনের নিয়োগ শাসক ও 
শাসিতের মধ্যে মনোমালিশ্ত আব তীব্র করে তুলল। 

এমনি আবহাওয়া মধ্যেই ১৯২৯ সালে লাহোর কংগ্রেসে 
স্বাধীনতার সিদ্ধান্ত গৃহীত হল। তারপর ১৯৩০ সালের 
এপ্রিল মাসে সাপ্রাজাবাদী স্পদ্ধার ওপর চরম আঘাত হানবার 
জন্য গান্গীজী লবণ আন্দোলন আরম্ভ করলেন। ভারতের 
এক প্রাস্ত থেকে অপর প্রান্ত পর্য্যস্ত সর্বত্র দাবানলের মত এই 
আন্দোলন ছড়িয়ে পড়ল। 

১৭৯ এপ্রিল চট্টগ্রাম জিলা রাস্ত্ীয় সমিতির এক বৈঠকে 
স্থির হল যে ১৯শে এপ্রিল জিলা কংগ্রেসের সহকারী সভাপতি 

অন্বিকা চক্রবর্তী, সম্পাদক স্র্যা সেন এবং কার্ষ্য নিব্বাহিক 
কমিটির সদস্য নির্মল সেন, গণেশ ঘোষ, অনন্ত সিং প্রভৃতি 
আইন অমান্য করবেন । 

কিন্তু তার আগেই চট্টগ্রাম আঘাত হানল ; গাঙ্ষীজী- 
প্রবিত পস্থান্ুসরণে নয়, সশস্ত্র বিপ্লবেব পথে। জিলা 
কর্তৃপক্ষের দৃষ্টি যখন ১৯শে তারিখের দিকে নিবন্ধ, তখন ১৮৯ 
তারিখে চট্টগ্রাম কাপিয়ে বিস্ফোরণ ঘটল। 

১৮ই এপ্পিল রাত্রি সোয়া-দশট1। টট্টগ্রাম রেলওয়ে 
অস্ত্রাগারের দরজায় একখান ট্যাক্সি এসে থামল। ট্যাক্সি 
থেকে পদস্থ সেনানীবৰ পোষাকে নেমে এলেন লোকনাথ বল। 
অস্ত্রাগারের বারান্দায় উঠতেই প্রহবী তাকে চ্যালেঞ্জ কবল। 
কিন্তু মুহুর্তমধো ক তার নীরব হল। গাড়ীর ভিতরে ছিলেন 
নিন্মল সেন, রজত সেন, মনোরঞ্জন সেন, জীবন ঘোষাল, ফণী 
নন্দী ও স্থবোধ চৌধুরী । এ ছাড়া, আগে থাকতেই গেটের 
কাছে অপেক্ষা করছিলেন আরও ছ'জন বিপ্লবী । গুলী 
ছৌঁড়ার আওয়াজ শুনে অস্ত্রাগারের ভারপ্রাপ্ত সার্জেন্ট-মেজর 
ফারেল বেরিয়ে এলেন। সঙ্গে সঙ্গে তার বুকে একট গুলী 
বিধল। অবশিষ্ট প্রহরীরা ভয়ে পালিয়ে গেল। বিপ্লবীরা 
অন্ত্রাগারের দরজ! ভেঙ্গে ফেললেন এবং প্রচুর অস্ত্রশস্ত্র গাড়ীতে 
তুলে পুলিস হেডকোয়াটারের দিকে রওনা হলেন। অস্ত্রশস্ত্র 
যা সেখানে পড়ে রইল তাতে আগুন ধরিয়ে দেওয়া হল। 

পুলিস হেডকোয়ার্টার ছিল একটা টিলার ওপর। ঠিক 
একই সময়ে পুলিস হেডকোয়ার্টারের সামনেও একখান। গাড়ী 

থামল। এই ঘাঁটী দখলের ভার ছিল অনন্ত সিং ও গণেশ 
ঘোষের ওপর । পাঁচজন সেনানীবেশী বিপ্লবী এবং জনকয়েক 
সৈনিক হেডকোয়ার্টার আক্রমণ করলেন। একজন সান্ত্রী 
আহত হল, অবশিষ্ট যে সকল পুলিস ঘাঁটিতে ছিল তার! 
আকম্মিক আক্রমণে বিভ্রান্ত হয়ে আত্মরক্ষার জন্য যে যেখানে 
পারল লুকাল। 

টেলিগ্রাম ও টেলিফোন অফিস দখল করার ভার ছিল 
অন্থিকা চক্রবত্রা ওপর। জনকয়েক সঙ্গী নিয়ে তিনি 
টেলিগ্রাফ অফিস দখল করে এক্সচেঞ্জ বো ভেঙ্গে চুরমার করে 
ফেললেন । 

১৮ই এপ্রিলের ছু'তিন দিন আগেই জনকয়েক বিপ্লবী 
রেল লাইন নষ্ট কবে চট্টগ্রামকে বিছিন্ন করে ফেলবার জন্য সহর 
থেকে বেবিয়ে পড়েছিলেন । ১৮ই এপ্রিল রাত্রে তারা ধূম ও 
লাঙ্গলকোটের মধ্যবস্তাী রেল লাইনকে ছু" জায়গায় বিচ্ছিন্ন করে 
ফেললেন। একখানা মাঁলগাড়ী টট্টগ্রামের দিকে আসবার 
সময়ে ভাঙ্গা লাইনে পড়ে উল্টে গেল। ফলে বিস্তীর্ণ অঞ্চল 
জুড়ে রেল লাইন আটকে রইল । 

প্রথম আঘাত সাফল্যমণ্ডিত হবার পর বিপ্লবীর! ধ্বরে ও 
আলোক-সঙ্কেতে নিশানা দিতে লাগলেন। অন্ত সমস্ত বিপ্লবীরা 
এনে পুলিস হেডকোয়ার্টারে জুটল। সেই রাত্রের জন্য হেড- 
কোয়ার্টারেই বিপ্লবীদের অস্থায়ী গবর্ণমেন্ট প্রতিষ্টিত হল। 
চট্টগ্রামের মাষ্টারদা সূর্ধ্য সেন সম্ভ-প্রতিনিত গবর্ণমেষ্টের 
সভাপতি মনোনীত হলেন। 

রাত্রির প্রথম দ্বিকট! বেশ নি£শবেই কাটল। কিন্তু রাত্রি 
আন্দাজ দু'টোব সময়ে জলেব কারখানার ওপব থেকে হেড- 
কোয়াটীরের দিকে মেশিন গানের গুলী আসতে লাগল। 
বিপলীলা “দখলেন যে, সরকারপক্ষ নবোগ্ধমে আক্রমণ আরম্ভ 
করলে হেডকোয়াটার থেকে প্রতিরোধ করা সহজ হবে না। 
তারা অস্ত্রশস্ত্র নিয়ে হেডকোয়ার্টার পরিত্যাগ করলেন এবং 
একদল জালালাবাদের পাহাড়ে আশ্রয় নিলেন । এই সনয়ে 
হেডকোয়াটাবে অগ্নি সযোগ করতে গিষে হিমাংশু সেন নামে 
একজন বিপ্লবী সাংঘাতিকভাবে অগ্নিদগ্ধ হলেন। হিমাংশু পরদিন 
মারা গেলেন। 

তিনদিন চট্টগ্রামের অবস্থা নেশ শান্তভাবেই কাটল, এই 
তিনদিন সহবের কর্তৃত্ব প্রায় বিপ্লবীদেব হাতেই বইল। 
ট্রগ্রামেব ইউরোপীয়রা গিয়ে উপকূলবর্তী একখান! জাহাজে 
আশ্রয় নিল। 

২২শে এপ্রিল সরকাবপক্ষের পাল্টা আক্রমণ আরস্ত হল। 
সরকারী পুলিন ও সৈন্যের! জালালাবাদ পাহাড়কে চারদিক 
থেকে পরিবেষ্টন করে ওপরে ওঠবার চেষ্টা করতে লাগলো । 
বিপ্লবীরা ওপর থেকে প্রচণ্ডভাবে বাধা দিতে লাগলেন। সরকার 
পক্ষের মেশিন গানের গুলীতে বিপ্লবীদের দলের নরেশ রায়, 
বিধু ভট্টাচার্ধা, ত্রিপুরা সেন, টেগরা (হরিগোপাল বল ), প্রভাস 
বল, শশাহ্ক দত্ত, যতীন্দ্র দাস, মধুস্দন দত্ত, পুলিন ঘোষ, নিশ্্মল 
লালা, মতিলাল কাম্ুনগো ও অর্দেন্দু দস্তিদার জীবন দিলেন । 
কিন্ত ভাদের রক্তদান জয় আনল। সন্ধ্যা সাতটার সময়ে 

সরকাবী সৈন্যেবা পিছু হটতে আরম্ভ কবল। জালালাবারের 
পাহাড়ে ভাবতে স্বাবীনতা-সংগ্রামেব এক গৌববময় নূতন 
ইতিহাস বচিত হল। 

কিন্তু বিপ্লবীবা বুঝলেন যে, সবকার্দী সৈম্তাদেব শক্তি 
অপবিমিত, এইভাবে সাদেব সঙ্গে খণ্ডযুদ্ধ চালানো তাদের পক্ষে 
সম্ভব হবে না। অতঃপব গেবিল! বণ-কৌশল অন্ুসনণ করার 
সিদ্ধান্তই স্থিবীকৃত হল। নিপ্রবীবা অনরঃপব জালালাবাদের 
পাহাড় থেকে সনওঙলক্ষেত্রে নেমে এমে দলে দলে জিলার 
নানাস্থানে ছভিয়ে পড়লেন, 

অনন্ত সিং ও তান দলেব লোকেরা এই সমযে বহু চেষ্টা 
করেও মাঈাবদা এবং তার দলীয় লোকদের সঙ্গে সংযোগ স্থাপন 
কবতে না পেবে কলিকাতায় বওন। হন। পথে ফেণী ষ্টেশনে 
পুলিশ তাদেব সন্দেহক্রমে আটক কবলে একজন বক্ষীব ওপর 
গুলী চালিয়ে তারা সবে পড়লেন । 

এরপব পুলিন ও বিপ্লবীদের মধো পব পর অনেকগুলো 
সংঘর্ষ ঘটে গেল। ৬ই মে নদীতীবস্থ সামবিক থানী আক্রমণ 
করতে গিয়ে সশস্ত্র পুলিস ও নিপ্লবীদের মধ্যে এক লড়াই হল। 
মনোরগ্ন সেন, দেবপ্রসাদ গু, স্বদেশ রায় ও রজত সেন এই 
সংঘর্ষে জীবন দিলেন, ফণী নন্দী ও স্থবোধ চৌধুরী পুলিসের 
হাতে ধরা পড়লেন । 

এই সময়ে পুলিস চট্টগ্রামে যে ভয়াবহ অত্যাচার আরম্ত 
করে তাতে জন-জীবন অতিষ্ঠ হয়ে ওঠে । সূর্য্য সেন, অস্থিক। 
চক্রবত্তা, অনন্ত সিং নির্মল সেন, গণেশ ঘোষ, লোকনাথ বল 


৯৩ মরণজয়ী বীর 


প্রভৃতি নেতৃস্থানীয় বিপ্লবীরা তখনও পলাতক । পুলিশ প্রথমে 
এদের মাথাপিছু পাঁচ হাজার টাক হিসেবে পুরক্কার ঘোষণা 
করল, পরে পুরফষারের পরিমাণ বাড়িয়ে সুর্য সেনের জন্য দশ 
হাজার ও অননস্ত সিং ও গণেশ ঘোষের জন্য ছ" হাজার করা 
হল। পুলিস এ'দের ধরার জন্য একদিকে যেমন টট্টগ্রাম জিল৷ 
তোলপাড় করছিল, তেমনি ধৃত বিপ্লবীদের ওপরও অকথ্য 
অত্যাচার চালাচ্ছিল স্বীকারোক্তি আদায়ের জন্ত। পুলিসের 
অত্যাচারে অতিষ্ঠ হয়ে কোন কোন দুর্র্বলমন! বিপ্লবী 
স্বীকারোক্তি করছেন বলেও এই সময়ে একটা গুজন ছড়ায়। 
এই স্বীকারোক্তি বন্ধ করার জন্য ২৮শে জুন অনন্ত সিং 
কলিকাতায় স্বয়ং পুলিস কর্তৃপক্ষের সমক্ষে হাজিব হয়ে আত্ম- 
সমর্পণ করলেন । 
১লা সেপ্টেম্বর বৃটিশ পুলিস ফরাসী চন্দননগরে গিয়ে একটা 
বাড়ী ঘেরাও করল ৷ এখানে পুলিসের সঙ্গে যে সংঘর্ষ হল, তাতে 
মাখন নিহত হলেন, লোকনাথ, আনন্দ ও গণেশ গ্রেপ্তার হলেন। 
এর পরেই সৈম্দের সঙ্গে বিপ্লবীদের আর এক দফায় সংঘর্ষ 
হল চট্টগ্রামের ধলঘাট গ্রামে । এখানে সুর্য সেন, নির্মল সেন, 
শ্রীতিলতা ওয়াদ্দেদার, কল্পনা দত্ত ও অপূর্ব সেন সাবিত্রী দেবী 
নামে এক বিধবার বাড়ীতে গোপনে অবস্থান করছিলেন। 
সৈন্েরা বাড়ী ঘেরাও করলে নির্মল ও অপুর্ব লড়াইএ নিহত 
হলেন, সরকারপক্ষের ক্যাপটেন গ্রিভেন্সকে প্রাণ দিতে হল। 
সূর্য্য, সেন, কল্পনা ও গ্রীতিলতা৷ সৈম্তদের বেড়াজাল ভেদ করে 
পালালেন। 


মরণজয়ী বীর ৯১ 


অস্ত্রাগার আক্রমণের পর থেকে পুলিস ইন্সপেক্টর 
আহসানভল্লা! চট্টগ্রামবাসীরেব উদ্ধ্যস্ত করে তুলেছিলেন । ১৯৩১ 
সালেব জুলাই মাসে আহসানউল্লা খেলাব মাঠে হরিপদ ভট্টাচার্য্য 
নামে এক কিশোবেব গুলীতে নিহত হলেন। হরিপদ 
যাবজ্জীবন দ্বীপাস্তব দণ্ডে দণ্ডিত হলেন । 

১৯৩২ সালেব ১ল! মার্চ চট্টগ্রাম অক্যর্থানেব প্রথম 
মামলাব যবনিকাপাত হল, অনন্ত সিং, গণেশ ঘোষ, লোকনাথ 
বল, লালমোহন সেন, স্রনোধ চৌধুবী, ফণী নন্দী, আনন্দ গুপ্ত, 
ফকিব সেন, সহাঁষরাম দাস, বণধীব দাশগুপ্ত, সুবোধ বায় ও 
স্থখেন্ু দক্তিদাব__-এই বাবজন বিপ্লবী যাবজ্জীবন দ্বীপান্তর দণ্ডে 
দণ্ডিত হলেন। 'অনিলবন্ধু দাস ৪ নন্দলাল মিংএর হল স্বল্প 
মেয়াদের কাবাদণ্ড। 

চট্টগ্রাম অভ্যুত্থানের অন্যতম নায়ক অশ্বিকা চক্রবস্তীকে 
পুলিস ১৯৩০ সালে শেষভাগে গ্রেপ্ধাব কবেছিল। অন্থিকা 
চক্রবন্তাঁ, সবোজ গুহ এবং অপব একজনকে আসামী করে একটা 
অতিরিক্ত মামল। দায়েব করা হয়। অন্থিকা চক্রবর্তী প্রথমে 
সৃত্যুদণ্ডে দণ্ডিত হন, পবে দণ্ডাদেশ কমিয়ে তাকে যাবজ্জীবন 
কারাদণ্ডে দণ্ডিত করা হয়। সরোজ গুহেরও যাবজ্জীবন 
কাবাদণ্ড হয়। 

কিন্ত মাগ্টারদা তখনও ধরা পড়েন নি। মাষ্টারদা স্থির 
করলেন যে, চট্টগ্রামের উপকথস্থ পাহাড়তলীতে ইউরোপীয়দের 
ক্লাষ আক্রমণ করতে হবে। এই আক্রমণের নেতৃত্ব-ভার 
পড়ল টট্টগ্রামের বীরকন্তা প্রীতিলতা ওয়ান্দেদারের ওপরে । 


২ দবণজয়ী বীব 


এই আক্রমণে সরকাবী ঘোষণ। অনুযায়ী তেবজন লাংঘাতিক- 
ভাবে আহন্ক হল, মিসেস স্ুলিভান নায়ী একজন মহিলা নিহত 
কলেন। গ্রীহিলভা এই আক্রমণে সাংঘাতিক বকমে আহত 
হলে পথে পোটাসিয়াম সায়ানাইড নামক উগ্র বিষ সেবনে 
আত্মহ্যা করধেন। তাব পকেটে যে বিবৃতি পাওয়া! গেল 
তাতে লেখা ছিল যে, অস্ত্রাগাব লু্ানেব পবদিন থেকে টট্টগ্রামে 
যে সব ব্যাপাব ঘটেছে বা ভবিষ্যতে ঘটবে, তা গবর্ণমন্টেব বিকদ্ধে 
বিপ্লবীবা গত ১৮ই এপ্রিল তারিখে যে যুদ্ধ ঘেবশা করেছে 
তাবই অঙ্গ বালে গণ্য কবতে হবে। ভাবতবধ যতদিন শৃঙ্খলিত 
থাকবে ততদিন এই সংগ্রামে কোনও বিবাদ নেই । 
পাহাডতলীব এই আক্রমণ সম্পর্কে সন্দেহক্রমে দোট চুবাশি 
জনকে গ্রেপ্তাব কব! হয়, কিন্তু প্রমাণাভাবে পক সকলকেই 
পুলিস ছেড়ে দিতে বাধ্য হয়। 
স্র্ধ্য সেন এযাবত খুব সাফল্যেব সঙ্গেই পুলিসকে এড়িয়ে 
চলছিলেন, কিন্তু এইবাৰ তাব মেযাদও ফুবিয়ে এস । ১৯৩৩ 
লেব ১৭ই ফেব্রুযারী- অভ্যুত্থানে প্রায় তিন বছব পবে 
পুলিস ও সশস্ত্র গুর্থাব টট্টগ্রাম জিলার অন্তর্গত গৈবালা গ্রামে 
একটা বাড়ী ঘেবাও করল। সূর্য সেন ধরা পড়লেন । কল্পুন! 
দত্ত, মণি দত্ত ও শাস্তি চক্রবস্তাঁও এ সময়ে এই বাভীতে ছিলেন, 
কিন্তু তারা কৌশলে পুলিসের বেড়াজাল থেকে বেবিয়ে যেতে 
সমর্থ হলেন। 
জুন মাসে তারকেশ্বরের সঙ্গে কল্পনা দশ্তও ধর! পড়লেন। 
এঁদের বিচার হল একসঙ্গে । সূর্য্য মেন ও তারকেশ্বরের 


মবণজম়ী বব ৪৯৩ 


প্রাণদণ্ডের হুকুম হল। কল্পন! দত্তের হল যাবজ্জীবন দ্বীপান্তর | 
১৯৩৭ সালেব ১২ই জানুয়ারী মধ্যরাত্রে সূর্য্য সেন ও 
তারকেশ্ববের ফাসি হয়ে গেল। 

সূর্য্য সেন ধবা পড়ার পর উট্টগ্রামেব তরুণব! ক্ষিপ্ত হয়ে 
উঠে মাষ্টাবদার প্রতি বিশ্বাসঘাতকতার প্রতিশোধ গ্রহণের 
চেষ্টা কবে। নেত্র সেন বলে যে লোকট পুলিসকে স্থর্যায 
সেনেব খবব যুগিয়েছিল, গৈরালয়ে তাকে হত্যা কৰা হল। এ 
দিনই হিমাশু চক্রবত্তা, নিত্য সেন, হবেন চক্রবস্তা ও কৃষঃ 
চৌধুরী ক্রিক্ষেট খেলাব মাঠে বোমা ফেলে ও রিশুলভাবেব গুলী 
চালায় । হিমাংশু ও নিত্য ঘটনাস্থলেই মাবা গেল। হরেন 
ও কুষ্ণেন ধবা পড়ে ফাসি হল। 

এ ছু'টে। ঘটনা ঘটল সূর্ধা সেনেব ফাসিব ঠিক দশদিন 
আগে। স্খ্য সেনেব ফাসিব পব চট্টগ্রামে বিপ্রবাত্বক 
কাধ্যকলাপেব পরিসমাপ্তি ঘটল । 

ভারতে বিপ্লব-প্রচেষ্টাব মধ্যে চট্টগ্রাম একমাত্র স্থান 
যেখানে বিপ্লবীর! তাঁদের পরিকল্পনা সময়-নির্ঘণ্ অনুসারে 
কাধ্যকরী করে আঞ্চলিকভাবে পুর্ণ সাফলা অর্জন কবেছিলেন। 
এই বিপ্লবের মধ্যমণি স্থূর্য্য সেন আজ পৌরাণিক বীরের দ্যুতি 
নিয়ে তার দেশবাসীর অন্তুর্লোকে চিরজীবী হয়ে আছেন । চট্টগ্রাম 
অন্ত্রাগার লুগ্ঠনের পরে পুলিস তাঁর মাথার জন্য দশ হাজার 
টাক! পুবন্ধার ঘোবণ। করেছিল, তবুও তিন বছর যাবত 
তিনি পুলিসের চোখে ধুলে! দিয়ে বিপ্লবাত্বক সংগঠন চালিয়ে 
যান। চট্টগ্রামের নিরক্ষর লোকদের ধারণ! ছিল যে সূর্য্য সেন 


3৪ ঘবণজয়ী বীর 


মন্ত্র জানেন, হাওয়ার সঙ্গে তিনি মিশিয়ে থাকেন, তাই পুলিসে 
তাকে ধরতে পারে না। সৃর্ধ্য সেনের নিরুদ্দেশ-জীবন যাপনের 
কালে চট্টগ্রামে তার নামে অজস্র গল্প প্রচলিত ছিল। কেউ 
তাকে দেখেছে মালীর ছদ্মবেশে পুলিসের বেড়াজাল থেকে 
বেরিয়ে যেতে, কেউ দেখেছে নন্নাসীর ছদ্মবেশে গ্রামের 
লোকদের সঙ্গে আলাপ করতে, কেউ দেখেছে ছদ্মাবেশী 
মাষ্টাবদাকে পুলিসের সঙ্গে আলাপ করতে করতে দীর্ঘ পল্লী- 
পথ অতিক্রম করতে । 

সূর্য সেনকে ধরতে গিয়ে পুলিসকেও কম নাকাল হতে 
হয়নি। পুলিস হঠাৎ খবর পেল পটিয়৷ গ্রামে স্র্ধ্য সেন 
লুকিয়ে আছেন। সঙ্গে সঙ্গে একটা বাড়ীকে ঘেরাও করা হল্ন। 
সকালবেলা বাড়ীর মালিক বেমনি বেরুলেন, পুলিস জিজ্ঞাসা 
করল, “ক নাম আপনার ?' 

উত্তর এল, 'নৃধ্য সেন । 

_-সৃর্য সেন? কোন্‌ ৃধ্য সেন ?? 

'মাষ্টার সত্য সেন।, 

পুলিসের উল্লাম দেখে কে! ধরা হল সূর্য সেনকে । 
তারপর সহর থেকে এল গোয়েন্দা দপ্তরের লোকেরা সুধ্য 
সেনের আলোকচিত্র নিয়ে। পুলিস আহম্মক সাজল। কাকে 
ধরতে কাকে তারা ধরেছে! যাকে ধরেছে তার নামও সুর্য 
সেন বটে, তবে তিনি স্থানীয় স্কুলের হেডমাস্টার মাত্র, বিপ্লবের 


মরণজয়ী বীর ৪৯৫ 


সূর্য্য সেনেব বাড়ী ছিল চট্টগ্রামের অন্তর্গত রাওজান থানার 
নোয়াপাড়া গ্রামে ৷ উমাতারা উচ্চ ইংরাজী বিদ্যালয়ে তিনি দীর্ঘ 
দিন যাবত মাষ্টারী করেন । চট্টগ্রামের অভ্যুত্থানের পূর্বেও সুধ্য 
সেন, অনন্ত সিং গণেশ ঘোষ, অন্থিকা চক্রবর্তী এবং নিম্মল 
সেনকে পুলিসের হাতে ধরা পড়ে কিছুদিন জেলে কাটাতে হয়। 
শ'খারীটোলা পোষ্ট আফিসে হান। ও ডে-হত্যার পর গবর্ণমেণ্ট 
যখন ১৯২৭ সালের ২৫শে অক্টোবন এক অডিনান্স জারী করে 
তেষট্টিজনকে অন্তরীণ করল তখন সেই দলের মধ্যে সুষ্য মেন, 
অনন্ত সিং গণেশ ঘোষ প্রভৃতি চট্টগ্রামের বিপ্লবীরা এবং নিরঞ্জন 
সেনও ( পর্বস্তীকালে মেছুয়াবাজার বোমা মামলার আসামী ) 
পড়েছিলেন। ন্ূর্ধয সেন এই সময়ে প্রথমে মেদিনীপুর জেলে 
এবং পরে রত্বাগিরি ও বেলগগাও জেলে মআাটক ছিলেন। এই 
সময়ে নিরঞ্জন সেনও তার সঙ্গে রত্মুগিরি ও বেলরগাও জেলে 
আটক ছিলেন। ১৯২৮ সালে এদের সকলকেই মুক্তি 
দেওয়। হয়। 

মাষ্টারদার আদর্শ ছিল আইরিশ বিপ্লবী ডান ত্রিন। ডান 
ব্রিনের 1) 31206 [70৮ [98] 99000, তিনি প্রত্যেক 
বিপ্লবীকেই পড়তে উপদেশ দিতেন। এমনকি, আইরিশ 
রিপাবলিকান আমির নাম মম্গমরণে তিনি নিজেদের দলের নাম 
রেখেছিলেন ইগ্ডয়ান রিপাধলিকান আগি, চট্টগ্রাম শাখা। 
তিনি নিজে ছিলেন এর সভাপতি । 


৯৬ যবণজয়ী বীব 


অভ্যুর্থানেব জন্য যে পনের হাজার টাকা দরকার হয়েছিল ত! 
তিনি দলেব মধ্য থেকে চাঁদা কবে তুলেছিলেন। 

সূর্য্য সেন সাংঘাতিক রকমেব ধিপদের সামনেও কখনও 
বিচলিত হতেন না । ১৯২৫ সালে দক্ষিণেশ্বরে যখন বোমাব 
কাবখানা আবিষ্কৃত হল, তখন এই সম্পর্কে পুলিস কলিকাতায় 
শোভাবাঙ্তাবে এক তিনন্লা বাড়ীতে হান! দেয়। সূর্য্য সেন 
তখন সেইখানেই ছিলেন। পুলিন আসছে শুনে তিনি মুহুর্ত 
দাড়িয়ে চিন্তা করলেন, ভাখশব জামাটা খুলে বেখে কাধে 
একখান। গামছ। নিয়ে বেরিয়ে পড়লেন ।  দবজায় ছ'জন 
পাহাবাদাব তাকে আটকালে তিনি সোজা বলে দিলেন, মামি 
চাকর, বাবুদের জন্য খাবার আনত যাচ্ছি এর কিছু পবেই 
একজন আই-বি 'অফিসাব ছুটতে ছুটতে এসে জিজ্ঞাসা কবলেন, 
“সেই খালি গায়ে লোকটি কোথায় গেল 1 কিন্তু স্থর্য সেন 
তখন হাওয়ার সঙ্গে মিশে গেছেন। 

সাধারণভাবে স্ুষ্য সেন ছিলেন অত্যন্ত নিবীহ প্রকৃতির 
মানুষ, মনেব ক্থৈধ্য হারাতে তাকে খুব কদাচিৎই দেখা গেছে । 
কিন্তু এই শান্ত মান্তুষটিই যে প্রয়োজনক্ষেত্রে কিরকম বজের 
মত কঠিন হতে পারতেন, তা না বললে তার চরিত্র-কথা 
অপূর্ণাঙ্গই থেকে যাবে। পুর্রেই বলেছি যে নিরঞ্জন সেন দীর্ঘ 
দিন রত্বুগিরি ও বেলগাঁও জেলে এই অসাধারণ মানুষটির 
সান্নিধ্যে ছিলেন। এই চার বছরের সান্সিধ্যে সূর্য সেন তার 
অনে যে ছাপ অঙ্কিত করেছিলেন, “বীর বিপ্লবী সুর্য মেন' নামে 
ক্ুত্র এক পুস্তিকায় তিনি ত। অত্যন্ত সুন্দরভাবে লিপিবদ্ধ 

করেছেন। শান্ত, নিরীহ সূর্য্য সেন যে প্রয়োজন হলে হঠাং 
কিরকম কঠিন হয়ে উঠতে পারতেন, তারই একট1 ছবি এখানে 
নিরঞ্জন সেনের বই থেকে উদ্ধ.ত করলুম। ব্যাপারটা! ঘটেছিল 
মেদিনীপুর জেল থেকে বন্দীদের রত্বুগিরি জেলে নিয়ে যাওয়ার 
সময়ে পথে £ 

নাগপুরে যখন আমাদের গাড়ী এসে দাঁড়াবে তার আগেই 
একটা কাণ্ড ঘটল । আশুদা হঠাৎ অন্ুষ্থ হয়ে পড়লেন। আমরা 
তৎক্ষণাৎ সেপাইদের জানিয়ে দিলাম_-আশুদ। অসুস্থ, তাই 
নাগপুরে আমর! খানিকটা বিশ্রাম নেব। পাহারাদারদের বড় 
কর্তা বেঁকে বসলেন, ঝাঁজেয় সঙ্গেই জানালেন---না, ওসব হবে 
না, নিয়ম নেই । আমরাও চড়া পরদায় জবাব দিলাম, ওসব 
নিয়মের বালাই আমাদের বেলায় নয়। 

“কথ। কাটাকাটিতে অবস্থা বেশ গরম হয়ে উঠল। আশুদার- 
দিকে তাকিয়ে দেখলাম তিনি হাপাচ্ছেন, মাষ্টারদা, তাকে ধরে 
বসে আছেন। পুলিসগুলোর ওপর দারুণ রাগ হচ্ছিল। মান্থুবকে 
ডাগ্াবেড়ীতে বাঁধা এদের আটপৌরে অভ্যাপ- নিয়মকেও তাই 
এর। লোহার শিকল বলেই জানে। 

“ঘটনার গতি দেখে মনে হতে লাগল, আশুদাকে হয়ত 
নাগপুরে নামিয়ে কিছুটা বিশ্রাম করতে দিয়ে পরের গাড়ীতে 
নিয়ে যাবে, কিন্ত আমাদের নাগপুরে অপেক্ষা করাবে না। 
আমর! যদি নাগপুরে থাকতে জোর করি, তবে হাতাহাতি 
পর্য্যস্ত হতে পারে। এদিকে নাগপুর যে এসে পড়ল, অথচ 
নিজেদের ভিতর সে রকম কোন আলোচদাও হল না। 

৭ 


৯৮ মরণজয়ী বীর 


আশুদার কষ্ট দেখেই বৌকের মাথায় সব বলা-কওয়া হয়ে 
গেছে। 

'নাগপুরে গাড়ী এসে দাড়াতে না ছ্াড়াতেই মাষ্টারদ। 
আশুদাকে ধরে প্লাটফর্মে নামালেন। শুধু ত1 নয়, বেশ বাঝালে। 
স্বরে সেপাইদের হুকুম দিলেন আমাদের জিনিষ নামাতে। 
আবার এদিকে গোরা সার্জেণ্টদের ছ'জন এসে মাষ্টারদাকে 
হুমকী দিল ; তাদের ভাবট? যেন এই-_যে যার নিজের নিজের 


'মাষ্টারদা একটুও হটলেন না, ঠেঁচিয়েই বললেন--তা৷ হয় না, 
'আমরা জেনে যেতে চাই আশুবাবুর জন্য কি ব্যবস্থা কর! হল। 
সার্জেন্টরা একথা শোনার পর গম্ভীরভাবে নিজেদের ভেতর 
পরামর্শ করতে লেগে গেল। 

“ইতিমধ্যে প্রাটফর্মের অবস্থাও বেশ চঞ্চল হয়ে উঠেছে । 
আশুদাকে ঘিরে আমরা তিনজন, আবার আমাদের ঘিরে 
সেপাইদের বেষ্টনী । ভীড় জমছিল, উত্তেজন৷ দারুণ বাড়তে 
লাগল । আমি ভাবছিলাম, কি যে হবে? হঠাৎ সেপাইদের 
বড়কর্তা মাষ্টারদাকে ডেকে নিলেন। আমরা উদ্গ্রীব হয়ে 
আছি। ছ'এক মিনিট পরে আমাদের কাছে ফিরে এসে মাষ্টারদ। 
জানালেন, সবশুদ্ধ পরের গাড়ীতে যাওয়াই ঠিক। আশুদাকে 
বিশ্রাম দিতে তার! রাজী । 

সুর্ধ্য সেনের খ্যাতির দক্ষ দেহের কোন সামগ্রন্তয ছিলন! 
বলে, পুলিসর! প্রায়ই ভূল করত। এরকম ছোটখাট মান্য 
যে এরকম কাণ্ড ঘটাতে পারে, তা ভাদের ধারণায়ই আগত না। 

চট্টগ্রাম অস্ত্রাগার লুণনের ছু" বছরের মধ্যেও সূর্য্য সেনকে ধরতে 
না পেরে পুলিস অনেকটা হাল ছেড়ে দিয়েছিল। তাদের ধারণ! 
হয়েছিল যে সূর্য্য সেন চট্টগ্রামে নেই। কিন্তু পাহাভতলীব 
হানার পর তাদের ধারণ! হল যে অন্তুতকন্মা সূর্য্য সেন নিশ্চয়ই 
চট্টগ্রামে আছে। এই সময়ে সকলেই তাকে জেল। থেকে অন্থাত্র 
যেতে বলেছিল। কিন্তু তিনি রাজী হলেন না, বললেন, আমাৰ 
এই লড়াইএব উদ্দেশ্ত হচ্ছে প্রতিবোধেব জন্য সংগঠন গড়ে 
তোলা । শুধু নিজেকে বাঁচাবার জন্য জেল! ছাডবাব কোনও 
কারণ আমি খু'জে পাই না । 

পলাতক-জীবনেব শেষের দিকে তিনি যেন ভবিষ্যতের জন্য 
একটু উদ্বিগ্ন হয়ে পড়েছিলেন। তিনি বলতেন, “মনে হয়, 
আমি যেন আজকাল একটু বেশী টিলে দিয়েছি / তখন তিনি 
আর সেরকম সতর্কভাবে থাকতেন না, যে আসত তার সঙ্গেই 
দেখা করতেন। দলের মধ্যে মনোবল ও নিয়মান্থুবর্তিতায়ও 
তখন যেন ভাঙ্গন ধরে এসেছে । মাঝে মাঝে তিনি বলতেন, 
এখন আমার কাল কেটে গেছে। শেষের দিকে তিনি 
আত্মজীবনী লিখতে আরম্ভ করেছিলেন, কিন্তু তা আর শেষ 
করতে পারেন নি। কাগজপত্র যা কিছু পাওয়া গেছল পুলিদ 
তা নিয়ে যায়। 

ধর। পড়ে স্ধ্য সেনের স্থির বিশ্বাস হয়েছিল যে তার ফাসি 
হবে। সেইজন্য তিনি তার কার্য্ভার বুঝিয়ে দেবার জন্য খুবই 
উদ্দিগ্ন হয়ে পড়েছিলেন। মামলার শুনানীর কালে তিনি 
কাঠগড়ায় বসে তারকেশ্বরকে কাজ বুঝিয়ে দিতেন-_তার ধারণা 


১০০ মরণজয়ী বীর 


ছিল তারকেশ্বরের ফাসি হবে না । জেলেও তিনি তারকেশ্বরের 
সঙ্গে দেখ। করে দীর্ঘ সময় যাবত আলোচন। করতেন । তখন 
তাদের ছু'জনেরই কুঠরীর দরজায় ছিল কড়া পাহারা । কিন্ত 
স্র্ধ্য সেন গর্খাদের বশে এনে ফেলেছিঙেন, রাত্রে তারা তার 
কুঠরীর দরজ। খুলে দিত। মৃত্যুর মুখোমুখি দাড়িয়ে উট্টগ্রামের 
মৃত্যুঞ্জয়ী সন্তান রাত্রির পর রাত্রি জেগে আর একজন সহকন্ম্ণকে 
তার অসমাপ্ত কাধ্যভার বুঝিয়ে দিতেন । পরবিস্তলোভী শ্বেত- 
শোষকের বিরুদ্ধে তিনি যে বি9এ্রোহের পতাকা তুলে ধরেছিলেন, 
্ার জীবনের অবসানে সেই পতাকা কার হাতে দিয়ে যাবেন, 
সেই চিন্তাই তাঁকে সর্বাধিক আচ্ছন্ন করে রেখেছিল, নিজের 
চিন্তা করার তার অবসর ছিল ন1। 

চট্টগ্রামের যে বীরকন্তা! পাহাড়তলীর রেলওয়ে অফিসারদের 
ক্লাবে অভিযান চালিয়ে সন্মুখ-যুদ্ধে মৃত্যু বরণ করেছিলেন, সেই 
প্রীতিলতা ওয়াদ্দেদারের কথা কিছু বলে আমার এই কাহিনী 
শেষ করব। 

পাহাড়তলীর এই ক্লাব ছিল রেল ষ্টেশনের খুব কাছে, 
ইউরোগীয়রা এখানে প্রতি শনিবার রাত্রে এসে আমোদ-আহল:দ 
করতেন। 

১৯৩২ সালের ২৪শে সেপ্টেম্বরও ছিল এমনি এক শনিবারের 
রাত্রি। সেদিনও সেখানকার কক্ষে কক্ষে রোজকার মতই 
আনন্দরোল উঠেছিল। হঠাৎ রাত ন্টার সময় সমন 
আনন্দোসব মুহুর্থে স্বন্ধ হয়ে গেল, তার বদলে শব্দ হতে লাগল 
বোম! ও রিতঙ্পভারের। প্রমোদবিঙ্গাসীর। আডঞ্চে উন্মাদের 

মত এদিক-ওদিক ছুটোছুটী করতে লাগল । পনের মিনিট ! 
পনের মিনিট পরে আবার ফিরে এল ক্লাবে মৃত্যুপুরীর নিস্তব্ধতা, 
কেবল মাঝে মাঝে আহতদের কাতরানির শব্ধ । 

মাত্র আটজন কিশোর ও যুবক প্রীতির নেতৃত্বে সেদিন 
পাহাড়তলীর ক্লাবে অভিযান চালিয়েছিল। সকলেই ফিরে এল 
অনাহত, কিন্তু প্রীতির বুকে এসে বিধল বোমার টুকরো! । 
ক্লাব-ভবনের মাত্র দশ গজ দূরে প্রীতি সায়ানাইড খেয়ে 
আত্মহত্যা করল। 

কিশোরী বয়স থেকেই গ্রীতির মন ছিল সংগঠনের দিকে। 
যখন সে স্কুলে পড়ত তখন সে গার্ল গাইডে যোগ দিয়েছিল। 

ম্যাটিংক পরীক্ষায় পাশ করে সে ঢাকায় পড়তে গেল। 
সেখানে সে দীপালি সজ্ঘে যোগ দিয়ে লাঠি ও অসি খেলা শিক্ষা 
করে। এই সময়ে কলেজের ছুটিতে যখন সে দেশে ফিরত 
তখন টট্টগ্রামের বিপ্লবীদের সঙ্গেও সে মেলামেশ। করত। 
এইভাবেই সে বিপ্লব-্ধন্মে দীক্ষা পায়। 

ধলঘাটে পুসিস ও সৈম্তেরা যখন স্্ধ্য সেনকে ধরার জঙ্য 
বাড়ী ঘেরাও করে, তখন প্রীতি একান্ত আকস্মিকভাবে সেখানে 
মাষ্টারদার সঙ্গে দেখা করতে গেছল। সেবার সে মাষ্টারদার 
সঙ্গে পুলিসের বেষ্টনী ভেদ করে বেরিয়ে আসতে সক্ষম হল। 
কিন্তু তখন পর্যন্তও পুলিন তাঁর ওপর কোন সন্দেহ পোষণ 
করত না। 

এরপর গ্রীতি কলিকাতায় আমে। এই সময়ে সে টাদপুরে 
'ইন্সপেক্র তারিণী মুখার্জির হত্যাপরাধে মৃত্াদণ্ডে দর্তিত 

রামকৃষ্ণ বিশ্বাসের সঙ্গে আলিপুর সেপ্টণাল জেলে ছদ্গাবেশে 
গিয়ে চল্লিশবার সাক্ষাৎ করে। রামকুঞ্জের ফার্সির'পরই সে 
প্রত্যক্ষ সংঘর্ষে নামার জন্য অতিমাত্রায় ব্যগ্র হয়ে ওঠে। 
ধলঘাটে নির্মল সেনের মৃত্যুর পর তাব এই ব্যগ্রত। আরও 
বহুগুণ বৃদ্ধি পায়। 

প্রীতির পিত। ছিলেন খুবই দরিদ্র, সংসার নির্বাহ করতেন 
তিনি অতি কষ্টে। গ্রীতি যেবার বি-এ পরীক্ষ। দেবে, সেবার 
তার সেই চাকুরীও চলে গেল। ফলে গ্রীতিদের পরিবারে 
সাংঘাতিক রকমের অর্থকষ্ট দেখা দিল। এই সময়ে প্রীতি 
একট! হাই স্কুলে শিক্ষয়িত্রীর চাকুরী নিল। তা ছাড়া, ছাত্রী 
পড়িয়ে টাকা উপায় করেও সে সংসার চালাতে লাগল । 
এইভাবে, যখন সে নিরবলম্ব সংসারের একমাত্র রক্ষকের দায়িত্ব 
গ্রহণ করেছে তখন পড়ল দেশের কাজে তার ডভাক। শ্ীতি 
সে ডাকে সাড়া দিল; তার পিছনে রয়েছে বৃদ্ধ পিতা ও মাতা, 
চারিটি ছোট ছোট নিরলস ভাই ও ভগিনী । পাহাড়তলীর 
আহ্বান যখন তার কাণে পৌছুল, তখন যে সে তার অশক্ত 
পিতা-মাতা, অসহায় ভাই-ভগিনীদের কথা ভূলে গেছল তা 
নয়। কিন্তু সেই সঙ্গে তার চোখের সামনে ভেসে উঠেছিল 
চল্লিশ কোটী মূক নিরয্প নরনারীর কথা-_যার! যুগের পর যুগ 
ধরে শাসনে-শোষণে-গীড়নে-লাঞ্ছনায় মানবিক সমস্ত অন্নভূতি 
হারিয়ে ফেলে পাথর হয়ে গেছে, মৃত্যুর অনস্তিত্ব যাদের কাছে 
জীবনের ছুবিববহ পথ-চঙগার চেয়ে বাঞ্ছনীয় হয়ে উঠেছে। 
একট জাতির আত্মাকে যার! পীড়িত করেছে তাদের সে ক্ষমা 

করতে পাবেনি। তাই সে সাড়া দিয়েছিল পাহাডতলীর 
ডাকে। 

শুধু প্রীতি নয়। চট্টগ্রামের অভ্যুর্থানের পর সারা বাঙ্গলায় 
যে বিপ্লব-বহিন জ্বলে ওঠে, বহু জীবনের আন্ুতিতে পবিত্র সেই 
যজ্ঞানল রক্তমুখী অগ্নিশিখায় আকাশের দিকে বাহু বাড়িয়েছিল। 
দীর্ঘ ছুই শতাব্দীব্যাপী পরশাসনসঞ্জাত গ্লানি জাতির লপ্গাটে 
যে কালিমা একে দিয়েছিল, বাঙ্গলার মৃত্যুপ্তয়ী তরুণ-তরুণীরা 
বক্ষরক্ত দিয়ে সেই কালিম! মুছেছিল। বিংশ শতাব্দীর তৃতীয় 
দশকে বাঙ্গলায় বিপ্লবাত্মক সন্ত্রাসবাদের পরিসমাপ্তি ঘটল। 
কিন্তু তার তার্থ এই নয় যে সন্ত্রাসবাদ ব্যর্থ হয়েছে । স্বাধীনতা 
সংগ্রামের ঘে পর্যায়ে সন্ত্রামবাদের উদ্ভব হয়, ভারতেও সেই 
পর্যায় এসেছিল, বনু তরুণের বক্ষরক্তপিচ্ছিল পথে জাতিকে 
এগুতে হয়েছিল। ইতিহাসের প্রয়োজন মেটার পর গুপ্ত 
আন্দোলন বিদায় নিল, তারই সমাধির ওপর, তারই স্মৃতি ও 
এঁতিহাকে বুকে নিয়ে গড়ে উঠল গণ-আন্দোলনের অভ্রভেদী 
ইমারং। আজাদ হিন্দের সংগ্রাম, আগষ্ট বিপ্লব, নৌ-বিজোহ 
প্রভৃতি চতুর্থ দশকের যে অভ্যুর্থানগুলো ভারতের স্বাধীনতাকে 
স্বরান্বিত করে এনেছিল, সেগুলে! বিচ্ছিন্ন ঘটন! নয়, ভারতের 
স্বাধীনতা সংগ্রামের ইতিহাসে কয়েকটা সোপান মাত্র। 
ক্ষুদিরাম ও যতীন্দ্রনাথ, গোীনাথ ও ভগং সিং সুর্য সেন ও 
বিনয় বস্থুর নিঃশব হুঃখবরপই নিঞ্জালগ্ন জাতির কাণে ঘুম- 
ভাঙ্গানোর মন্ত্র শুনিয়েছিল। নিজেদের পঞ্জরাস্থির মশাল 
জ্বালিয়ে মাতৃভূমির শৃঙ্খলমুক্তির অভিবানে জাতিকে তার! পথ 

দেখিয়ে নিয়ে গিয়েছিল। আজ মুক্তির লক্ষ্যে পৌছে সমগ্র 
জাতি ভারতের সেই বীরসন্তানদের উদ্দেশে বেদনার অশ্রুসিক্ত 
প্রণাম জানাচ্ছে । 


